﻿ H -R PATAPIEVICI - născut la 18 martie 1957 (Bucureşti) Studii de fizică (1977-l981; diplomă de specializare 1982), cercetător ştiinţi- fic (1986-l994), asistent universitar (1990-l994), director de studii (1994-l996), membru în Colegiul Consiliului Naţional pentru studierea Arhivelor Securităţii (CNSAS, 2000-2005), preşedinte al Institutului Cultural Român (ICR, din 2005) Cercetător privat în istoria ideilor Scriitor Realizator TV Director al revistei ID - Idei în Dialog A susţinut cursuri de istoria ştiinţei şi de istoria ideilor (Universitatea Bucureşti) Membru al Grupului pentru Dialog Social (GDS); al Uniunii Scriitorilor din România (USR); al PEN Club Membru fondator al Societăţii Academice Române (SAR) şi al Grupului de Cercetare a Fundamen- telor Modernităţii Europene (Universitatea Bucureşti şi New Europe College) Membru de onoare al Institutului Ludwig von Mises - România Debut în presă - 1992 (Contrapunct) Colaborări la 22, LA&l, Dilema, Orizont, Vatra, Secolul 20 Rubrici permanente la 22 (1993-2003), LA&l (2003-2004) şi Dilema Veche (2004-2005), ID - Idei în Dialog (din 2004) Editorialist la Evenimentul Zilei (din 2006) CĂRŢI PUBLICATE Cerul văzut prin lentilă, Nemira, 1995 (Premiul pentru eseu al editurii Nemira, 1993; Premiul pentru debut al Uniunii Scriitorilor, 1995); Polirom, 2002 Zbor în bătaia săgeţii, Humanitas, 1995; traducere în engleză: Flying against the Arrow, CEU Press, 2002 Politice, Humanitas, 1996 Nezz vissza haraggal A romănokrol - roman szemmel (Az eloszot Konrâd Goyrgy irta) Budapest: Pont/Kiado, 1997 Omul recent, Huma- nitas, 2001 (Premiul Uniunii Scriitorilor pentru eseu; Premiul revistei Cuvântul; Premiul AER pentru eseu); traducere în spaniolă: El Hombre reciente, Madrid: Altera, 2005 Ochii Beatricei, Humanitas, 2004 (Premiul Uniunii Scriitorilor pentru eseu); traducere în italiană: Gli occhi di Beatrice Corn'era davvero il mondo di Dante?, Bruno Mondadori, Milano, 2006; traducere în spaniolă: Los ojos de Beatriz /Como era realmente el mundo de Dante?, Siruela, Madrid, 2007 Discernământul modernităţii, Humanitas, 2004 TRADUCERI (îh colaborare): David Bohm, Plenitudinea lumii şi ordinea ei/ The Wholeness and the Implicate Order, Humanitas, 1995 EMISIUNI TV REALIZATE Idei în libertate, pentru TVR Cultural, 2002-2005 (Premiul Consiliului Naţional al Audiovizualului, CNA, pentru cea mai bună emisiune culturală a anului 2003; Marele Premiu al Asociaţiei profesioniştilor de televiziune, APTR, 2004) înapoi la argument, pentru TVR Cultural, din 2006 horia-roman patapievici despre idei & blocaje O modestă propunere de a regândi cultura română pornind de la ce îi lipseşte, fără a renunţa la ceea ce, în aparenţă, îi prisoseşte HUMANITAS Coperta ANGELA ROTARU Redactor LIDIA BODEA Descrierea CIP a Bibliotecii Naţionale a României PATAPIEVICI, HORIA-ROMAN Despre idei &blocaje / Horia-Roman Patapievici - Bucureşti: Humanitas, 2007 ISBN 978-973-50-l823-8 821 135 l-4 © HUMANITAS, 2007 EDITURA HUMANITAS Piaţa Presei Libere 1,013701 Bucureşti, România tel 021/317 18 19, fax 021/317 18 24 www humanitas ro Comenzi CARTE PRIN POŞTĂ: tel 021/311 23 30, fax 021/313 50 35, C P C E — CP 14, Bucureşti e-mail: cpp@humanitas ro www librariilehumanitas ro în Franţa, fiecare acordă mare importanţă acţi- unilor sale şi acţiunilor celorlalţi In România, nimic nu are importanţă Vin aici şase luni pe an ca să mă conving că totul e zadarnic MARTHA BIBESCU Fiecare filozof care se apleacă asupra unui subiect dat găseşte să spună ceva semnificativ despre el; în sine, contribuţia sa poate fi de mică valoare în raport cu adevărul sau poate reprezenta, chiar fiind adevărată, puţin lucru, în raport cu vastitatea subiectului - dar însu- marea contribuţiilor tuturor conduce la rezul- tate remarcabile Trebuie, de aceea, să le fim recunoscători nu doar celor pe ale căror opi- nii le încuviinţăm, ci şi celor cu ale căror opinii ne aflăm în dezacord fie pentru că le găsim superficiale, fie pentru că le considerăm ero- nate: chiar şi aceştia din urmă ne sunt de folos, deoarece ne ajută prin exemplul lor să gândim mai bine ARISTOTEL Filosofia românească este marea necunoscută a culturii române Cercetarea istoriei filosofiei româneşti este, pentru majoritatea filosofilor şi specialiştilor români în filosofie, neintere- santă, în cultura română, cei care s-au bucurat de existenţa filosofiei româneşti au fost în primul rând literaţii; fără acumulările de informaţie pe care le-au realizat şi conservat filologii, istoria filosofiei româneşti nu ar fi fost cu putinţă MARTAPETREU Tablă de materii I Argument 9 II Situaţia de fapt 12 III Formularea întrebării: De ce, având filozofi, nu avem şi o istorie a filozofiei româneşti? 17 IV Principiul succesiunii neîntrerupte şi anomalia de nori sequitur 26 Prima încercare de răspuns 34 V Piaţa ideilor 36 Situaţia pieţei culturale înainte de comunism 37 Situaţia normală 43 O comparaţie 47 A doua încercare de răspuns 51 VI Imperialismul culturii generale 53 Impunerea modelului unic al culturii generale: secolul XIX 54 O digresiune Idei generale şi idei speciale: cultura ideilor 64 Menţinerea modelului unic al culturii generale: secolul XX 67 VII Existenţa spaţiului public 72 Efectele secundare ale absenţei spaţiului public: spiritul subteranei 73 A treia încercare de răspuns 76 Realitatea este garantată de existenţa unui spaţiu public 76 Efectele secundare ale absenţei spaţiului public: incultura diferendului 84 Digresiune: ceartă, dialog, polemică 87 O recapitulare a situaţiei de fapt 95 VIII Situaţia de drept: răspunsul la întrebare 98 Structura argumentului 99 Neîncrederea în idei a românilor 106 IX Un model al culturii bine rânduite 112 Modelul scării & Modelul roţii 113 Cum se naşte şi cum funcţionează o cultură bine rânduită 120 Elegie pentru cultura generală 141 Digresiune: Ce înseamnă să fii cultivat? 150 încheiere 152 Anexe 155 Note 221 Argument Cartea de faţă pleacă de la un articol scris în iunie 1996 pentru volumul omagial pe care Sorin Antohi şi Aurelian Crăiuţu l-au dedicat lui Mihai Sora, cu ocazia împlinirii vârstei de 80 de ani Am optat să scriu nu despre filozofia lui Mihai Şora, ci despre absenţa receptării de specialitate a filozofiei sale pentru a semnala încă o dată lucrul de mult cunos- cut şi mereu deplâns, niciodată depăşit, şi anume incapacitatea pieţei culturale româneşti de a fruc- tifica ideile originale Am propus atunci o explicaţie bazată pe constatarea că la noi există un soi de hegemonie a culturii generale, care împiedică forma- rea unei veritabile pieţe a ideilor de specialitate în acelaşi timp, inexistenţa unei pieţe a ideilor are drept consecinţă blocarea acelei deschideri între oameni care face cu putinţă atât identificarea (şi susţine- rea) gândirii originale, cât şi capacitatea de a formula un bine comun Unde nu există o piaţă a ideilor, nu putem vorbi nici de o realitate comună Astfel încât blocajului situat la un nivel strict intelectual al receptării trebuie să îi corespundă o imposibilitate endemică de mobilizare a societăţii în jurul unui bine comun Concluzia articolului era că însăşi noţiunea de realitate obiectivă este pusă în discuţie de absenţa schimbului intelectual şi că numeroasele metehne ale „românilor", mereu denunţate, niciodată înţelese, sunt consecinţe neaşteptate ale carenţelor rezultate din absenţa unui „dialog generalizat al ideilor" (aşa se numea articolul meu din 1996) De atunci au trecut unsprezece ani Mihai Sora a împlinit 91 de ani şi, în ciuda publicării câtorva cărţi şi numere de revistă dedicate personalităţii sale, opera sa de filozof a rămas la fel de lipsită de urmaşi, la fel de săracă în comentatori specializaţi şi la fel de izolată intelectual (în ciuda enormei simpatii cul- turale şi umane de care se bucură autorul ei) în mijlocul vacarmului general şi în ciuda animaţiei pestriţe, la fel de izolaţi intelectual suntem toţi, indi- ferent de calibrul nostru cultural Mi-am reamintit de articolul de acum unsprezece ani într-o discuţie de la începutul lui august 2007 cu Gabriel Liiceanu şi Andrei Pleşu Deplângeam împreună lipsa de recepţie a unor autori, felul în care sunt scrise recenziile despre alţii etc Mi-am dat deodată seama că termenii în care discutam erau parcă desprinşi din articolul din 1996 Revelaţia că nimic nu se schimbase m-a determinat să revin la teza propusă atunci Cartea pe care o aveţi acum sub ochi reprezintă rescrierea integrală a articolului din 1996 Argumen- tul a fost amplificat şi clarificat, păstrând neschim- bată teza iniţială Am încorporat formei iniţiale a articolului alte texte scrise cam în aceeaşi perioadă, care mi s-a părut că luminează mai bine structura argumentului 1 Sub titlul Despre idei & blocaje O modestă propunere de a regândi cultura română pornind de la ce îi lipseşte, fără a renunţa la ceea ce, în aparenţă, îi prisoseşte, încredinţez acum cititorilor rezultatul acestei rescrieri, în semn de tristă consemnare a faptului că nimic nu s-a schimbat, iar explicaţia propusă atunci, niciodată criticată ori refutată, stă încă, din păcate, în picioare Această carte nu ar fi fost niciodată concepută sub forma pe care o aveţi sub ochi fără entuziasmul lui Gabriel Liiceanu şi nu ar fi fost făcută în doar o lună şi jumătate fără răbdarea Lidiei Bodea Citind articolul meu din 1996, Gabriel Liiceanu m-a îndemnat să îl republic, şi, în dialog mental cu el, am construit apoi cartea Asistându-mă pas cu pas în alcătuirea ei, Lidia Bodea, prin grija şi atenţia ei, m-a ajutat să transform o scriere tumultuoasă într-un text temperat Ţin să le exprim aici toată gratitudinea mea Totodată, vreau să îi mulţumesc şi lui Mircea Mihăieş, care, de când ne cunoaştem, a jucat de fiecare dată un rol important în finisarea tuturor cărţilor mele Dedic această carte celui care i-a inspirat gândul şi i-a susţinut realizarea - lui Gabriel Liiceanu, prieten şi editor exemplar II Situaţia de fapt Dacă un călător ideal ar poposi în România cultu- rală a ultimelor decenii, ar fi frapat de faptul că aici ideile nu se dezbat, argumentele nu sunt ascultate, obiecţiile sunt trecute cu vederea, teoriile sunt luate în balon, iar sunetul calm al discuţiei se aude numai când autorii au murit ori când numele lor a primit confirmarea canonică a Occidentului Călătorul nos- tru ar observa că la noi cărţile originale nu suscită discuţii, şcolile de gândire sunt mode de împrumut ori grupuri sudate prin forţa convingerilor profita- bile, teoriile noi trezesc apatii durabile şi stârnesc antipatii ireversibile, în timp ce, sub raport uman, competenţele cedează totdeauna invidiilor, invidiile corup ireversibil onestitatea, adevărul cedează totul bârfei, bârfa nu cedează nici celei mai solide repu- taţii, iar mersul ideilor este un povârniş al elanurilor avortate Dacă ar putea reveni printre noi azi, Benjamin Fundoianu ar relua (schimbând doar beneficiarul) argumentul său din 1921, formulat într-o carte brili- antă, Imagini şi cărţi din Franţa Potrivit lui Fundoianu, cultura română este o provincie a culturilor mari, ilustrând toate imperfecţiunile imitaţiei şi suferind de toate lipsurile faptului de a fi permanent în urmă, mereu la remorca unui centru pe care nu îl poate atinge, ci doar maimuţări ori, în cel mai bun caz, imita Cultura română este o colonie a culturii fran- ceze Din acest motiv, spune Fundoianu, lupta lui Iorga împotriva influenţei franceze a fost lipsită de sens, iar literatura noastră, în cel mai bun caz, nu e decât o contribuţie la cea franceză Concluzia lui Fundoianu este că oamenii conştienţi din cultura română ar trebuie să o abandoneze şi să emigreze în cultura franceză, preferând logic metropola, colo- niei Este ceea ce de altfel a şi făcut, din 1923 Reîntors printre noi, Eugen Ionescu ar relua argu- mentul din Nu, corozivul său pamflet teologico-li- terar din 1934 De vreme ce există Dumnezeu, orice altă activitate în afara considerării existenţei Lui este inutilă, de nesusţinut Pe cale de consecinţă, creaţia literară şi critica literară sunt inutile, valoarea cultu- rală fiind în sine relativă, iar actul critic reversibil: orice se poate demonstra cu egală îndreptăţire Deci, ca orice cultură, cultura română, în loc să se ocupe de Dumnezeu, se rătăceşte în consecinţele absenţei Lui, risipindu-se în absurdităţile relativismului Dar, în chip de cultură română, cultura noastră e inexis- tentă, deoarece unei analize obiective, dacă îi compa- răm valorile pe care ea le omologhează cu valorile pe care marile culturi le confirmă, nu rezistă nimic în cuvintele limbii de azi, Eugen Ionescu ar spune că trăim într-o cultură second hand Deci, dacă am valoriza mai degrabă fiinţa decât nefiinţa, dacă am preţui mai mult valoarea decât nonvaloarea, am abandona-o Ceea ce, cu ajutorul şi al vitregiei isto- riei, Eugen Ionescu a şi făcut Mai aproape de noi, într-un text scris în 1982, dar publicat abia în 1991, Ioan Petru Culianu a dezvoltat următorul argument: cultura română de azi nu există; în România postbelică nu s-a produs nimic important; este o cultură radical provincială, în care nu există o selecţie a valorilor, nu se discută lucruri importante, iar nivelul discuţiilor ignoră dezbaterile la zi din alte părţi ale lumii; este o cultură în care, dacă rămâi, eşti automat un provincial, şi pe care, dacă o părăseşti, trebuie să o uiţi cât mai complet, pentru că, dacă nu o faci, rămâi marcat Este, ştim bine, cultura din care, din 1971, Ioan Petru Culianu s-a smuls, pentru a nu mai privi înapoi Iar când a reînceput să privească înapoi, după 1990, a fost el smuls - din lume Vedem că, substanţial vorbind, acelaşi tip de jude- cată a fost aplicat culturii noastre şi în 1921, şi în 1934, şi în 1982: de persoane temperamental foarte diferite, cu un bagaj cultural şi de specialitate foarte diferit, care îşi argumentau foarte diferit judecata de evaluare şi care, lucru deopotrivă întristător şi remarcabil, au indicat aceeaşi soluţie verdictului de condamnare: abandonul Potrivit acestor autori, într-un fel sau altul, cultura română este o cultură de mâna a doua, captivă unor mecanisme care o fac să funcţioneze fie ca o cultură a formelor fără fond, fie ca una a fondurilor fără forme şi care pare să fie condamnată să oscileze infertil între două forme de servilism: servilismul unei sincronizări care ne anu- lează şi servilismul unei izolări care ne malformează E limpede că în cultura noastră, nu de ieri de azi, ceva este în neregulă (vezi Anexa II, „Despre argu- mentul lui Titu Maiorescu") Cu toate acestea, România este departe de a fi un deşert cultural Dimpotrivă, din punctul de vedere al valorilor care apar în cuprinsul ei, este, ca toate culturile vii, asemenea unei grădini Dar e o grădină paradoxală, în care îşi ating înflorirea deplină numai florile cultivate la îndemnul şi cu grija altora, din afară, şi în care rămân pitice şi incoate toate florile care nu au avut norocul să atragă atenţia grădina- rilor din afară Cultura română e o grădină care lâncezeşte fără relief pe mâna grădinarilor autohtoni şi care se animă luxuriant pe mâna grădinarilor occi- dentali Să se compare, de pildă, relieful căpătat de Mihail Sebastian la noi, după publicarea lui în stră- inătate (şi ambalat în succesul avut acolo), cu relieful lui în ţară, înainte Parcă am vorbi de personalităţi valorice diferite Paradoxul mediului cultural românesc este că deşi produce valori, nu e capabil să le asigure nici omolo- garea, nici strălucirea, nici dimensiunea universală Pe valori, mediul cultural românesc le creează, dar nu le cultivă decât la un nivel parohial de întreţinere, nu la dimensiunea universală pe care, poate, în unele cazuri, ar merita-o Rămas în ţară, Brâncuşi ar fi ajuns la fel de necunoscut ca oricare alt mare sculptor român omologat doar în ţară - şi ar fi fost pierdut şi pentru noi şi pentru arta universală Plecat în străinătate, cu exact ideile pe care deja i le ştiam din ţară, Mircea Eliade a putut deveni universal; rămas în ţară şi având norocul să nu fie asasinat ca Mircea Vulcănescu, Constantin Noica a devenit un filozof local, în ciuda anvergurii gândirii sale, care e europeană Cine se poate îndoi că, lansat la Bucu- reşti si nu la Zurich, manifestul dadaist nu ar fi avut şi soarta, şi durata, şi prestigiul republicii de la Ploieşti? Formularea întrebării: De ce, având filozofi, nu avem şi o istorie a filozofiei româneşti? în ziua de 13 februarie 1996, la sediul Colegiului Noua Europă, Gabriel Liiceanu a ţinut o conferinţă cu titlul „De ce nu avem o istorie a filozofiei româ- neşti?"2 Potrivit argumentului construit de autor, putem vorbi de o istorie a filozofiei numai în măsura în care sunt întrunite cel puţin patru criterii în primul rând, ar trebui să existe un gânditor suficient de original şi de profund, capabil să elaboreze un gând filozofic puternic în al doilea rând, ar trebui ca acest gânditor să poată fi recunoscut ca atare de contemporanii şi de succesorii săi în al treilea rând, reflecţiile celor care iau ca punct de pornire acel gând ar trebui să poată constitui, în timp, o tradiţie de gândire In fine, ar trebui ca întreaga desfăşurare enunţată mai sus să admită o unitate de timp şi de loc: să fie compactă temporal şi restrânsă spaţial Aceste patru criterii sunt uşor de recunoscut în cazul câtorva momente cheie ale istoriei filozofiei Prima ilustrare este oferită de istoria filozofiei gre- ceşti, care izvorăşte din reformularea platonici- ană a problemelor presocraticilor şi care continuă, via Aristotel, până la expresia ei finală, odată cu neoplatonismul O alta este sugerată de tradiţia insti- tuită, prin Locke, de epistemologia empirismului englez Un al treilea exemplu este filozofia clasică germană, care pleacă din gândul lui Kant şi se încheie cu neokantienii In fine, un ultim exemplu ar putea fi oferit de actuala filozofie analitică anglo- saxonă, care îşi are principala sursă de inspiraţie în gândirea lui Wittgenstein Toate aceste exemple ilus- trează, în opinia lui Gabriel Liiceanu, criteriile avan- sate mai sus: la originea acestor istorii există un singur gând; gândul este recunoscut de contempo- rani şi de urmaşi ca fiind puternic şi original; reflec- ţia în jurul lui generează o tradiţie de gândire unitară, iar dezvoltările ei sunt de regulă limitate în timp şi se rezumă la o singură ţară (pentru modul în care a fost reinventată memoria culturală a Imperiului Austro-Ungar şi pentru felul în care s-a reconstituit tradiţia filozofiei austriece, vezi Anexa III, „Recu- perarea culturală a Kakaniei") Acum, dacă încercăm să aplicăm aceste patru criterii la succesiunea filozofilor care au scris în spa- ţiul românesc de cultură, observăm două lucruri întâiul este că majoritatea acestor filozofi (mulţi dintre ei fiind profesori universitari) nu a produs nimic original, iar efectele lucrărilor lor sunt fie pedago- gice (fapt lăudabil), fie clientelare (fapt reprobabil); al doilea este că originalitatea, chiar şi când există şi e recunoscută de contemporani (ori urmaşi) ca reală, nu are urmări într-un articol din martie 1990, Virgil Nemoianu descria starea filozofiei româneşti prin aceste cuvinte: „Contribuţiile româneşti la istoria filosofiei nu formează un sistem ordonat şi continuu, nici nu sunt indispensabile cercetătorului serios al celor mai importante reflecţii şi căutări ale adevărului din istora omenirii/'3 Să ne oprim puţin asupra observaţiei că filozofia românească nu formează „un sistem ordonat şi continuu" Nimeni nu a filozofat, la noi, pornind de la sistemul ondulaţiunii universale, propus de Vasile Conta, sau de la teoria fatalismului, deşi reacţiile în mediul intelectual occidental, judecând după recen- ziile publicate şi după scrisorile primite de autor, au fost numeroase şi favorabile (de pildă, Teoria fata- lismului a apărut în franceză cu o scrisoare-prefaţă semnată de L Biichner) Nimeni nu a reflectat în interiorul tradiţiei epistemologice a matricilor stilis- tice, care stă la originea sistemului lui Lucian Blaga, şi nici nu a găsit de cuviinţă să se raporteze la onto- logia diferenţialelor divine, deşi succesul cultural al teoriei sale, în epocă, a fost remarcabil (iar ecouri, lăsate fără răspuns prin amuţirea lui Blaga de către sovietizarea României, au existat şi în Italia) Cu toate acestea, posteritatea lui Blaga este esenţial- mente literară4, iar atunci când comentariile îl vizează pe filozof se simte imediat că interesul faţă de gân- direa sa este encomiastic-muzeal şi nu viu-critic Un alt filozof român important, cu o contribuţie origi- nală remarcabilă (ideea recesivităţii) este Mircea Florian Nimeni (cu excepţia lui Virgil Nemoianu însuşi, în Statele Unite) nu a luat gândul recesivităţii în serios, pentru a construi reflecţii alternative cu aju- torul conceptualizărilor permise de dualismul recesiv Cu toate acestea, surpriza culturală produsă de descoperirea postumă a acestui sistem filozofic a fost mare, iar dorinţa sistemului cultural din anii '80 de a găsi exemple de originalitate culturală autohtonă era şi mai mare Rezultatul a fost nul Ambele volume din Recesivitatea ca structură a lumii (1983,1987) au intrat pe piaţa culturală românească aşa cum intră o piatră aruncată în ulei: fără să lase valuri In fine, ontologia şi logica formulate de Constantin Noica în ultimii săi ani de viaţă (1981, 1986) nu par să fi convins pe cineva că merită să gândeşti prin adân- cirea gândului exprimat în ele, deşi succesul auto- rului la public a fost enorm, iar sentimentul că avem în sfârşit o ontologie românească era foarte pronun- ţat în toate mediile intelectuale (inclusiv cele pse- udo-intelectuale) Cu toate acestea, ontologia lui Noica a beneficiat numai de câteva (respectuoase) recenzii literare 5 Pe de altă parte, nu cred că lipsa de ecou intelectual specializat a lucrărilor lui Noica a fost o consecinţă a încorsetărilor ideologice specifice regimului de cen- zură şi de autocenzură comunistă Aceeaşi lipsă de ecou specializat se poate remarca în cazul recepţiei lui Gabriel Liiceanu însuşi: mult aşteptata sa pera- tologie - unul dintre proiectele filozofice care a stâr- nit cel mai mare interes public în România înainte de căderea comunismului — a apărut, sub titlul Despre limită, în 1994 Cartea a reprezentat un succes de casă, ceea ce înseamnă atât că interesul pe care l-a suscitat iniţial proiectul era încă viu (semn că publi- cul cultivat românesc nu este întotdeauna amnezic), cât şi că publicul interesat şi-a procurat-o Dar, ca şi în cazul ontologiei şi logicii lui Noica, peratologia lui Liiceanu a beneficiat numai de recenzii literare: publicul specializat în idei a tăcut O explicaţie superficială ar putea invoca neaşe- zarea tranziţiei E limpede însă că o explicaţie veri- tabilă trebuie să ia în considerare totalitatea cazurilor în care recepţia specializată a ideilor prezintă un non sequitur evident faţă de operă Căci anomalia de non sequitur nu a fost instaurată de tancurile sovietice şi nici nu poate fi pusă pe seama tranziţiei: ea datează de când ne ştim Dacă răsfoim Dicţionarul opere- lor filozofice româneşti (1997)6, rămânem frapaţi de puţinătatea referinţelor critice şi de singularitatea profundă, aproape tragică, a fiecărei opere de gân- dire în parte Rarele istorii ale filozofiei româneşti (N Bagdasar, Istoria filosofiei româneşti, 1940), prin lipsa de legătură frapantă între numele înşiruite, pun şi mai mult în lumină acest lucru Cine a con- tinuat ideile lui Aram Frenkian despre presocratici? Cine a luat în serios Studiile de logică ale lui Athanase Joja? Cine i-a răspuns lui Ştefan Lupaşcu? Cine a ţinut seama de „mecanica socială" a lui Spiru Haret? Cine a luat act de ontologia lui Ilie Pârvu? Cine a reacţionat la teza despre ontologiile arhaice a lui Tonoiu? Care au fost urmările comentariilor lui Teofil Corydaleu, predate timp de peste un secol în şcolile noastre? Cine a evaluat valoarea soluţiilor oferite de logicienii noştri? Cine (cu excepţia lui Noica în privinţa lui Mircea Vulcănescu) a continuat la noi problematica vreunui autor? Cine a stat să deosebească, răbdător, falsul de adevăr, binele de rău, folositorul de prost tocmit, în opera vreunui predecesor? Cine a continuat ceva, orice, la noi? întrebarea care nu-ţi dă pace după ce răsfoieşti impunătoarele Festschriften dedicate profesorilor C Rădulescu-Motru7 ori Ion Petrovici8 este: unde s-a risipit efortul critic pe care atâtea generaţii de specialişti l-au învestit în gândurile, lucrările şi opera lor pedagogică? Unde s-a irosit? Unde s-au dus inteligenţa şi ingeniozitatea celor care au gândit şi alcătuit zecile de publicaţii de specialitate care au încercat să dea un corp cercetării noastre? De ce toată strădania lor a reuşit să lase la fel de multe urme în mediul cultural românesc precum aratul pe apă? Este ca şi cum toate aceste gânduri ar fi fost aruncate nu în gol, ci direct la coş 9 La noi, abia dacă se poate face o listă a temelor care au suscitat o veritabilă şi sistematică tradiţie de dezbatere Cu excepţia temei „specificului naţio- nal" - cu variantele ei: teoria „formelor fără fond" (Maiorescu), teoria „spiritului critic" în cultura ro- mână (Ibrăileanu), tradiţionalism versus modernism (dezbaterea interbelică) etc -, nu îmi vine în minte nici o temă care să fi creat o tradiţie de cercetare şi care, prin tratările ei succesive, să fi făcut cu ade- vărat istorie în oglinda acestei teme, e limpede că avem o istorie a dezbaterii temei „specificului naţio- nal", dar nu avem, în schimb, o istorie a gândirii suscitate de filozofii români Situaţia a fost judicios rezumată de George Călinescu cu referire la Estetica lui Tudor Vianu - „o culme a observaţiei şi a infor- maţiei celei mai moderne, ajutată de o rară cunoaş- tere a fenomenelor artistice": „curios lucru! în afară de o înscenare cu caracter polemic a unui nespe- cialist, nici o cronică serioasă nu s-a făcut acestei cărţi, faţă de care specialistul universitar a ţinut să se arate mut!"10 Acest comportament, nu putem avea nici o umbră de îndoială, este tipic Cultura noastră este ende- mic caracterizată de un non sequitur sistematic între opera de idei şi recepţia specializată Prin urmare, ca să înţelegem de ce nu avem o istorie a filozofiei româneşti trebuie să ne întrebăm de unde provine acest raport de „nu urmează" între operă şi mediul ei cultural, între valoarea operei şi capacitatea mediului cultural de a o prelua, valida şi încadra într-o tradiţie vie a receptării De ce, adică, mediul cultural românesc „amuţeşte" vocea operei, iar vocea operei „tace" în mediul acustic al pieţei româneşti de valori? O explicaţie a acestei „tăceri" ar trebui căutată, poate, în disocierea totală a instituţiilor universitare şi academice de mediul în care se manifestă ideile creatoare ale epocii11, mediu sistematic relegat la peri- feria instituţională a societăţii, cel puţin în comu- nism 12 Disocierea universităţii de mediul cultural viu al unei societăţi are un efect negativ atât asupra universităţii, cât şi asupra mediului cultural: prima se osifică, al doilea îşi coboară standardele Faptul că, în comunism, libertatea fără compromis (o liber- tate fără finalitate publică însă) era de găsit numai în afara instituţiilor, a avut drept efect „culturali- zarea" tuturor performanţelor de strictă specialitate, care ar fi fost obţinute în afara acestora Când nu sunt publice, standardele academice, chiar şi când sunt observate în modul cel mai strict, se metamor- fozează pe nesimţite în standarde doar morale (la început fuseseră şi morale), doar existenţiale (la început fuseseră şi existenţiale) ori doar religioase (la început fuseseră şi religioase) Astfel, în ciuda programului de profesionalizare şi de seriozitate aca- demică impus de Noica (vezi diatribele sale împo- triva „lăutărismului"13, accentul pus pe filologia cea mai strictă, impunerea exhaustivităţii etc), Şcoala de la Păltiniş nu a dezvoltat o tradiţie filozofică spe- cializată (eventual în prelungirea conceptelor şi pre- ocupărilor lui Noica), ci o atmosferă de „şcoală de înţelepciune" sau, cum a numit-o cronicarul ei cel mai important, un „model paideic în cultura umanistă"14 Insist asupra faptului că absenţa posterităţii filo- zofice a lui Noica nu este câtuşi de puţin datorată sentimentului că filozofia acestuia ar fi minoră ori lipsită de originalitate Dar, din motive la a căror elucidare sper să pot contribui prin tezele pe care le voi avansa mai jos, nici unul dintre cei care a trăit în preajma lui Constantin Noica sentimentul eli- xirant că participă la un moment excepţional al culturii româneşti nu a luat opera maestrului ca început sau ca argument pentru propria sa operă de gândire Aceleaşi observaţii pot fi făcute şi referitor la Mihai Sora Prestigiul său intelectual şi moral sunt enorme Deşi dificilă şi, stilistic vorbind, asemenea grădinii cărărilor ce se bifurcă, opera lui Mihai Sora se bucură atât de cititori, cât şi de admiratori Apariţia în 1978 a cărţii sale Sarea Pământului Can- tată pe două voci despre rostul poetic, la 31 de ani de la fulminantul său debut parizian15, a produs un şoc în lumea intelectuală românească Acest şoc, în loc să nască în lumea specializată a ideilor o luptă de argumente şi o dispută a modelelor ontologice, s-a epuizat infertil în spaţiul admiraţiei cultural-lite- rare Ca şi Constantin Noica, Mihai Şora a ţinut în preajma sa tineri pe care, chiar dacă nu i-a format în sens strict, i-a marcat indelebil printr-o fertilă amintire formativă16 Ca şi opera lui Noica, opera lui Mihai Şora poate fi expusă recurgând la câteva argumente centrale care, chiar dacă nu sunt uşor de înţeles, necesitând un oarecare antrenament filozo- fic, au avantajul de a fi frapante Cu toate acestea nimeni, după ştiinţa mea, nu a luat suficient în serios gândirea acestor doi filozofi, pentru a le dezvolta argumentele, presupoziţiile ori stilul de interoga- re/rezolvare Cel puţin deocamdată, în urma lui Noica, care şi-a încheiat opera filozofică, a rămas doar o atmosferă culturală, un model deziderativ de activitate sistematică şi o pildă de energie crea- toare, iar în jurul lui Mihai Şora, care nu şi-a înche- iat-o, pluteşte aerul unei şcoli filozofice animate de sentiment, dar lipsite de doctrină De ce, deci, având filozofi, nu avem şi o istorie a filozofiei româneşti?17 Principiul succesiunii neîntrerupte şi anomalia de non sequitur Două sunt particularităţile acestui tip de com- portament cultural: (a) marea popularitate culturală a personalităţilor care emit idei importante ori măcar semnificative; (b) şi faptul că ideilor emise de aceste personalităţi nu le urmează, în sfera dezbaterii pu- blice, nimic în ciuda popularităţii culturale a celor care propun teorii noi, teoriile rămân nediscutate, valoarea lor rămâne indecidabilă (şi, la rigoare, dis- cutabilă), iar personalităţile rămân, doar ele, indiscu- tabile Nu doar că ideilor emise nu le urmează alte idei, care să le răspundă şi cu care să se împletească, într-o viaţă normală a spiritului, dar nici populari- tatea personalităţii nu se converteşte într-o populari- tate a ideilor Este o dublă absenţă a consecinţelor, un dublu non sequitur: nici popularitatea culturală a autorilor, nici valoarea teoriilor lor nu au urmări asupra răspândirii ideilor pe care aceştia le susţin şi pe care teoriile lor le argumentează Această „non- recepţie" este tipică pentru cultura noastră şi ea îmi evocă irezistibil remarca dezabuzată făcută cândva de Martha Bibescu: „în Franţa, fiecare acordă mare importanţă acţi- unilor sale şi acţiunilor celorlalţi în România, nimic nu are importanţă Vin aici şase luni pe an ca să mă conving că totul e zadarnic "18 Ne-am rătăci dacă am încerca să dăm seama de acest non sequitur (răspunzând astfel observaţiei Marthei Bibescu) prin adoptarea unui punct de vedere etnopsihologic Nu cum sunt „românii" sub specie aeternitatis sau cum este „România eternă" trebuie să ne preocupe aici In fond, situaţia de non sequitur poate fi rezonabil înţeleasă numai în două direcţii Ori filozofii noştri nu sunt suficient de originali şi, prin urmare, gândul lor nu este îndeajuns de puternic pentru a se impune gândirii contemporanilor şi memoriei posterităţii; ori mediul intelectual românesc este structural debil şi e incapabil să preia în chip creator gândurile origi- nale Cum nu pare verosimil ca cineva să poată demonstra cu argumente rezonabile nulitatea gân- ditorilor pomeniţi mai sus, rezultă că răul trebuie căutat în debilitatea mediului intelectual românesc Este ca şi când în mediul intelectual românesc nu s-ar putea coagula nici o tradiţie de gândire: de parcă la noi însăşi ideea unei idei-forţă ar fi greu ori imposibil de gândit în Grecia antică, unde această coagulare a existat, unde ideile-forţă s-au articulat exemplar, creând până în zilele noastre cea mai puternică tradiţie filozofică neîntreruptă cunoscută în istorie, avem mărturia lui Aristotel, care ne spune cum s-au petrecut, în principiu, lucrurile: „Fiecare filozof care se apleacă asupra unui su- biect dat găseşte să spună ceva semnificativ despre el; în sine, contribuţia sa poate fi de mică valoare în raport cu adevărul sau poate reprezenta, chiar fiind adevărată, puţin lucru, în raport cu vastitatea subiectului - dar însumarea contribuţiilor tuturor conduce la rezultate remarcabile [ ] Trebuie, de aceea, să le fim recunoscători nu doar celor ale căror opinii le încuviinţăm, ci şi celor cu ale căror opinii ne aflăm în dezacord fie pentru că le găsim superficiale, fie pentru că le considerăm eronate: chiar şi aceştia din urmă ne sunt de folos, deoarece ne ajută prin exemplul lor să gândim mai bine Dacă nu ar fi fost Timotheos19, nu ar fi existat o mulţime de lucrări muzicale; dar fără dascălul său, Phrynis, însuşi Timotheos nu ar fi existat La fel stau lucrurile şi în privinţa filozofilor: de la unii ne-au parvenit teoriile de care ne ocupăm, dar aceştia nu ar fi ajuns la ele dacă înaintea lor nu ar fi existat alţi filozofi, de la care să primească impulsul cercetării [ ] Aşa cum cauza care face lucrurile să fie este şi sursa adevărului lor, şi cum principiul unei fiinţe trebuie să continue să-i fie principiu în orice moment al existenţei sale, fiecare lucru are parte de adevăr în acelaşi fel în care are parte de fiinţare "20 ' Argumentul lui Aristotel este complex: el com- bină o teorie privitoare la relaţia dintre fiinţare şi adevăr cu o alta, referitoare la relaţia dintre succe- siunea contribuţiilor şi obţinerea adevărului prin însumarea lor: a celor adevărate prin adevărul lor, a celor false prin lecţia falsităţii lor La Aristotel, deşi adevărul rezultă din mobilizarea tuturor contribu- ţiilor (pentru că este rezultatul succesiunii tuturor celor care au gândit un subiect dat), el este consecinţa metafizică a faptului că există o corelaţie între conti- nuitatea principiului care animă o fiinţă (căreia îi corespunde succesiunea fizică a filozofilor care au adus contribuţii) şi adevărul ei (căruia îi corespunde obţinerea adevărului prin mobilizarea tuturor con- tribuţiilor acestora) Pentru discuţia noastră, importantă nu este raţi- unea metafizică, ci principiul care face posibilă fruc- tificarea contribuţiilor de valoare inegală Iar acesta, după Aristotel, e foarte simplu: succesiunea neîn- treruptă a înnădirii contribuţiilor, într-o ţesătură care se ţine, formată din firele contribuţiilor individuale ale tuturor gânditorilor, deopotrivă ale celor care au nimerit adevărul, cât şi ale celor care, vizându-l cu aceeaşi onestitate ca prirnii, l-au ratat Cei care ratează ne învaţă ce anume trebuie să evităm şi cum, iar cei care nimeresc ne arată pe unde trebuie să păşim şi cât de departe De ce acest principiu, al succesiunii neîntrerupte, nu funcţionează în cazul mediului cultural românesc? Sau poate funcţionează (în cazul operelor literare, de pildă), dar nu în domeniul ideilor filozofice? Am putea spune, metaforic vorbind, că mediul capabil să asigure schimburile susţinute de idei este, la noi, asemenea „maionezei tăiate"21 Deşi această imagine descrie foarte bine situaţia din teren, trebuie să încer- căm să pătrundem dincolo de ea, deoarece o imagine nu este niciodată o explicaţie Putem găsi situaţiei româneşti de non sequitur o utilă analogie din istoria ştiinţelor Toată lumea a auzit de cei doi sau trei matematicieni de geniu pe care i-a dat în Evul Mediu (european) subcontinentul indian Şi toată lumea ştie că ei nu au făcut şcoală şi că opera lor ar fi rămas pe veci îngropată dacă, pornind de la dezvoltările matematicii occidentale, istoria ştiinţei nu i-ar fi recuperat, la multe secole de la moartea lor, ca precursori necunoscuţi Nimeni nu le-a negat acestor matematicieni geniul şi nimă- nui nu i-ar trece prin gând să conteste valoarea excepţională a culturii indiene De ce nu au avut, atunci, posteritatea pe care ar fi meritat-o? Cum problema nu poate fi localizată nici în mediocrita- tea culturii indiene în general, nici în precaritatea individuală a creatorului, înseamnă că problema trebuie situată la nivelul acelui tip special de cultură numit cultură matematică 22 Simplu spus, situaţia indiană de non sequitur a apărut deoarece marea cultură indiană tradiţională nu dezvoltase în sânul ei o subsecţie numită cultură matematică Pentru metafizică, cultura indiană atinsese maturitatea - dovadă coerenţa şcolilor indiene de gândire şi unita- tea practicilor yoga, manifestată dincolo de succesiu- nea şi adversitatea dintre ele Cultura matematică însă nu a atins aceeaşi maturitate niciodată înaintea intrării Indiei în modernitate Am luat exemplul culturii matematice, deoarece cazul ştiinţelor este întotdeauna mai uşor de tratat: în cuprinsul lor ori cu referire la ele, totul apare cu mai mare claritate şi într-un mod mai uşor de sur- prins Situaţia de non sequitur ilustrată de cultura indiană în cazul matematicienilor indieni de geniu sugerează că discuţia noastră trebuie să aibă în vedere distincţia între cultura înţeleasă în sens general şi cultura înţeleasă în sens special, ca o cultură de specialitate Ideile, potrivit acestei deose- biri, trebuie şi ele înţelese în cel puţin două feluri: ca idei generale şi ca idei specializate Coeziunea culturii în sens larg este asigurată de circulaţia ide- ilor generale Pentru a rezista faţă de mediul cultural general, o cultură de specialitate trebuie să combine un anumit grad de autonomizare a ideilor de spe- cialitate (faţă de ideile generale, din care provin), cu capacitatea acestora de a forma un circuit auto- nom, în cadrul global oferit de funcţionarea culturii generale Acum, din numeroasele istorii ale ştiinţei care ne stau la dispoziţie, se poate desprinde imediat un model a ceea ce înseamnă existenţa şi funcţionarea unei culturi de specialitate Or, primul fapt funda- mental priveşte natura culturilor de specialitate: orice cultură de specialitate este echivalentă cu existenţa unei tradiţii de cercetare, deopotrivă specifică (faţă de mediul cultural general), comună (între toţi cei care se ocupă de obiectul care o individualizează) şi una- nim recunoscută (atât de cercetători, cât şi de laici) Al doilea priveşte condiţiile de existenţă Pentru ca o cultură de specialitate să existe, subziste şi reziste, trebuie ca în interiorul unei culturi în sens larg să existe oameni capabili nu numai să emită idei spe- cializate originale şi viguros articulate, ci şi oameni capabili să se raporteze la ele în mod competent Toţi aceşti oameni trebuie să admită anumite standarde ale comunicării şi evaluării; şi trebuie să se raporteze în mod constant la rezultatele obţinute de colegii lor de domeniu (care constituie, în timp, tradiţia disci- plinei) Numărul celor care participă la acest circuit al schimbului de idei trebuie să fie suficient de mare, astfel încât schimburile să nu fie dominate de consi- derente personale, aşa cum se întâmplă între oamenii care se cunosc între ei, ci, aşa cum se întâmplă în relaţiile interpersonale, dominate de rigorile etiche- tei, să' fie reglementate de nişte proceduri imper- sonale, criticabile, raţionale şi consensuale La aceste proceduri de evaluare, critică, respingere şi validare trebuie, din motive raţionale (şi nu exterioare dome- niului), să adere toţi participanţii implicaţi în schimbul de idei, iar cei care refuză să o facă să se auto-desca- lifice nu pentru că au fost excluşi printr-un decret de excludere (caz de control autoritar al schimbu- lui), ci prin lovirea cu nulitate a contribuţiilor lor, ca urmare a irelevanţei lor pentru dezbaterea com- petentă, în termenii lui Sora, schimbul de idei trebuie să fie un „dialog generalizat"23, „controlat" numai de propria sa existenţă, şi nu un monolog unidirecţionat, controlat de bunul plac al unei voinţe individuale (oricare ar fi aceasta: nici măcar dacă ar fi inteligenţa cu cea mai mare competenţă la un moment dat, această situaţie nu ar fi de dorit) Altfel spus, participanţii la schimbul de idei nu trebuie să fie doar numeroşi, trebuie să fie şi independenţi unii de alţii E limpede că ansamblul condiţiilor care fac posi- bilă existenţa unei culturi de specialitate formează ceea ce în economie se cheamă, funcţional vorbind, o piaţă liberă - cu menţiunea că obiectele schimbate într-o cultură de specialitate sunt idei, iar criteriul de validare nu este preţul (respectiv profitul), aşa cum este acesta stabilit prin procesul de vânzare-cum- părare, ci constă în satisfacerea standardelor critice de validare Piaţa de idei nu este o piaţă comercială şi, de aceea, succesul comercial, pentru un produs cultural, nu este deloc echivalent cu valoarea lui culturală Succesul comercial poate însoţi valoarea culturală, dar nu este niciodată baza ei şi nu o determină O poate pune în lumină, dar nu o poate nici confirma, nici infirma în concluzie, ceea ce i-a privat pe cei doi sau trei matematicieni indieni de geniu de o posteritate fructuoasă a fost absenţa din cultura indiană tra- diţională a unei culturi matematice de specialitate Contribuţiile lor nu au produs nici un efect notabil, deoarece cultura indiană tradiţională nu a cunoscut procesul de profesionalizare a ideilor matematice în cadrul unei tradiţii de cercetare autonome, acestea rămânând să plutească de colo-colo în chip de sim- ple idei generale, lipindu-se când şi când de un dome- niu sau altul al culturii, fără adăpost instituţional şi fără protecţie profesională Neputându-se consti- tui într-o tradiţie de cercetare, posteritatea lor speci- fică, pur şi simplu, nu a existat - în ciuda faptului că ideile erau remarcabile E un fapt de observaţie că ideile specializate (măcar unele dintre ele) se pot naşte oriunde şi în orice condiţii (Homer, de pildă, e plin de idei care ulterior au fost preluate de cercetarea medicală grecească) Dar ele nu pot trăi şi supravieţui ca idei specializate decât în anumite condiţii: şi anume dacă sunt evalu- ate la nivelul unei pieţe specifice de idei şi dacă îşi pot găsi adăpost într-o tradiţie specifică de cercetare, care să le transmită mai departe, valoric încadrate Fie că vorbim de idei generale, fie că ne referim la idei de specialitate, putem spune că ideile încol- ţesc şi dau rod numai acolo unde există un pământ fertil Acest pământ roditor nu este niciodată o altă idee solitară, ci un ansamblu suficient de complex de multe alte idei solidare - ceea ce am numit o piaţă a ideilor Ideile înfloresc numai dacă sunt continuu schimbate la nivelul pieţei lor specifice de evaluare, critică, respingere şi validare Ideile trăiesc numai în, prin şi pe piaţa ideilor Prima încercare de răspuns Să recapitulăm Am plecat de la întrebarea for- mulată de Gabriel Liiceanu: de ce, având filozofi, nu avem şi o istorie a filozofiei româneşti? Am constatat că răspunsul trebuie să poată explica acel „nu trece mai departe" (non sequitur) care interzice gândului valoros să aibă o recepţie şi o posteritate adecvate şi care face ca ideile filozofice să nu for- meze, la noi, o ţesătură trainică, ci să rămână, ca rupturile din ea, izolate Iar rezultatul la care am ajuns este acela că anomalia de non sequitur apare, la noi, din cauza unei triple lipse: culturii noastre, înţelese în modul cel mai general, îi lipseşte o piaţă a ideilor24; îi lipseşte o deosebire funcţională între idei generale şi idei speciale; îi lipsesc tradiţiile de cercetare viabile, născute spontan şi consolidate prin succese proprii Piata ideilor Rezultatul la care am ajuns nu e banal Dacă filozofia românească nu ilustrează principiul succe- siunii neîntrerupte, ci, dimpotrivă, exemplifică ano- malia de non sequitur este pentru că în cultura noastră (i) nu s-a auto-constituit o piaţă a ideilor filozofice, (ii) ideile specializate nu s-au autonomizat îndeajuns faţă de ideile generale, iar (iii) investigaţia filozofică nu şi-a articulat o tradiţie proprie de cercetare In continuare, întrebarea este - de ce? De ce cultura noastră nu s-a articulat sub forma unei pieţe a ideilor (de orice tip), aşa cum s-a întâmplat în majoritatea culturilor occidentale? De ce cultura noastră păs- trează în indistincţie „înnăscută" ideile generale şi ideile specializate (de orice fel), în timp ce deose- birea lor este operată spontan în toate culturile cu care cultura noastră emulează? De ce culturile de specialitate nu s-au format, în sânul culturii noastre, ca tradiţii de cercetare independente, capabile să pro- ducă, omologheze şi impună oriunde în lume ori- ginalitatea ivită în interiorul ei? Răspunsul la aceste întrebări implică desfăşurarea unui raţionament complex, în care argumentul logic ori structural se va împleti cu reconstrucţia istorică ideală Voi începe cu întâia noastră precaritate - lipsa unei pieţe a ideilor Să examinăm, în acest scop, trăsăturile schimbu- rilor de idei filozofice în perioada de dinainte de instaurarea comunismului, când schimburile de idei avuseseră şansa obiectivă de a se apropia cel mai mult de normalitate (şansă care, în comunism, nu a mai existat) Situaţia pieţei culturale înainte de comunism A) Schimbul de idei era exogen Aproape toată lumea ar fi fost de acord, şi atunci, că schimbu- rile intelectuale care contează cu adevărat, ştiinţific vorbind, sunt cele orientate spre piaţa de idei occi- dentală 25 Deşi în interiorul culturii româneşti erau activi în perioada interbelică specialişti recunoscuţi (mulţi dintre ei lucrând în universităţi, unii ca acade- micieni, având şi sprijinul structurilor de cercetare ale Academiei), iar unii dintre ei erau cu adevărat remarcabili chiar şi din perspectiva noastră, de azi, sentimentul general şi pe atunci era că adevărata ştiinţă şi adevăratele standarde de excelenţă sunt produse, întreţinute şi observate de o altă piaţă a ideilor decât cea internă 26 într-un articol publicat în 1921 şi intitulat chiar „Filosofia românească", Nae Ionescu constata că „noi glosăm pe ideile altora", ceea ce confirma şi Rădulescu-Motru în Mărturisirile sale, referindu-se însă doar la intervalul de până la 1918 în 1997, Ştefan Afloroaei, care a adunat aceste remarce în cartea sa Cum este posibila filosofici în estul Europei?, conchide că „această situaţie s-a prelungit până târziu de tot fie că este vorba de metafizică şi antropologie, fie de epistemologie şi filosofia ştiinţei"27 B) Schimbul de idei era încremenit, iar referinţele erau defazate Odată întorşi de la studiile lor occidentale, specialiştii noştri încreme- neau cu informaţia şi cunoştinţele lor la nivelul epocii în care îşi completaseră instrucţia de bază ori îşi trecuseră doctoratul Rupţi atât de mediul stimu- lativ al pieţei de idei occidentale, cât şi de logica prin care, acolo, orice cursus studiorum instituţional e corelat cu dinamica internă a pieţei ideilor de spe- cialitate, specialiştii noştri nu mai participau la viaţa dinamică a ideilor specifice domeniului în care se antrenaseră să devină competitivi Deveneau, cei mai talentaţi, vedete locale Unii (nu cei mai răi) practicau un soi de sultanat profesional, bazat pe întreţinerea unei camarile academice (nu neapărat de proastă calitate), în care accesul era condiţionat, dacă nu direct de linguşiri, măcar de un anume servilism intelectual (academic spus: trebuiau să se încadreze în paradigma de cercetare a profesorului) Atunci când dobândeau poziţii cheie în instituţia culturală românească (fapt înlesnit de centralismul endemic al statului român), ei înşişi şi camarila aveau un efect dezastruos asupra promovării ideilor noi, a criticii, a înnoirii domeniului prin acceptarea informaţiei la zi ori a unor puncte de vedere diferite Atmosfera intelectuală stagna, sufocând iniţiativele şi descurajând talentele tinere, care aveau de ales între a deveni clienţi obedienţi ai sultanilor inte- lectuali ori, în caz de insubordonare, a fi eliminaţi din viaţa universitară, academică ori chiar culturală închistarea schimbului de idei penaliza critica şi pre- mia adaptarea servilă Defazarea referinţelor făcea improbabilă sincronizarea şi inevitabil minoratul, cultura noastră adâncindu-se în fatalitatea de a fi mereu la remorca altora Şi închistarea, şi defazarea descurajau atât originalitatea în raport cu ideile occidentale, cât şi împământenirea unor standarde obiective de testare, evaluare şi impunere a origina- lităţii, când era cazul, şi de raportare critică la orice tip de afirmaţie, când era vorba de simple contribuţii c)Dependenţa şi vasalitatea Bergsonspu- nea, cu privire la filozofia lui Spinoza, că dacă Spinoza ar fi trăit înaintea lui Descartes ar fi scris altfel - dar că, în mod sigur, orice ar fi scris şi oricine l-ar fi influenţat, am fi avut oricum spinozismul Este ceea ce nu se poate spune despre majoritatea contri- buţiilor filozofice româneşti Ele sunt în prea mare măsură rezultatul conjuncturii, pentru ca succesi- unea lor să poată forma un „sistem ordonat şi con- tinuu" O trăsătură frapantă a mediului românesc de idei ţine de relaţia de dependenţă care se sta- bileşte între ideile specialistului român şi mediul filozofic ori ştiinţific de formare Este o relaţie de dependenţă care creează un minorat (căci raţiunea proprie nu este folosită potrivit îndemnului kantian: Supere aude!), chiar şi atunci (ori mai ales atunci) când avem de-a face cu creatori - în fond, este o relaţie de vasalitate mentală, care nu e deloc o formă mai specială a discipolatului Mulţi filozofi univer- sitari români erau din şcoala cui se întâmplase să le fie profesor acolo unde şi-au făcut studiile De pildă, Rădulescu Motru era un adept convins al lui Wilhelm Wundt28, iar Mircea Florian s-a considerat până la sfârşitul vieţii un discipol al lui Johannes Rehmke Altii rămâneau indelebil marcaţi de mediul cultural şi presupoziţiile teoretice ale curentelor de idei la modă în ţara în care s-au format, pe care nu le-au mai putut depăşi, chiar dacă intrau în contra- dicţie cu convingerile lor asumate: liberalismul lui Ştefan Zeletin, de exemplu, pare socialism nu pentru că ar fi fost în fond socialism29, ci pentru că este un liberalism distorsionat de cadrele constrângătoare 'ale Şcolii istorice germane, care nu era liberală 30 Exemplele pot fi înmulţite Faptul acestei vasalităţi este în sine uimitor, dacă ne gândim că, de multe ori, alegerea centrului de studii era pur conjuncturală, depinzând de veni- turile disponibile, de relaţiile mobilizate, de sursa bursei ori de alte oportunităţi Mai mult, odată reve- niţi în ţară, prin atitudinea lor, unii dintre cei mai fermi stăpânitori ai disciplinei domeniului lor s-au auto-situat la capătul unei ramuri de dezvoltare şi nu la originea unor orientări noi Cu un umor invo- luntar, Mircea Florian îşi mărturisea nedumerirea că, deşi a avut ambiţia de a fi şi de a rămâne un rehmkeian, ideile pe care le-a dezvoltat spre sfârşi- tul vieţii sale, în cea mai originală lucrare a sa, Rece- sivitatea ca structură a lumii, „nu se întâlnesc în opera lui Rehrnke şi nu [ştie] dacă ele ar fi câştigat aprobarea lui"31 Dependenţă şi minorat, chiar şi la cei mai buni; vasalitate intelectuală, la cei mai puţin înzestraţi D) Culturalismul Un alt efect al ruperii de cadrul stimulativ al mediului occidental de formare rezulta din confruntarea celui reîntors în ţară cu realităţile instituţionale locale In ţară, ideile discursului specializat se vedeau vrând nevrând integrate unui nivel al discuţiei culturalizant, de ordin „inferior", deoarece era liber de constrângerile pretinse de standardele profesionale ale domeniului 32 Astfel, Constantin Rădulescu Motru, care avea despre sine percepţia clară că este un neokantian din şcoala lui Wilhelm Wundt, publica în 1912 o carte cu titlul Elemente de metafizică pe baza filosofici kantiene (ediţia definitivă: 1928), care, aşa cum a arătat de curând Mircea Flonta33, iese în mod clar din cadrele criticis- mului kantian, prin pretenţia de a fundamenta ştiin- ţific o metafizică inductivă Ei bine, deşi „Motru nu a fost un kantian, nici chiar în sensul cel mai liberal al termenului" (Flonta), comunitatea filozofică româ- nească nu a reacţionat (până la articolul lui M Flonta citat mai sus) în nici un fel la improprietatea pre- tenţiei sale Un argument similar poate fi adus şi din mediul disciplinelor ştiinţifice Bunăoară, Emanoil Bacaloglu, care, după studii fizice şi matematice strălucite, du- blate de o interesantă carieră originală în Germa- nia34, se întoarce în ţară pentru a ilustra o catedră de fizică (ceea ce este meritoriu) şi a susţine confe- rinţe de popularizare cu conţinut modest35 (ceea ce este banal) Situaţia se repetă în interbelic pentru multe nume, care, pentru noi, rămân încă foarte inte- resante Ipoteza cea mai plauzibilă este că scăderea com- petitivităţii profesionale a reveniţilor în ţară trebuie legată de faptul că, în mediul cultural autohton, acţiunea lor profesională nu s-a mai putut dezvolta într-un context constrângător propriu, ci în contexte improprii, relaxate, puternic impregnate de alte ori- zonturi de cunoaştere, de regulă culturale şi poli- tice Ideile generale, în spaţiul nostru public, au fost întotdeauna abundente; ideile specializate însă au pătruns în spaţiul public numai în măsura în care s-au prezentat sub forma ideilor generale Importante, pentru discuţia noastră, sunt standar- dele de evaluare Or, în funcţie de materia evaluată, ele diferă radical Pentru ideile generale, standardul este cultural: în cel mai elaborat caz, standardul este estetic, iar formalizarea cea mai precisă conduce la formularea judecăţilor de gust Pentru ideile specializate, standardul este disciplinar: în cel mai relaxat caz, acest standard este logica, iar formali- zarea minimală, necesară înjghebării unui schimb normal de idei specializate, constă în formularea judecăţilor bazate pe argument şi pe construcţia unor raţionamente constrângătoare Mediul natural al ideilor generale este cultura generală; mediul natural al ideilor speciale este cultura de specialitate Deosebirea conceptuală între cele două medii nu implică nici că ele sunt separate în realitate, nici că ele ar trebui să fie Dimpotrivă, teza mea (pe care o voi dezvolta în capitolul IX, „Un model al culturii bine rânduite") este că sănătatea unei culturi stă sau cade împreună cu relaţia de colaborare care se stabileşte între cultura generală şi culturile de specialitate - şi anume, depinde de capacitatea culturii generale de a oferi un suport durabil şi fertil culturilor de specialitate, cărora să le fie în acelaşi timp cadru, adăpost şi oglindă Deocamdată, să remarcăm că modelul cultural românesc este bazat pe separarea şi non-comunicarea dintre cultura generală şi cul- turile de specialitate şi că, în ce priveşte relaţia cu spaţiul public, tot spaţiul public este ocupat, la noi, de mediul culturii generale, care este cultura tout court Acesta este un fapt Prin urmare, contextul care le lipsea unor Bacaloglu et alii era schimbul profesional de idei specializate, în timp ce contextul care le prisosea era cel al culturii generale Motivul real al declasării profesionale ţinea de faptul că mediul cultural românesc, din punctul de vedere al criteriilor de performanţă cerute de o dezbatere de idei, era unul pur şi simplu nepo- trivit Motivul? Tot ce era cultură era numai cultură generală, iar tot ce era idee era doar idee generală Situaţia normală Ca să înţelegem cum ar trebui să arate o piaţă a ideilor, indiferent că este una a ideilor generale ori a ideilor speciale, să ne întoarcem o clipă la citatul din cartea a doua, a, a Metafizicii lui Aristotel Din el putem degaja trăsăturile semnificative ale suc- cesiunii neîntrerupte şi ordonate Prima trăsătură semnificativă este însăşi existenţa unei succesiuni, a unor fire neîntrerupte ale elaborării şi transmiterii cunoaşterii Dacă aceste fire sunt întrerupte şi lipsite de trăinicie, nici o ţesătură a cunoaşterii nu se poate ţese A doua trăsătură semnificativă este că fiecare contribuţie trebuie considerată importantă, chiar dacă nu este în întregime adevărată, ci este parţial adevărată, parţial falsă ori cu totul falsă în acelaşi timp (lucru foarte important), cunoaşterea rezultă nu din însumarea paratactică a contribuţiilor individu- ale, ci din raportarea succesivă a tuturor la fiecare - prin urmare, îh elaborarea cunoaşterii elementele deci- sive sunt evaluarea critică, preluarea critică, trans- miterea creatoare ş a m d A treia trăsătură, şi ea foarte importantă, poate fi dedusă speculativ din afirmaţia lui Aristotel potrivit căreia „după cum fiecare are parte de fiinţare, tot aşa are parte şi de adevăr"36 Ideea este că nu se poate ajunge la adevăr dacă nu există o continuitate a principiului care asigură fiinţarea în termenii discuţiei noastre, dacă nu există o succesiune neîntreruptă şi ordonată a celor care contribuie la adevăr, adevărul nu poate fi atins prin mobilizarea tuturor contribuţiilor aces- tora - tot aşa cum, dacă nu există o continuitate a principiului care animă o fiinţă, fiinţa aceea, pur şi simplu, nu poate avea existenţă Traduse într-un limbaj comunicaţional, aceste tră- sături exprimă condiţiile de constituire ale oricărei veritabile pieţe a schimbului fertil de idei (vom re- marca de îndată, comparând, că ele sunt la antipodul trăsăturilor cu ajutorul cărora am caracterizat mai sus situaţia pieţei culturale româneşti) Şi anume, pentru ca în genere o piaţă de idei să existe, schim- burile de idei trebuie să îndeplinească câteva con- diţii minimale, pe care le voi enumera în continuare sub forma unor criterii obligatorii a) Criteriul continuităţii schimburilor Dacă nu există continuitate, nu se poate ordona nimic şi, atunci, nimic nu poate contribui la nimic P) Criteriul obiectivitătii schimburilor Dacă raporturile stabilite între participanţii la schim- bul de idei nu se supun unor standarde acceptate în mod public şi consensual de toată lumea inte- resată, atunci comunicarea este arbitrară, iar ceea ce ajunge să fie împărtăşit în comun nu este decât în mod întâmplător ceea ce fusese comunicat Fără standarde recunoscute public, cuminecarea este doar accidental comunicare Altfel spus, pentru ca obiec- tivitatea transmiterii să fie cu putinţă, condiţia de comunicabilitate trebuie să coincidă cu criteriul de „standardizare" raţională a ceea ce este transmis y) Criteriul libertăţii schimburilor Dacă raporturile stabilite între participanţii la schimbul de idei sunt determinate de constrângeri exterioare regulilor schimbului (standardele raţionale de comu- nicare), atunci distorsiunea contribuţiei se transmite ca o distorsiune a succesiunii In loc să propage ade- vărul, continuitatea propagă falsificarea Ca să nu se transforme într-un instrument al falsificării, crite- riul continuităţii (principiul succesiunii neîntrerupte) şi criteriul obiectivitătii (principiul existenţei publi- ce a standardelor consensual recunoscute) trebuie să fie însoţite de un criteriu al libertăţii Nu sunt admise nici distorsionările active (propaganda), nici distor- sionările pasive (cenzura) Iar absenţa spiritului critic trebuie văzută ca o formă a privării de libertate 6) Criteriul impredictibilităţii Dacă rapor- turile stabilite între participanţii la schimbul de idei pot fi modificate după plac de unii dintre partici- panţii la schimb, chiar dacă criteriile (P) şi (y) se păstrează, atunci schimbul de idei este distorsio- nat prin faptul că devine previzibil şi îşi pierde, din acest motiv, capacitatea de a mai capta în mod spontan noutatea răspândită în piaţă Altfel spus, schimbul poate fi predictibil local, dar trebuie să fie absolut imprevizibil global Prin definiţie, partici- panţii grupaţi într-o comunitate de interese (cognitive ori nu) formează un centru Criteriul impredictibi- lităţii este echivalent cu afirmaţia că nu există piaţă cu un singur centru într-adevăr, schimburile îşi menţin caracterul de piaţă numai în măsura în care nu există un centru unic, care să domine toate schim- burile, ori mai multe, dar dependente între ele în plus, numai când există mai mulţi centri (al căror număr trebuie să fie suficient de mare), producerea schimbului de idei se desfăşoară în aşa fel încât consecventul nu mai poate fi integral explicat prin antecedent şi, deci, existând un spor de cunoaştere, numai atunci rezultatul schimburilor rămâne impre- dictibil s) Criteriul masei critice Dacă numărul participanţilor la schimbul de idei - sau numărul de centri, când participanţii la schimburi sunt gru- paţi în centri - nu este suficient de mare, atunci criteriile enunţate mai sus nu pot fi îndeplinite, nici fiecare în parte, nici toate la un loc Criteriul conti- nuităţii nu are sens pentru doi sau trei, ci pentru o mulţime Criteriul impredictibilităţii nu are sens pentru doi sau trei, ci pentru o mulţime Criteriul obiectivitătii nu are sens pentru doi sau trei, ci pentru o comunitate pentru care putem vorbi de existenţa unui spaţiu public Singur criteriul libertăţii are sens pentru oricât de puţini, dar valoarea lui, drept criteriu pentru definirea pieţei de idei, are sens numai în combinaţie cu celelalte criterii, care, toate, depind de realizarea criteriului masei critice Aceste cinci criterii fac sistem Ele sunt transcen- dentale nu numai în raport cu existenţa unei pieţe de idei, ci şi cu declanşarea mecanismului care îi asi- gură fertilitatea cognitivă Orice cultură vie este un organism care funcţionează ca o piaţă de idei Dacă ideile sunt generale, cultura este generală; dacă ide- ile sunt speciale, cultura este de specialitate Cul- tura şi piaţa de idei sunt, pentru organismul uman, în acelaşi raport în care se află corpul şi sistemul sangvin/nervos O comparaţie Acum, dacă citim cele cinci criterii ale pieţei ide- ale de idei în oglinda trăsăturilor pe care le-am găsit ca fiind definitorii pentru schimbul de idei antebelic (vezi pp 37-41), obţinem următoarea descriere a situaţiei româneşti Criteriul continuităţii schimburilor (a) era satis- făcut de ideile generale şi nesatisfăcut de ideile spe- cializate Dintre ideile generale, criteriul se aplica, fireşte, numai acelora care aveau curs în cultura gene- rală a vremii Ca să aflăm care, trebuie să investigăm structura culturii generale antebelice Criteriul obiectivitătii schimburilor ((3) şi criteriul libertăţii (y) pretind ca instituţia culturală să nu fie controlată de reguli exogene Or, atâta timp cât schimbul de idei antebelic era exogen (A) şi vasal (c), standardele nu doar că nu erau interne, dar nici măcar nu erau interiorizate, iar dificultatea ţinea de crearea unui spaţiu public obiectiv pentru schimbul de idei Criteriile ((3) şi (y) combinate afirmă că schim- bul de idei trebuie să fie cu necesitate public Altfel spus, schimbul trebuie efectuat potrivit unor stan- darde la care să adere liber toţi participanţii la piaţa ideilor Ceea ce revine la a stipula condiţia ca dis- cursul să fie preponderent argumentativ şi numai auxiliar retoric, deoarece numai în acest mod argu- mentele se pot referi doar la idei şi pot face abstracţie de oamenii care le exprimă Această condiţie este esenţială, deoarece ea departajează mediul culturii generale, unde ideile nu pot fi despărţite de per- soane, de mediul culturilor de specialitate, unde ideile trebuie să fie despărţite de persoane în plus, discursul personalizat deosebeşte ideile generale de cele speciale, stabilindu-le un regim diferit de func- ţionare: ultimele, fiind reducţia tehnică a primelor, îşi păstrează specificul numai atâta timp cât evo- luează într-un mediu de standarde constrângătoare Trăsătura (D), pe care am numit-o „Culturalism", consemnează tocmai incapacitatea mediului cultural românesc de a păstra specificul tehnic al ideilor spe- ciale: în momentul în care sunt lăsate să funcţioneze liber în mediul nostru cultural, ideile speciale îşi reiau chipul de idei generale şi evoluează mai departe potrivit acestui statut, tipic culturilor generale, în care argumentele sunt mai degrabă stări de conşti- inţă, decât argumente, iar judecăţile speciale tind să se transforme, toate, în judecăţi estetice de gust în bine şi în rău, persoana dă măsura oricărei judecăţi Ceea ce înseamnă că, în regimul culturii generale, nici un argument nu poate depăşi cu totul argu- mentul ud hominem - dar nu din viciu ori răutate, ci pentru că, în registrul ideilor generale, toate argu- mentele formulabile rămân impregnate cu referinţa umanistă la persoană In fine, criteriul (e) pretinde ca numărul celor care schimbă idei şi lucrează unul în continuarea muncii celuilalt să fie suficient de mare, să depăşească o anumită valoare critică (imposibil de precizat a -priori cât de mare), care, aşa cum se întâmplă cu masa critică la încărcăturile destinate fisiunii nucleare, să asigure auto-întreţinerea schimbului de idei, prin propagarea impredictibilă a reacţiei (criteriul (5)) Or, la noi, schimbul de idei profesionalizat a fost întotdeauna apanajul câtorva, niciodată suficient de mulţi Nu din motive elitiste, ci prin forţa lucrurilor (ilustrată de proverbul sarcastic: „Ţară mică, valori multe"), specialiştii unui domeniu nu depăşesc numeric pragul critic de la care începând opiniile emise să se poată dezvolta în avalanşă, iar activitatea mediului intelectual să devină atât de bogată, încât să poată funcţiona într-un regim de auto-întreţinere Bunăoară, cu excepţii care ţin de criteriul exprimării publice, toţi cunoscătorii de Kant din România se cunosc între ei, toţi cunoscătorii de Heidegger sunt prieteni, iar toţi practicanţii filozofiei analitice sunt de acord că este pierdere de vreme să vrei să scoţi o revistă de filozofie analitică în România La noi, toţi oamenii care au o idee cât de cât competentă asupra unui domeniu dat se cunosc aproape întot- deauna între ei Potrivit paradoxului soritului, numă- rul celor care au preocupări comune şi au competenţe rezdhabile nu a devenit niciodată, în România, sufi- cient de mare pentru a forma o „grămadă" Astfel, mediul intelectual românesc de specialitate nu înde- plineşte criteriul „masei critice" (criteriul (s)) Acest criteriu este îndeplinit numai de cei, foarte numeroşi în România de totdeauna, care formează categoria publicului general cultivat - publicul căruia Mircea Eliade îi adresa, şi în exil fiind37, adică îhtr-un mediu cultural care, spre deosebire de cel românesc, nu este deloc dominat de modelul culturii generale, cărţile sale de specialitate (aparent, o contradictio in subiecto3S) Concluzia comparării celor două serii de criterii este limpede: (i) mediul cultural românesc este domi- nat autoritar de modelul culturii generale; (ii) ca piaţă a ideilor generale, cultura noastră este slab struc- turată; (iii) ca piaţă a ideilor speciale, ea este instabil ori deloc structurată; (iv) în mediul cultural româ- nesc, tendinţa culturilor de specialitate este fie să dispară prin sufocare, fie să se dizolve prin „cultu- ralism" - în ce? - în cultura generală din care cultu- rile noastre de specialitate nu s-au autonomizat prin evoluţie organică (cum s-a întâmplat în Occident), ci în care au fost implantate (nu plantate!) prin import, potrivit logicii formelor fără fond (care este logica modernizării forţate)39 în rezumat, dacă la noi există schimb de idei, acelea sunt în cel mai bun caz idei generale, iar dacă există o viaţă a culturii, aceasta este a culturii generale A doua încercare de răspuns Am ajuns, în acest stadiu al discuţiei, la urmă- torul rezultat întrebarea de la care am pornit era „De ce, având filozofi, nu avem o istorie a filozofiei româneşti?", iar răspunsurile, pas cu pas, au fost: pentru că funcţionarea mediului cultural românesc se blochează în anomalia de non sequitur; pentru că schimburile care asigură vitalitatea oricărei culturi nu sunt, la noi, nici sistematice, nici ordonate, nici continue; pentru că la noi ideile speciale rămân idei generale; pentru că la noi cultura specială rămâne tot cultură generală; în fond, pentru că la noi sin- gurele condiţii de normalitate sunt întrunite de cul- tura generală, iar predominanţa ei dizolvă sistematic orice înjghebare de cultură specială Noi nu avem o istorie a filozofiei româneşti pentru că mediul cultural românesc nu a îndeplinit până acum, simultan, condiţiile sine qua non de existenţă, auto-întreţinere şi fertilitate cognitivă pe care le pre- tinde o adevărată piaţă de idei: altfel spus, ca schim- burile intelectuale să fie continue, să se supună unor standarde publice, să fie libere, să fie impredictibile, iar densitatea lor să atingă o masă critică Nu avem o istorie a filozofiei româneşti, deoarece mediul cul- tural românesc nu s-a auto-organizat sub forma unei pieţe a ideilor speciale, iar piaţa ideilor generale, câtă a fost, a funcţionat într-un regim de hegemonie a culturii generale Cum s-a ajuns, deci, la o hegemonie a culturii generale? Imperialismul culturii generale Modelul formativ al oricărei culturi este idealul omului cultivat In cultura română idealul omului cultivat a fost întotdeauna dat de omul care posedă o întinsă cultură generală, de care poate dispune, conversaţional şi în scris, cu eleganţă şi spirit Legată, în secolul al XlX-lea, de impunerea intelectualu- lui umanist ca model cultural central40, excelenţa formativă a culturii generale a rămas până azi trăsă- tura cea mai frapantă a tipului intelectual de calitate produs în România Dacă ne gândim la declinul progresiv al prestigiului culturii generale în ţările postindustriale (după 1960), declin solidar cu izola- rea noţiunii de high culture în sferele din ce în ce mai separate de publicul larg ale specialiştilor şi cunoscă- torilor, România a rămas şi azi un paradis al culturii generale: la noi, categoria de „public larg cultivat" este încă o realitate în interiorul acesteia, comporta- mentul intelectual este condiţionat de un respect cvasi-religios pentru cultura serioasă, de capacitatea de a manevra cu dezinvoltură datele câtorva domenii ale culturii şi este marcat de o curiozitate inchizitivă şi achizitivă mereu vie faţă de mai multe domenii ale cunoaşterii, nu neapărat conectate cu profesiunea de bază A avea interese cognitive şi faţă de alte domenii decât profesiunea de bază continuă să fie, la noi, un semn de bună-creştere intelectuală Dimpotrivă, a fi doar specialist, deşi te califică profesional (evident), nu te califică pentru audienţa publică Iată, în acest sens, o preţioasă mărturie a lui Ion Vianu despre specificul intelectualilor din estul Europei: „Când am venit, mai târziu, în Occident, am fost destul de mirat constatând cât de relativă era «cultura generală» a intelectualului european Aici [ ] era promovată o specializare care nu numai că nu presupunea orizontul larg dar, într-un anume fel îl excludea [ ] Dimpotrivă, postura în care apăream noi, cei veniţi din Orient [ ] trezea o ami- ntită admiraţie, ba chiar invidie, dar amestecată cu ironie; pentru aceia care se mirau atât de poli- ticos câte ştim şi cum le ştim, cunoştinţele noastre păreau uşor inutile, lipsite de valoare practică Am început atunci să-mi dau seama că, pe vremuri, se întâlnise în Răsărit un tip omenesc acum în dispa- riţie în Apus, dar acolo mai adăsta tipul eruditului greco-bizantin pentru care cultura umanistă era un singur mare domeniu care trebuia stăpânit în tota- litatea lui "41 Cum s-a ajuns, la noi, ca acest tip inte- lectual să devină dominant? Impunerea modelului unic al culturii generale: secolul XIX Prestigiul imperial al culturii generale datează, la noi, din secolul al XlX-lea şi decurge (a) din modul în care s-a format, atunci, prima piaţă internă a schim- bului intelectual (vezi Anexa V, consideraţiile lui Sorin Antohi privind formarea primei pieţe interne a schimbului intelectual); (b) din împrejurarea că purtător al progresului istoric (adică al modernizării) s-a impus atunci, cu autoritate, anume intelectualul umanist; şi (c) din faptul că tipul de intelectual capa- bil să se pronunţe şi în alte domenii ale culturii decât cel pretins de profesiunea sa de bază a căpătat un prestigiu nu doar intelectual, ci şi social, şi politic superior celui la care putea aspira/accede tipul inte- lectual al specialistului (vezi Anexa VI, Elena Siupiur despre impunerea intelectualului umanist multila- teral în secolul al XlX-lea) Aşadar, prima piaţă internă a schimbului inte- lectual s-a format, la noi, în jurul intelectualului umanist, care a fost selectat, între alte tipuri de inte- lectual (tehnic sau artistic), datorită atât capacităţii sale de a ilustra cu dexteritate mai multe domenii ale culturii, cât şi asocierii sale politice cu procesul de modernizare La noi, cei care au creat prima piaţă a schimburilor intelectuale au fost promotorii, pur- tătorii şi beneficiarii modernizării Aceştia au uni- ficat lexical limba, au orientat-o spre limba franceză ca sursă de îmbogăţire şi resursă cultural-ştiinţifică standard, au statornicit tipul lor ideologic ca forma mentis a normalităţii politice42, au impus un model de performanţă culturală care nu făcea o distincţie fermă între profesionalizare/specializare şi diverse grade ale amatorismului bine intenţionat, în fine, întrucât impulsurile modernizării veneau în mod natural din afară, tot ei au împământenit ca normă exogenia şi recesivitatea mediului cultural şi profe- sional în raport cu pieţele culturale externe 43 Din toate aceste motive, şi în ciuda eforturilor multor savanţi de a crea o piaţă internă a discipli- nelor universitare standard (în special spre sfârşitul secolului al XlX-lea şi începutul celui următor), „o mare parte din activităţile intelectuale nu ating în această perioadă profesionalizarea, chiar dacă iniţial au această tendinţă" 44 Cum s-au petrecut, în fapt, lucrurile? Pentru ca argumentul să reiasă mai clar, am să construiesc, din datele expuse mai sus, o naraţiune Să ne ducem la începuturile culturii publice româ- neşti moderne La începuturi, există o exclamaţie a lui Codru Drăguşanu, din 1837, când acesta descinde din Ardeal la Bucureşti şi are imediat senzaţia că se află îh „Babilonul României" El remarcă uimit urâtul amestec al limbilor vorbite aici Ce însemna această babilonie? însemna, pe de o parte, mulţimea limbilor vorbite în acest oraş cosmopolit, agitat şi neaşezat, având deja vocaţia unei mari metropole Mai însemna, pe de altă parte, un lucru asupra căruia ne atrag atenţia, în special, istoricii limbii, acela că limba română era, pe atunci, o limbă care suferea de anar- hia neologismelor şi de faptul că era vorbită după bunul plac al fiecăruia 45 Exagerând, am putea spune că orice act de rostire crea, în acei ani de continuă formare şi deformare, un idiom personal Era o limbă, în mod radical, nefixată între altele, aceasta înseamnă că limba nu putea fi suportul unei literaturi mature Nu e necesar să mergem la exem- plele unor Mihail Zamphirescu ori George Baronzi pentru a ilustra acest lucru E suficient să recitim cu un ochi lipsit de îngăduinţă patriotică corespon- denţa în limba română a paşoptiştilor Când foloseau limba română, proza lor era de necitit Nu e doar datată, dar pare creaţia unor inteligenţe nefixate însă când scriau în limba în care se formaseră şi îşi făcuseră studiile, de regulă franceza, proza lor era fluentă, normală, uneori chiar interesantă îţi dai seama imediat că ai de-a face cu un om inteligent şi care, în plus, culmea, posedă un simţ cultivat al limbii încât te întrebi - cum e posibil să nu aibă simţ al limbii în limba lui maternă şi să aibă un bun simţ al limbii într-o limbă străină? Referitor la sintaxa prozei lui Bălcescu, Şerban Cioculescu a făcut cândva observaţia sagace că sub formele de exprimare româneşti se ghiceşte struc- tura sintaxei franceze Este ca şi când inconştien- tul său formula frazele în franceză, iar conştientul său le traducea în româneşte După informaţia lui Alecsandri, poemul Cântarea României a fost com- pus în limba franceză de Alecu Russo şi tradus de Nicolae Bălcescu în româneşte Acestor mari patrioţi le venea mai uşor să-şi exprime patriotismul într-o limbă străină decât în limba lor maternă Ceea ce sugerează că vârsta culturală matură a oamenilor care erau culţi pe la jumătatea secolului al XlX-lea, în România, nu era cea a limbii pe care o vorbeau ca limbă maternă, ci aceea a limbii de adopţiune - a limbii în care îşi făcuseră educaţia O generaţie mai târziu limba romană este deja o limbă în care anarhia neologismelor este stăvilită, împământenirea acestora capătă stil, o limbă în care se pot exprima în mod elegant gândurile cele mai culte O generaţie reprezintă puţin timp întrebarea e: ce factori instituţionali au contribuit la această fixare a limbii? Răspunsul pe care ni-l dau istoricii culturii secolului al XIX-lea românesc este acela că limba a fost fixată, pe de o parte, prin omogenizarea intro- dusă de sistemul de învăţământ, atunci în plină for- mare, şi, pe de altă parte, de acţiunea unui mediu instituţional informai, oarecum „la purtător", care a făcut posibilă şi apariţia, în spaţiul de limbă română, a primei pieţe a ideilor intelectuale - e vorba de presa culturală Or, ce fel de presă era presa culturală câre a apărut în secolul al XIX-lea în Principatele Române şi care, cu aceleaşi trăsături, a continuat să fié şi mai târziu presa culturală dominantă în România? E plauzibil să caracterizăm această presă prin doi parametri: conţinutul articolelor şi extrac- ţia profesională a celor care le scriau Articolele se refereau la subiecte din toate domeniile: în foile culturale ale vremii erau abordate subiecte lite- rare, istorice, politice, de drept, apăreau articole de popularizare ştiinţifică, de cronică mondenă, articole pe care le-am putea identifica astăzi ca fiind de critică literară, socială, ideologică ori filozofică Şi altele de acelaşi fel, până la cuprinderea universală a întregii culturi mari, în sensul canonic de atunci Este ca şi cum presa ar fi dorit să suplinească absenţa lexicoanelor, enciclopediilor, lucrărilor de referinţă printr-o mobilizare permanentă, în pagina cotidiană, a tuturor cunoştinţelor care ar fi trebuit să-i fie accesibile cetăţeanului pentru a deveni un veritabil om cultivat Prin urmare, presa românească se străduia să conţină absolut totul O devălmăşie care, înţeleasă teoretic, exprimă faptul că, în spaţiul public, cultura cu trecere la publicul cultivat nu trecuse încă în era diviziunii disciplinare Nu apăruseră, încă, revistele de specialitate care să individualizeze domeniile de interes şi să le profesionalizeze Şi, de aceea, acolo, în presa de cultură generală, se producea de fapt totul Acest tip de presă a suplinit, la noi, în secolul al XlX-lea, toate rolurile: de popularizare, de infor- mare, de cultură, de ştiinţă, de artă, de opinie poli- tică şi aşa mai departe Mai trebuie adăugat că această presă era citită de toţi oamenii care se voiau cultivaţi şi că toţi oamenii care aveau ambiţia să îşi facă un nume în cultură ştiau că trebuie să contri- buie cu articole în paginile ei Cine era în paginile revistelor de cultură generală exista, cine nu, nu Ca astăzi, la televiziune Publicul, la noi, a devenit public cultivat prin instituţionalizarea culturii generale ca criteriu absolut de performanţă intelectuală în spa- ţiul public (vezi Anexa V, „Despre formarea primei pieţe interne a schimbului intelectual") Un efect pervers al acestui fapt a fost „deprofe- sionalizarea" specialiştilor români afirmaţi în medi- ile ştiinţifice occidentale Aceştia, formaţi într-un mediu care le stimula competenţa profesională prin exigenţa, impusă instituţional, de a produce rezultate de specialitate punctuale (bazate deopotrivă pe divi- ziunea muncii de cercetare şi pe cooperarea cu mediul academic de referinţă), odată ajunşi în mediul de cultură generală de acasă, se relaxează până la deprofesionalizare, datorită absenţei exigenţelor de specialitate specifice Reiau exemplul lui Bacaloglu Emanoil Bacaloglu a fost primul fizician român care a publicat articole originale în unele din cele mai prestigioase reviste de specialitate occidentale, iar biografia sa ştiinţifică a apărut în Poggendorffs biogra- phisches Handwörterbuch Ceea ce reprezenta o reală consacrare Cu toate acestea, când se întoarce în ţară, dincolo de eminenta sa activitate didactică, mai publică doar articole de popularizare Cu scopul, fireşte, de a contribui la ridicarea neamului său din ignoranţă Ceea ce este absolut lăudabil Cariera sa ştiinţifică este însă terminată Rămâne un personaj important al societăţii româneşti, al şcolii româneşti, un eminent formator de viitori specialişti, însă doar atât Din performant ştiinţifică, cariera sa devine general culturală - chiar dacă, evident, exercitată sub forma predării unei discipline ştiinţifice spe- cializate Nivelul performanţei fixează statutul acti- vităţii Pe Bacaloglu, în ţară, nu îl putea stimula decât activitatea didactică şi mediul cultural general Unul specializat ştiinţific încă nu exista, iar prestigiul imperial al modelului culturii generale împiedica desprinderea din aceasta a unor ramuri specializate Să ne întrebăm, acum, sociologic vorbind, care era extracţia disciplinară a autorilor care susţineau prin contribuţii presa noastră culturală (vezi Anexa VI, „Despre impunerea intelectualului umanist şi multi- lateral, în dauna profesionalizării") După 1830, dato- rită trecerii intelectualilor în conducerea instituţiilor poUtico-administrative (proces care ilustrează insti- tuţionalizarea culturii şi a muncii intelectuale), se poate spune că, în viaţa noastră publică, dinastiile de boieri au fost treptat înlocuite cu „dinastiile" de intelectuali Din 3 000 de intelectuali studiaţi de Elena Siupiur în secolul al XIX-lea (după 1830, de când statistica a putut fi făcută), 30% deţin funcţii politice în stat Din totalul acestora, 70% erau intelec- tuali de formaţie umanistă Proporţia covârşitoare de umanişti e foarte semnificativă pentru argumentul meu, deoarece intelectualul de formaţie umanistă, în secolul al XIX-lea, era, în cele mai multe cazuri, un intelectual de formaţie generală Asta înseamnă că tipul de competenţă pe care îl aducea acest tip de intelectual în spaţiul public românesc, abia format atunci, era ceva de ordinul culturii generale între aceşti intelectuali de formaţie umanistă, o mare parte aveau la bază dreptul, iar ca profesie avocatura Ceea ce, spre sfârşitul veacului, a stârnit exasperarea unui Vasile Alecsandri, care se plângea că trăim într-un secol de „avocaţi şi deputaţi"46, iar un Ion Ghica constata şi el că, la noi, majoritatea actorilor intelectuali e formată dintr-o „pusderie de advocaţi şi jurnalişti", „oameni stropiţi cu literatură şi filosofie"47, având toate specialităţile în general şi nici una în special Actorul protagonist al spaţiului nostru public, în secolul al XIX-lea, era intelectualul umanist de cultură generală, capabil să converseze ori să scrie despre orice subiect cu trecere în canonul cultural în vigoare, deopotrivă conformist şi revo- luţionar, manifestând un viu interes faţă de politică şi fascinat de sediţiunea obţinută prin vociferarea tumultuoasă, predispus de „pregătirea" sa generală (ori preponderent juridică) spre o carieră în aparatul poUtico-administrativ Cam acesta este portretul robot al tipului uman vizibil pe atunci în spaţiul nostru public Pot acum să-mi rezum teza Rapid spus, categoria de public cultivat a fost formată, la noi, în secolul al XlX-lea, de presă şi numai indirect de învăţă- mântul bazat pe specializare şi pe performanţa de specialitate în societate, schimbul intelectual care conta era dus numai în presa generală, cu ajutorul unui instrumentar care datora totul culturii gene- rale Fireşte că, după înfiinţarea primelor universităţi (Iaşi, 1860; Bucureşti, 1864) şi a Academiei Române (mai întâi Societatea Academică Română, în 1867, apoi Academia Română, în 1879), apar şi publica- ţiile de specialitate (unele dintre ele remarcabile) Circulaţia lor nu a depăşit însă niciodată ghetoul specialităţii, publicarea în aceste Buletine şi Anuare autohtone rămâne pur rituală, reputaţiile ştiinţifice, în lumea academică, se fac în mod esenţial prin con- tribuţii tipărite peste hotare, iar în spaţiul public, se fac numai prin intermediul presei generale Spre pildă, fără talentul cu care a ştiut să se impună în presa culturală, Iorga ar fi rămas un fel de Ioan Bogdan mai proteic şi mai genial La noi, ideile care contează sunt mereu cele generale, mânuite cu talentul celui care posedă o bună şi vie cultură gene- rală Şi astăzi cultura românească a rămas o cultură în care schimbul intelectual e un schimb bazat esen- ţialmente pe modelul culturii generale Putem să ne dăm seama de acest fapt observând criteriile în funcţie de care încă se mai constru- iesc reputaţiile intelectuale în spaţiul nostru public: ideile preţuite sunt cele generale, dexterităţile pri- zate sunt cele ale intelectualului umanist de tip uni- versal, disciplinele academice care suscită interes sunt cele apte de a ilustra idei generale, sunt admi- raţi nu specialiştii marilor performanţe tehnice, ci oamenii care se dovedesc în stare să mânuiască în mod elegant ideile generale ale câtorva discipline umaniste canonice - literatură, istorie, filozofie, isto- ria religiilor La noi, admirat este scriitorul, nu savan- tul; omul de spirit, nu logicianul Preţuită este cultura generală, nu specializarea tehnică Eleganţa şi vir- tuozitatea, mai degrabă decât competenţa şi tena- citatea De ce este aşa? în esenţă, pentru că spaţiul public al culturii române moderne s-a instituţio- nalizat la noi după modelul culturii generale Altfel spus, cultura română este o cultură în mod funda- mental constituită pe tiparul culturii generale Sub conceptul acestui tip de cultură publică stăm şi astăzi Având aceste date la dispoziţie, e o chestiune de interpretare dacă decidem că propoziţia „Supre- maţia comportamentului intelectual soli- dar cu modelul formativ al culturii generale a favorizat întârzierea profesionalizării schimbului de idei "este o explicaţie ori o descri- ere Putem să o luăm ca un fapt, dacă admitem că orice cultură generală trebuie să conducă cu necesitate la o cultură profesionalizată a ideilor; este o expli- caţie, dacă trecerea de la generalităţi umaniste la specializări tehnice nu este o necesitate de sistem a culturii unei societăţi, iar cultura generală este un tip de cultură auto-suficient O digresiune Idei generale şi idei speciale: cultura ideilor Oricum am lua-o însă, există o deosebire esen- ţială între modelul formativ al culturii generale şi modelul formativ al schimbului intelectual specia- lizat, aşa cum este acesta formalizat de criteriile de existenţă ale unei pieţe de idei Iar această deosebire nu este datorată, cum am lăsat uneori să se înţeleagă până acum (pentru nevoile construcţiei argumen- tului), de diferenţa între idei generale şi idei speciale Chiar şi când sunt generale, ideile au ca specific necesitatea de a fi schimbate la nivelul unei pieţe La nivelul pieţei de idei, elementul de schimb este argumentul, facultatea maîtresse este inteligenţa, iar mediul de cultivare este gândirea; la nivelul culturii generale, elementul de schimb este emoţia, facul- tatea maîtresse este sensibilitatea, iar mediul de cul- tivare sunt stările de conştiinţă Deosebirea dintre ceea ce pretinde piaţa de idei şi ceea ce presupune şi permite cultura generală poate fi bine ilustrată pornind de la o observaţie făcută în tratatul său de logică de Edmond Goblot Goblot atrăgea atenţia că e o chestiune de cultură să nu confundăm gândirea cu sensibilitatea - „La pensee de beaucoup de personnes peu cultives est confon- due avec la sensibilité "48 Cultura pe care o are aici în vedere logicianul este cultura ideilor precise, iar cultivarea la care se referă este a rigorii gândirii Or, nu ar fi deloc lipsit de relevanţă să facem o paralelă între „sentiment", ca instrument dominant al edu- caţiei bazate pe culture genérale, şi „argument", ca operaţie tip a procedeelor pretinse de o cultură a ideilor Astfel, putem spune că, din cultură, publicul cultivat rămâne cu stări de conştiinţă şi cu emoţii culturale In schimb, din comerţul de idei, publicul avizat rămâne cu informaţii, cunoştinţe şi structuri argu- mentative (la rigoare, cu teorii) Deşi este evident că o cultură a ideilor nu se poate reduce la informaţii şi cunoştinţe, totuşi, în absenţa preciziei şi a acura- teţei acestora nu există o veritabilă cultură a ideilor Diferenţa este notabilă şi ea exprimă pertinent deo- sebirea dintre pedagogia cultivării (estetice, politice ori etice) printr-o culture genérale şi educaţia inte- lectuală a simţului pentru argument, controversă, critică şi raţionament, pe care o antrenează aparte- nenţa la o cultură a schimbului de idei Luată în sens absolut, educaţia prin cultură gene- rală nu permite detaşarea gândurilor de contextul general al emoţiei estetice sau al valorii generice a operelor zise frumoase; e drept că ideile se pot forma şi în mediul culturii generale, dar, menţinute acolo, ele nu îndeplinesc criteriul ontologic clasic, formulat de Francisco Suárez (a fi înseamnă a fi separat), şi, ca atare, nu sunt încă individuate: nefiind separabile de mediul generic cultural, raţionamentul nu se poate autonomiza până la a produce formulări non- contextuale ale argumentelor După cum limbajul articulat este un instrument care separă gândirea de sentiment49, limbajul argumentativ este principalul instrument de discriminare între gândirea „partici- pativă" a culturii generale (pentru care totul cade sub categoria binelui şi a frumosului) şi gândi- rea „critic-disociativă" a culturii ideilor (pentru care există numai adevăr şi fals) Or, a căuta să distingi între adevăr şi fals înseamnă a separa inteligenţa de sentiment şi argumentul de retorică Din acest motiv, culturile în care discursurile dominante sunt pre- ponderent retorice şi numai în subsidiar argumen- tative sunt culturi dominate de modelul formativ al culturii generale (sau, dacă au fost cândva culturi de specialitate, sunt culturi dominate acum de rela- tivism) Dimpotrivă, culturile în care discursurile dominante sunt preponderent argumentative şi numai auxiliar retorice sunt culturi dominate de modelul formativ al culturii ideilor Acest raţionament admite o prelungire intere- santă în termenii dubletului comunitate {Gemeinschaft) versus societate {Gesellschaft) Când există o bază comunitară nemijlocit acceptată de toată lumea50, cultura ideilor este inutilă, deoarece nimeni nu are nevoie de un fundament raţional, impersonal, pentru a exprima temeiurile în virtutea cărora obiceiurile şi tradiţiile sunt cu adevărat valabile însă atunci când acest consens nemijlocit, sădit în instinctele tuturor membrilor comunităţii restrânse, dispare, adică atunci când universalitatea valorilor comun împărtăşite este pusă în discuţie, numai formele „specializate" de cultură51 mai pot asigura renaş- terea unui consens comunitar, fundamentat acum prin mijloace complet diferite: cum ar fi valorile etic- estetice, în cazul culturii generale, ori argumentele şi principiile criticii, în cazul culturii ideilor etc Spe- culând, am putea spune că, în timp ce cultura generală e tipică societăţilor care nu au cunoscut revoluţia ştiinţifică şi industrială, cultura ideilor e tipică socie- tăţilor care au descoperit diviziunea muncii Ulti- mele au nevoie de un spaţiu public obiectiv, în timp ce primele se mulţumesc cu un spaţiu comunitar încă intens personalizat Cultura generală formează inferiorităţi cultivate; cultura ideilor formează com- petenţe precise Disocierile operate aici nu sunt valorice, în sensul stabilirii vreunei ierarhii sau a vreunui raport de progres între cultura ideilor şi cultura generală Dacă acceptăm ca neproblematică coexistenţa celor două forme de cultură (cultura generală şi cultura specia- lizată a ideilor), există totuşi, independent de opţi- unea ontologică pentru un tip de cultură sau altul, un model al culturii bine rânduite ori al unei bune rânduieli în cultură - Voi expune acest model în finalul acestui eseu Deocamdată să revenim la cultura română şi la modul în care se prezenta ea la intrarea în seco- lul XX Menţinerea modelului unic al culturii generale: secolul XX Am argumentat mai sus că la noi, în secolul al XLX-lea, publicul a devenit public cultivat prin insti- tuţionalizarea culturii generale ca criteriu absolut de performanţă intelectuală în spaţiul public, deoarece spaţiul public al culturii române moderne s-a instituţionalizat după modelul culturii gene- rale Ei bine, cum am văzut deja în capitolul V („Situ- aţia pieţei culturale înainte de comunism"), toate trăsăturile care au făcut în secolul al XlX-lea din cul- tura română o cultură construită în mod fundamental după modelul culturii generale au rămas definitorii şi în secolul al XX-lea Cu menţiunea că toate aceste trăsături, care prin exclusivism au blocat apariţia unei pieţe normale a ideilor, au căpătat o agravare specială sub comunism, în condiţiile suprimării libertăţii din spaţiul public, care a devenit un spaţiu oficial, strict supravegheat de regim Astfel, în comunism, au coexistat grosso modo trei forme de piaţă a schimbului intelectual: (i) o piaţă a ideilor de specialitate, incoativă şi anemică, exo- genă, înţepenită, aservită, feudalizată şi restrânsă - ghetoizată la cele câteva specialităţi care încă mai funcţionau52; (ii) o piaţă aflată la dispoziţia (supra- vegheată) a publicului general cultivat, dominată de instituţia criticii literare, şi care era o piaţă a culturii generale, foarte vie şi viguroasă53; în fine, (iii) o piaţă, niciodată devenită publică, a ideilor schimbate în spaţii public-private între oamenii cultivaţi care încercau să salveze un spaţiu al liber- tăţii în interstiţiile dintre posesiunile puterii Se ştie că, în integritatea lor esenţială, ideile nu puteau fi, sub comunism, libere Deşi s-a conservat un spaţiu public al schimbului de idei (administrat, cum am spus, de critica literară), cultura autentică în care majoritatea oamenilor s-a format sub comunism a fost una în care comunicarea şi confruntarea valo- rilor erau deopotrivă clandestine (sau semi-clandes- tine) şi esenţialmente bazate pe existenţa prieteniei şi, deci, pe cultul ei Astfel că, în mod paradoxal, tipul de comunicare la care ne-a condamnat clan- destinitatea adevărului sub comunism a fost unul constrâns să includă în formula lui cuminecarea Cum se ştie, cuvântul cuminecare, ca şi cuvântul comunicare, vine tot din latinescul communicare, doar că trecut prin tradiţia ecleziastică, şi înseamnă împărtăşire de la ori întru ceva 54 Regimul comunist, interzicându-ne sociabilitatea spaţiului public, ne deschidea posibilitatea de a explora sociabilitatea catacombelor, oferindu-ne involuntar prilejul unui spor de inferioritate Doar că sporul în inferioritate nu rămânea fără plată, iar beneficiul, cu un paradox întors, era tot al regimului într-adevăr, deşi este minunat ca orice comunicare adevărată să fie şi o formă de cuminecare, e o pierdere pentru obiectivi- tatea comunicării ca adevărul comunicării să fie con- diţionat de realizarea cuminecării Adevărul obiectiv al comunicării nu ar trebui să depindă, pentru a se realiza, de adevărul subiectiv al împărtăşirii Astfel, dubletul comunicare/cuminecare făcea ca transmi- terea unui înţeles să depindă de capacitatea persoane- lor implicate în actul comunicării de a împărtăşi o seamă de subînţelesuri, ceea ce reducea drastic comunicarea şi, în plus, refuza încă o dată pieţei de idei şansa de a se forma Concluzia este că intersti- ţiile de libertate din comunism nu puteau forma nuclee de societate deschisă Nu doar că mijloacele de control şi validare ale valorilor dezvoltate în sociabilitatea catacombelor nu erau proprii societăţilor deschise, dar ele erau şi ne-ecumenice, în ciuda elementului necesar de cuminecare De ce? Pentru că micile grupuri pentru care comunicarea era cuminecare nu puteau comu- nica între ele şi, de aceea, comunicarea era condam- nată să nu poată fi decât cuminecare Astfel încât, principial vorbind, diversele practici de valorizare internă nu ajungeau niciodată să se confrunte reci- proc, în fond, noi, până în 1989, am trăit singura formă de libertate permisă de (ori compatibilă cu) represiunea regimului comunist într-o prelungire de tip nişă a satului tipologic tradiţional (ca formă stan- dard de societate închisă), cu precizarea importantă că, în timp ce cultura satului era ecumenică, criteriile noastre de comunicare prin cuminecare nu erau - fie din cauza segregării suspicioase a societăţii comu- niste, fie pentru că valoarea care declanşa comu- nicarea nu era interesul public, ci încrederea, sub o formă non-contractualistă a ei, care e prietenia (un sentiment privat) etc Rezultatul? Non sequitur în rezumat, piaţa schimbului de idei, sub comu- nism, era bazată pe procedurile societăţii închise, dar, în acelaşi timp, vehicula conţinuturi care erau ale societăţii deschise Se adăpostea în nişe socio- logice bazate pe amintirea relaţiilor personale din satul tradiţional (sociabilitatea catacombelor), dar procedurile de validare a adevărului şi a valorilor împărtăşite nu erau ecumenice, ci locale, deoarece, datorită lipsei de încredere reciprocă şi a pericolului delaţiunii, numărul celulelor de normalitate (cu comunicare) era multiplicat indefinit (fără comu- nicare) Cum aceste celule de normalitate nu puteau comunica între ele şi, deci, unificarea criteriilor de comunicare şi de validare nu putea fi, în principiu, realizată, concluzia este că în comunism nu putea exista o piaţă a ideilor pentru că nu era cu putinţă, prin chiar definiţia regimului, existenţa unui spaţiu public liber Ceea ce înseamnă că următorul punct de exami- nat este legătura de principiu care există între posibi- litatea unei pieţe de idei şi existenţa spaţiului public VII Existenţa spaţiului public Din discuţia noastră a reieşit mereu, în diferite momente, că există o legătură esenţială între noţi- unile de spaţiu public, spirit public, adevăr şi liber- tate Defectele spiritului public pot fi întotdeauna traduse în termeni (instituţionali) de blocaj al spa- ţiului public, iar blocajul spaţiului public poate fi întotdeauna înţeles (în termeni etici şi spirituali) ca fiind o privare de adevăr şi un deficit de libertate De ce? Explicaţia cea mai simplă este că existenţa unor standarde de obiectivitate (structuri argumen- tative, criterii de omologare etc ) nu are sens decât într-un spaţiu deschis, pus la dispoziţia oameni- lor de dorinţa lor publică de a pune ceva în comun Pentru a exista în mod deplin, spaţiul public trebuie să fie capabil să primească atât adevărul, cât şi liber- tatea celor care se recunosc în el Discuţia privată, deoarece se desfăşoară între oa- meni care se cunosc numai în măsura în care se recu- nosc, uzează de toate presupoziţiile tacite ale unei cunoaşteri care nu are nevoie de standarde obiec- tive, întrucât singurele standarde care funcţionează în timpul comunicării private sunt cele care decurg din cunoaşterea reciproc-afectivă Dimpotrivă, acolo unde nu există o cunoaştere personală prealabilă, trebuie definit un cod prealabil al schimbului inte- lectual, la care e necesar să consimtă toţi participanţii implicaţi în schimbul de idei: acest cod trebuie să conţină criteriile de validitate al discursului; con- diţiile în care discuţia poate fi considerată încheiată (regula de şah-mat ori remiză); definirea a ceea ce înseamnă argument valabil sau ripostă valabilă; con- diţia de onestitate a participării (de pildă, criteriul bibliografiei pentru studiile ştiinţifice, care spune că trebuie să cunoşti ideile deja avansate şi să citezi/re- produci corect ideile) etc Faptul de a fi public impune discursului formulat în vederea schimburilor de idei condiţia de a îndeplini criteriile interacţiunii concu- renţiale Voi arăta mai jos, slujindu-mă de ideile lui Charles Sanders Peirce, că, în absenţa acestor acţiuni concurenţiale, nici nu putem vorbi de o rea- litate obiectivă comună Deocamdată însă, aş dori să sugerez care au fost (şi mai sunt încă) efectele precarităţii spaţiului public, care blochează la noi în mod constant insta- larea unui schimb normal al ideilor Efectele secundare ale absenţei spaţiului public: spiritul subteranei La noi, bârfa este o instituţie naţională Aproape niciodată nu se spune în faţă ceea ce, fiind consi- derat adevărat, este colportat, cu o vivacitate înrăită, numai în absenţă Adevărul este al culiselor, poli- teţea - ipocrită şi neangajantă - a scenei Din acest motiv, ceea ce se publică despre un subiect dat este întotdeauna, în România, mai puţin inteligent, inte- resant, viguros, adevărat, pătrunzător decât ceea ce se spune în cercuri restrânse sau între patru ochi Adevărul nefiind rezervat spaţiilor publice, spaţiul public rămâne inevitabil contaminat de falsitate, de ipocrizie şi de ritualurile prin care viaţa noastră intelectuală este adesea condamnată la politeţea formelor fără fond Astfel, spaţiul nostru public se dovedeşte un adăpost inadecvat pentru adevăr, descurajant pentru sinceritate şi impropriu pentru spontaneitate: într-un cuvânt, nepotrivit afirmării de sine integrale a personalităţii Din cauza acestui fapt, fiecare persoană publică din România are două imagini: imaginea oficială, care e anemică, rigidă, ceremonioasă şi obsedată de adevărul-convenţie, rezultă din tot ce se ştie public despre o persoană dată (suportul acestei imagini e ecuaţia public = oficial); imaginea subterană, truculentă, clevetitoare, rea şi indiferentă la adevăr, ţâşneşte vie şi incontrolabilă din tenebrele culiselor (suportul acestei imagini e ecuaţia subteran = ade- vărat) Imaginea subterană e ca o umbră pentru imaginea oficială: o umbră care nu are legătură nici cu obiectul, nici cu sursa de lumină şi care se ţine de obiect ca un blestem, denunţă sursa de lumină ca pe o eroare şi funcţionează pentru amândouă ca un stigmat Imaginea oficială e supusă standardelor publice de comunicare şi se pliază, în principiu, procedurilor impersonale de evaluare şi critică a argumentelor La acest nivel, ca şi în justiţie, pentru a avea dreptate împotriva cuiva, trebuie să produci o dovadă fie sub formă de probă materială, fie sub formă de argument constrângător Imaginea subterană scapă însă complet controlului raţional (aici, în mare măsură, raţional înseamnă controlabil potrivit unor proceduri publice şi impersonale); în lumea culiselor subterane con- tează numai retorica, abilitatea calomniei, sordidul informaţiei şi enormitatea dezvăluirii; nu există proceduri de testare a informaţiei; se aplică vorba lui Talleyrand „calomniaţi, calomniaţi, va rămâne întotdeauna ceva" sau proverbul nostru, foarte popular, care îi face pandant, „nu iese fum fără foc" Evident, în aceste condiţii fiecare om va fi discre- ţionar alcătuit dintr-o proiecţie publică incontro- labilă, care, din afara sa, va fi chemată să ţină laolaltă propria sa voinţă de identitate şi inevitabilul sac cu mici secrete mizerabile Pentru discuţia mea, esenţial este faptul că, la noi, proiecţia publică care îl desem- nează pe individ din afara sa este în mod esenţial una deopotrivă subterană - fără raport prezumabil cu modelul - şi sustrasă controlului oricărei norme obiective Imaginea noastră publică, datorită anoma- liei care constă în inexistenţa unei pieţe obiective a schimbului intelectual, adică a unui spaţiu public capabil să adăpostească adevărul şi libertatea persoanei, este determinată de jos în sus şi are toate dezavantajele acestei contaminări descensive A treia încercare de răspuns Argumentele prezentate până acum par a sugera că, la noi, nu sunt pe deplin îndeplinite nici măcar condiţiile de existenţă a unui spaţiu public autonom Căutând consecinţele inexistenţei unei veritabile pieţe interne a ideilor, am găsit că una din cauzele natu- rale ale faptului că schimbul ideilor, în societatea noastră, se desfăşoară distorsionat, stă în precarita- tea spaţiului public românesc Or, despre o realitate obiectivă se poate vorbi numai în măsura în care există un spaţiu public autonom De ce? Deoarece numai existenţa unui spaţiu public autonom poate face comune şi unifica infinitatea experienţelor cognitive individuale Argumentul poate fi construit în modul următor (nu este singura cale) Realitatea este garantată de existenţa unui spaţiu public Una din dezvoltările cele mai influente ale tra- diţiei fenomenologice afirmă că un obiect nu poate fi gândit până la capăt fără a admite cel puţin două premise cardinale: şinele are ca fundament conce- perea celuilalt; iar intersubiectivitatea este condiţia obiectivitătii fenomenelor (adică a lumii) 55 Vom admite acest lucru Să mai admitem că subiectul este failibil, deci că nu este înzestrat cu o facultate infailibilă de cunoaştere în acest caz, rolul său transcendental în constituirea realităţii îl ia comu- nitatea (termenul de comunitate este folosit aici fără nici o legătură cu distincţia dintre Gemeinschaft şi Gesellschaß) Acest pas a fost făcut de idealismul transcen- dental al lui Charles Sanders Peirce, pentru care, în mod consecvent, nu subiectul este transcendental în raport cu realitatea, ci comunitatea este transcen- dentală în raport cu constituirea şi cu obiectivitatea ei Raportul dintre multitudinea subiectivităţilor angrenate în schimburi cognitive mutuale şi consti- tuirea obiectivitătii realităţii este complex Intersu- biectivitatea nu înseamnă subiectivism Pentru Peirce, realitatea există „independent de capriciile tale şi ale mele"56, dar „depinde de deciziile funda- mentale ale comunităţii"57 - aceste „decizii" nefiind, fireşte, arbitrare Prin urmare, ceea ce este real nu va fi rezultatul reflecţiei izolate şi nu va depinde de bunul plac al meu sau al tău, ci va fi obiectul repre- zentat în acea opinie, la care orice investigaţie este condamnată să ajungă, şi care este adevărul 58 Arbi- trarul în constituirea realităţii („ceea ce tu sau eu sau orice număr limitat de oameni ar putea crede despre ea"59) este eliminat prin numărul mare de oameni care participă la schimburile intersubiective Ca să poată juca rolul transcendental în constituirea rea- lităţii pe care ar trebui să îl joace, schimburile intersubiective trebuie să fie continue, multiple, permanente şi libere Altfel spus, pentru ca o reali- tate să se instaleze între oameni (iar oamenii să se poată instala liberi în ea), trebuie ca mai întâi între oameni să se instaleze un consens privind lucrurile care îi ţin laolaltă, îi fac să trăiască împreună, îi fac să împărtăşească scopuri comune - pe scurt, e nevoie de consensul care îi face să fie comunitate „Astfel, însăşi originea ideii de realitate arată că această idee implică în mod esenţial noţiunea de comunitate "60 Ideea de a privi realitatea obiectului, în context social, ca o consecinţă a comunicabilităţii judecăţi- lor noastre, a apărut mai întâi la Kant, sub forma unui raţionament prin care, de la stabilirea acordu- lui asupra valabilităţii judecăţilor schimbate între oameni, se ajunge la o decizie privind obiectivitatea lor: „Piatra de încercare cu ajutorul căreia putem decide dacă ceea ce credem că este adevărat este con- vingere sau simplă persuasiune este, privit din afară, posibilitatea de a comunica acel lucru şi a vedea, astfel, că este valabil pentru raţiunea oricărui om "61 Altfel spus, dacă lucrul poate fi comunicat, există arunci o bună posibilitate ca principiul concordanţei să se afle în faptul că obiectul la care se referă jude- cata este comun 62 Pentru discuţia noastră, un asemenea mod de a construi realitatea are câteva implicaţii importante Unde nu există o comunicare multiplă de tipul ideal al pieţei, nu există comunitate şi, deci, nici realitate La noi, inexistenţa unei adevărate comu- nităţi a comunicării a avut drept consecinţă o plura- litate neconectată de „realităţi" incomensurabile Aceasta a fost moştenirea regimului comunist şi cu ea ne-am trezit, stupefiaţi, în decembrie 1989, când regimul s-a prăbuşit Noi nu ne-am regăsit, odată deveniţi individual liberi, ca membri ai unei comu- nităţi colectiv libere, ci sub forma unei pluralităţi incoerente de libertăţi necomunicative, care nu reu- şeau să ajungă la unitatea unui bine comun Astfel, simulacrul de unitate şi de obiectivitate al realităţii, pe care comunismul reuşea să îl menţină prin ordi- nea arbitrară a decretelor, a dispărut peste noapte, ca un văl al Mayei, lăsând în loc o dezordine schizo- frenică de realităţi incapabile să se interconecteze paşnic, prin procedeele comunicării (şi/sau) nego- cierii (şi/sau) acţiunii-împreună Deoarece unitatea şi obiectivitatea realităţii este transcendental garan- tată de existenţa unei comunităţi, caracterul iluzoriu şi inobiectiv al realităţii traduce întotdeauna absenţa unei comunităţi capabile să o garanteze (nu volunta- rist şi arbitrar, ci natural şi liber) Iar unde nu poate fi constatată existenţa unei comunităţi, acolo se poate deduce că nu au fost cu putinţă, în ordine, nici formarea, identificarea, formularea şi asocierea în vederea realizării unui bine comun, nici schimburile libere între indivizi în ultimă analiză, orice comunitate este conse- cinţa existenţei unei pieţe a schimburilor libere între indivizi, iar pentru individ convingerea că trăieşte într-o realitate, şi nu într-un simulacru de realitate, provine din buna funcţionare a comunităţii căreia îi aparţine Argumentul general, oricum l-am con- strui, este că piaţa liberă e transcendentală în raport cu constituirea comunităţii De pildă, argumentul transcendental poate fi văzut şi ca o teoremă de echilibru: sistemul format din indivizi ajunge la echilibru (ie la existenţa unei comunităţi), dacă este sustras acţiunilor perturbatoare, iar interacţiunile mutuale, care stabilesc regulile de auto-întreţinere, se pot desfăşura nestingherit Noţiunea cheie este aici realitatea, iar raportul decisiv este cel între existenţa unei comunităţi şi stabilirea unei pieţe a schimbului generalizat Pro- priu existenţei unei veritabile comunităţi este că o cultură discontinuă şi miraculoasă a geniilor este, prin ea, transformată într-o cultură a contribuţiilor care, pentru că pot deveni prin comunicare comen- surabile, se pot însuma şi, astfel, pot fi capitalizate ca etape pe calea realizării unui progres Ce înseamnă asta? Un lucru simplu şi capital: acela că numai existenţa unei comunităţi asigură neirosi- rea succeselor şi valorificarea eşecurilor Cazul deja menţionat al matematicienilor indieni de geniu ilustrează fără echivoc cum anume absenţa unei comunităţi indiene a matematicienilor a con- dus la irosirea contribuţiilor acestora, care nu au putut participa din acest motiv la progresul real al matematicii (fiind recuperate numai retroactiv, în istoriile contrafactuale ale matematicii) în oglindă, şi la fel de importantă, este capacitatea de a învăţa de pe urma eşecurilor Valoarea unui eşec depinde în mod strict de rigoarea procedurilor argumenta- tive de care dispunem în vederea testării adevărului Cu cât mai matură este metodologia, cu atât mai aptă este comunitatea care o întrebuinţează să pro- fite de pe urma eşecurilor ivite în cursul funcţionării ei în mod paradoxal, este mai uşor să profiţi de adevăr, decât de eroare De ce? Deoarece, pentru a fi confirmat, adevărul nu are nevoie decât de teoria prin care a fost găsit, în timp ce valorificarea erorii pre- tinde o imaginaţie teoretică suplimentară Cine reu- şeşte să contribuie la descoperirea adevărului prin lecţia extrasă din eşecurile care au însoţit căutarea lui, acela stăpâneşte dificila şi preţioasa artă de a fructifica erorile Or, această artă, asemenea unei plante rare, trăieşte numai în comunităţile bine for- mate, bine rânduite şi îndelung exersate Potrivit lui Peirce, „Cel care ia cu asalt fortăreaţa adevărului se urcă pe umerii cuiva care potrivit percepţiei comune a eşuat, dar care în realitate, prin însăşi lecţia eşecului său, a izbândit "63 Am putea vedea modernitatea însăşi ca fiind expresia unei comunităţi bine constituite, care deţine preţioasa artă a fructificării erorilor Ceea ce distinge civilizaţia occidentală de toate celelalte civilizaţii este absenţa stagnării, care, într-un anumit stadiu al isto- riei acestora, a intervenit mereu, invariabil şi fatal In termenii de mai sus, stagnarea înseamnă tocmai irosirea succeselor şi incapacitatea de a valorifica eşecurile Am putea găsi o definiţie mai bună bloca- jelor şi neputinţelor noastre, româneşti? Să luăm, ca o ilustrare a disfuncţionalitătii, modul în care se raportează mediul cultural românesc la chestiunea talentului excepţional (ceea ce, în termeni sociali, pune problema relaţiei cu absolutul) Faţă de talentul decretat excepţional, mediul nostru cul- tural face fixaţie fie în negaţie, fie în adoraţie Nimic nu se converteşte mai rapid, la noi, decât talentele în genii, geniile în statui, iar statuile în manual de istorie naţională Sau invers Scriitorii noştri sunt sau neglijabili, sau geniali Neglijabilii aglomerează inter- stiţiile lăsate de geniali în istoriile noastre literare, în timp ce genialii beneficiază de dreptul de a defila, oficial şi naţional, prin manuale Dacă cele mai reu- şite istorii literare scapă într-o oarecare măsură nece- sităţii spasmodice de a identifica cultura cu o galerie a statuilor de ceară a valorilor naţionale, manualele noastre nu izbutesc să scape acestei tentaţii şi sea- mănă respingător de mult cu o cazarmă a tuturor triumfurilor naţionale Unde nu există dezbatere, nu este loc decât pentru decrete, care, după caz, pot fi canonizări excesive ori desfiinţări înverşunate - totul în termeni fie de genii absolute, fie de nulităţi crase în judecăţile critice pe care le produce spon- tan, cultura noastră nu pare a reuşi să asimileze ter- menul mediu (logic vorbind, nu valoric), acomodarea cu registrul moderaţiei (nu există valori singulare, ci numai valori în relaţie), a discernământului melo- dios, lipsit de excomunicare (a distinge nu înseamnă a discrimina; a discrimina nu înseamnă a înjosi sau a exclude) ori de idolatrizare Or, o cultură precară este una care cultivă nepotrivit şi obsesiv absolutul (ori neantul) Din acest motiv, cultura noastră are aspectul, recunosc, foarte pitoresc, al unui iarmaroc în care excepţiile monstruoase (în sens etimologic: monstra vocantur quia monstrant) fac deliciul vizita- torului: femeia cu barbă, omul care înghite săbii, uriaşul care scuipă foc, piticul cu testiculele până la glezne ş a m d în loc să avem o cultură ecumenică a tuturor valorilor, în care toate formele de relief să aibă partea lor de recunoaştere valorică, iar piscurile să se înscrie într-o geografie plauzibilă, noi cultivăm, îngrijoraţi şi patrioţi, numai culmile inaccesibile - de parcă recunoaşterea contextului ori a mărimii relative ar scădea nu doar valoarea unei opere, dar, cumva, i-ar ştirbi însuşi statutul ontologic Fetişiza- rea geniului a dus şi la antinomia sterilă (şi absurdă) între moralitatea creatorului şi geniul operei sale, cu soluţia tipic românească a justificării oricărei turpitudini (ori a acomodării complice cu ele) prin reverenţa servilă făcută geniului (în care sunt elo- giate, de fapt, iraţionalul şi lipsa de obiectivitate a realităţii în care trăim) Bovarismul cultural, inconsecvenţa în judecăţi, agresivitatea ca substitut de seriozitate, complacerea în relativism, la nivelul vieţii, şi revendicarea unui absolutism acrimonios, la nivelul „lucrurilor înalte", gruparea în găşti (pentru a salva obiectivitatea reali- tăţii şi condiţiile comunicării personale), refuzul coope- rării, suspiciunea endemică şi încă multe altele - toate acestea fac parte din sosul adeseori irespirabil al realităţii noastre culturale, politice, administrative etc, căreia nu prididim să îi înregistrăm defectele, dar căreia nu pregetăm să îi acceptăm, complice şi captivi, îmbrăţişarea Potrivit argumentului meu, anume carenţa comunităţii stă la originea tuturor acestor neajunsuri structurale Viaţa noastră în spaţiul public este o caricatură, pentru că toată complexitatea ţesăturii de relaţii care ne leagă este brutal simplificată de mania noastră de a vedea totul în alb sau negru Viaţa noastră cul- turală, din acest motiv, nu este evolutivă, ci catas- trofică; nu este organică, ci convulsivă; nu este dialogală, ci decreţionară; nu este consensuală, ci discreţionară Pentru cei mai mulţi dintre noi, în spaţiul nostru public nu există decât piscuri inex- plicabile şi, între ele, smârcuri demne de dispreţul celor care (bovaric, fireşte) îşi imaginează că fac parte din partidul geniilor, când nu fac de fapt decât să chibiţeze de pe margine în special, ceea ce ne e impo- sibil să facem este să purtăm un dialog normal şi să angajăm o polemică decentă Nu ştim să avem, altfel spus, o bună cultură a diferendului Efectele secundare ale absenţei spaţiului public: incultura diferendului Să presupunem că am un diferend cu aproapele meu (întrebarea care deschide diferendul este: „Sunt eu oare paznicul fratelui meu?" - Geneza 4,9) Pentru a-l rezolva, am două variante la dispoziţie: prima este să elimin diferendul prin forţă; a doua este să-l rezolv prin negociere Prima variantă este deopotrivă agre- sivă, comodă şi plăcută Ea pune în joc acel tip de energie care este asociat cu desfăşurarea violenţei fizice şi a cărei descătuşare produce şi bucuria trupu- lui, şi jubilaţia spiritului Fizicul se bucură de împli- nirea materială a victoriei; spiritul jubilează deoarece se simte confirmat în credinţa sa (falsă, deşi răspân- dită) că orice problemă spirituală admite o soluţie fizică Aici violenţa nu trebuie luată neapărat în sens literal: esenţială este tranşarea abruptă, decizia, eli- minarea consecinţelor Pe scurt, modificarea brutală a condiţiilor care au generat diferendul, în speranţa că cele noi vor reuşi să îl îngroape Altfel spus, îngro- parea securii războiului prin agitarea ei intensivă Tipul de om angajat în rezolvarea diferendului prin transformarea lui în conflict este, fireşte, răz- boinicul Lui i se opune tipul de om care se strădu- ieşte să transforme orice conflict într-o negociere - cel care nutreşte convingerea că orice problemă (indi- ferent că e materială ori spirituală) admite o soluţie negociată verbal Ideea că orice diferend poate fi în principiu rezolvat prin negocieri este mult mai putin evidentă decât aceea că orice diferend este, de fapt, un conflict camuflat, care pretinde o soluţie de forţă Lui Napoleon, care a schimbat faţa Europei cuce- rindu-i popoarele şi umilindu-i regii, îi aparţin aceste două vorbe memorabile: „Destinul lumii moderne este politica" şi „Forţa nu este niciodată ridicolă" Ei bine, deşi forţa nu este niciodată ridicolă, a fost destinul lumii moderne acela de a o confirma anume prin intermediul unei politici menite să îi contrazică supremaţia - prin democraţie Democraţia fiind exact acel tip de politică care pretinde ca toate con- flictele să fie resorbite parlamentar, iar diferendele să fie rezolvate prin negociere In principiu, diferendele admit numai două tipuri de soluţii: agresiunea şi negocierea Agresiunea refuză să se acomodeze cu datele care fac posibil diferendul, adoptând punctul de vedere că soluţia la problemele vieţii constă în identificarea acelui punct de vedere pentru care problemele încetează să mai existe Dimpotrivă, cel care negociază admite să se acomodeze cu datele constitutive ale diferendu- lui, încercând să îi modifice natura prin modificarea poziţiei noastre faţă de el Instrumentul agresiunii este forţa; instrumentul negocierii este dialogul In timp ce războinicul este omul deciziei, omul dialo- gului este liberalul Prin urmare, condiţia de exis- tenţă a societăţilor democratice este posibilitatea dialogului Dacă dialogul nu este posibil, principiul de existenţă al democraţiei este fals In acelaşi fel, dacă diferendele majore nu pot fi rezolvate prin negociere, atunci forţa este singura soluţie raţională la diferendele care ne opun unii altora Ce vreau să spun este că nu e cu putinţă o funcţionare democratică a societăţii dacă în societate nu,se desfăşoară în chip real un continuu dialog între toate grupurile sociale care afirmă public dife- renţe ireconciliabile între ele Ideea fiind aceea că oamenii trebuie să dialogheze dacă vor să supravie- ţuiască în chip democratic Fireşte, noi putem adopta un anumit fel de convieţuire democratică şi în condiţiile în care dialogul nu are loc, pentru că e fie cu neputinţă de pornit, fie imposibil de men- ţinut: dar atunci tot forţa este cea care rezolvă diferendele dintre membrii societăţii, şi anume prin intermediul statului, care îi ţine pe oameni laolaltă prin legi pe care nimeni nu le discută şi pe care toţi consimt, din varii motive, să le execute Dar în astfel de societăţi spiritul democratic e mort, chiar dacă forma lui pare a-l întreţine încă Prin urmare, problema crucială a unei democra- ţii - situate nu atât dincolo, cât dincoace de vot (adică înaintea procedurilor care o fac să funcţioneze) - este funcţionarea auto-întreţinută a ceea ce Mihai Sora numea „dialog generalizat"64 Dar este posibil dialo- gul? (Vezi Anexa VII, „Este posibil dialogul? Răs- punsul lui Alexandru Dragomir şi spiritul Seminarului de la Salzburg" ) Digresiune: ceartă, dialog, polemică Pentru că toţi ne-am certat în viaţa noastră de nenumărate ori, oricare dintre noi ştie bine ce este o ceartă O ceartă care are ca miză aflarea unui ade- văr este o dezbatere înainte de 1989, dezbaterile erau private sau aveau un caracter restrâns profe- sional (seminare, conferinţe, colocvii etc) După 1989, când dezbaterile au putut în sfârşit deveni publice, fiecare dintre noi şi-a dat seama cât de dificil, dacă nu imposibil, îi este să se înţeleagă cu semenul său de care îl desparte o reală diferenţă de opinie Odată regimul comunist prăbuşit, am putut descoperi cât de diferiţi eram, în fond, unii de alţii îmbogăţiţi de conştiinţa acestei diferenţe, am fi avut şansa de a regândi o cale de a trăi împreună care să nu ne mai sărăcească - căci, în trecut, preţul con- vieţuirii a fost uniformizarea (adică sărăcirea) tipului identitar Ar fi putut fi începutul unei reunificări interne a societăţii româneşti, pornind însă de la faptul de a fi liberi în spaţiul public, nu de la faptul de a fi constrânşi şi în spaţiul privat, ca înainte Or, marea victorie a celor care au preluat puterea după decembrie '89 a fost capacitatea lor de a ne ţine dez- binaţi Astfel că, abia restituit, spaţiul public a trebuit din nou abandonat, deoarece în el am redescoperit zgomotul şi furia incapacităţii noastre de a dialoga Am certitudinea că, dacă am fi ştiut să dialogăm unii cu alţii, Ion Iliescu nu ar fi fost plébiscitât în 20 mai 1990, iar partidul său nu ar fi făcut ravagiile care ne situează constant la „fundul grămezii" (după expresia lui Tony Judt) Ţin minte că la sfârşitul facultăţii (1982) câţiva colegi am organizat o dezbatere-seminar privitoare la o temă care stârnise deja certuri interminabile între noi Unul dintre invitaţi a adus un text intitulat „Regulile polemicii civilizate, stabilite de Universi- tatea din Oxford în 1890" Iată-le65: i în orice polemică ştiinţifică, socială sau poli- tică, discuţia trebuie să se rezume la schimbul de idei şi numai la acele idei care au legătură , cu problema respectivă II Părţile aflate în polemică trebuie să folo- sească drept argument fie teorii ştiinţifice, fie fapte concrete din realitate care sunt relevante în ce priveşte problema discutată III Părţile nu au dreptul să aducă în discuţie caracterul, temperamentul sau trecutul adver- sarului, deoarece acestea nici nu infirmă, nici nu confirmă validitatea ideilor pe care le susţine iv Părţile nu au dreptul să pună în discuţie motivele care determină atitudinea ideatică a adversarului, deoarece aceasta abate discuţia de la problema în sine v Etichetarea adversarului, prin menţionarea şcolii de gândire, clasei sociale, organizaţiei profesionale sau partidului politic din care acesta face parte, constituie o încălcare a regu- Iilor polemicii şi dezvăluie slăbiciunea lipsei de argumente într-o polemică civilizată con- tează numai argumentele invocate de adversar ca individ şi nu ca membru al unei şcoli sau organizaţii Nu ai dreptate pentru că eşti gân- ditor materialist, patron sau laburist, ci dacă argumentele tale sunt convingătoare Am încercat să ne conformăm Ne-am dat seama curând că ne e imposibil Discuţia era interesantă dacă ne lăsam în voia temperamentului; ne castra orice elan dacă ne încorsetam regulilor încercarea de a discuta cu sistemă a fost, prin urmare, un eşec Trebuie însă spus că pe atunci finalitatea oricărei dis- cuţii era pur bovarică Nu se tranşa nimic, deoarece nu era angajată responsabilitatea publică a nimănui: totul se făcea şi se desfăcea între noi, ca la jocurile la care miza e lipsită de orice valoare A rămas însă ideea că nu se poate dialoga cu adevărat dacă toţi parti- cipanţii la dezbatere nu respectă câteva reguli stricte Iată, reformulate succint, cele cinci reguli ale acestei variante de Oxford Style ofDebating (i) Pole- mica trebuie să se refere numai la idei, iar domeniul discuţiei trebuie să rămână limitat, (II) Argumentele trebuie recrutate fie din teoriile ştiinţifice acceptate, fie din zona faptelor considerate a fi relevante, (III) Orice referire la persoana adversarului trebuie cate- goric evitată, (iv) Buna-credinţă a partenerului de discuţie nu trebuie nici o clipă pusă la îndoială (v) Trebuie evitată etichetarea adversarului ca mem- bru al vreunui grup sau ca susţinător al anumitor doctrine Care este valoarea acestor reguli? E mai mare decât suntem îndeobşte tentaţi să credem Când sunt observate, ele sunt un indicator al sănătăţii sociale Politeţea în polemică nu e un lux, ci e garan- ţia că dialogul lucrează, chiar dacă, punctual, eşu- ează Derogarea de la oricare din aceste reguli scade dorinţa de a dialoga, iar nesocotirea tuturor blo- chează dialogul A păstra politeţea în polemică nu e facultativ: e, asemenea bunei-creşteri pentru socie- tate, o precondiţie a cooperării Dialogul nu e o formă de politeţe între altele, e chiar politeţea inteligenţei, deoarece, fără politeţe, dialogul este imposibil Dacă în dialog e afirmată egalitatea umanităţii partici- panţilor, în polemică ea e efectiv recunoscută, deoa- rece o polemică reuşită confirmă atât umanitatea participanţilor, cât şi triumful capacităţii inteligen- ţei lor de a coopera Incapacitatea noastră de a polemiza civilizat ne situează ireversibil exact acolo unde suntem (şi merităm să fim) De când spaţiul nostru public a redevenit accesibil publicului (grosso modo, din 1990), toate, dar absolut toate polemicile care ne-au marcat tranziţia s-au dovedit rudimentare, necivilizate, agre- sive şi lipsite de inteligenţă Eşecul lor mărturiseşte mai puţin o problemă a participanţilor la dialog, cât inconsistenţa spiritului nostru public La Montesquieu, spiritul public este consensul care se stabileşte spon- tan între membrii societăţii, atunci când conflictele publice primesc soluţii care tind să violeze cadrele moderaţiei şi acceptabilităţii 66 La noi, acest consens nu s-a stabilit niciodată în sensul moderaţiei, ci al imoderaţiei (plebiscitarea lui Ion Iliescu; mineria- dele; indiferenţa faţă de necesitatea dreptăţii etc ) Ceea ce înseamnă fie că nu ştim să cooperăm social în cadre regulative comune (în situaţii nor- male), fie că nu putem să ne mobilizăm în jurul restabilirii moderaţiei (în cazuri excepţionale), fie amândouă laolaltă Aici, expresia-cheie este - mobili- zare spontană în vederea restabilirii moderaţiei Moderaţia constă în acceptarea faptului că noi (toţi şi fiecare în parte) trebuie să ne abţinem de la gesturi şi acţiuni imoderate, practicând ceea ce Edmund Burke numea atât de nimerit equality of restraint67 Moderaţia este un consens în privinţa abţinerii de la imoderaţie Principiul moderaţiei afirmă, în esenţă, că nici o măsură nu trebuie luată doar pentru moti- vul că este îh puterea ta să o faci Altfel spus, posesia puterii nu trebuie niciodată să constituie un argu- ment în vederea exercitării ei nelimitate Principiul moderaţiei este cel mai important principiu nescris al oricărei constituţii acceptabile 68 Or, se ştie, când principiile sunt nescrise, efectivitatea lor atârnă în întregime de forţa spiritului public Spiritul public pare a fi deci cheia, iar carenţa lui sursa problemelor de care ne lovim Cât priveşte capacitatea de a ne supune regulilor impersonale, lipsa de disciplină Cât priveşte miza disputei, setea de a învinge, care a fost întotdeauna mai mare, la noi, decât dorinţa de a convinge Cât priveşte voinţa de a deosebi ideile de persoana celui care le susţine, am putea mai degrabă vorbi de voinţa contrară, voinţa de a judeca ideile în contul persoanei şi de a întoarce persoana împotriva ideilor în fine, cât priveşte capaci- tatea de a accepta puterea argumentelor, cinismul - problema polemiştilor noştri este că nu cred în forţa argumentelor, ci numai în argumentul forţei Deşi la noi toţi fac caz de idei, nimeni nu crede în ele Adevărata mobilizare a forţei discursului se face în jurul setei opinentului de a-şi înmuia limba în sângele preopinentului - şi reciproc Dacă regulile polemicii civilizate sunt cele enun- ţate mai sus, atunci regulile practice care conduc la ratarea dialogurilor noastre ar putea fi următoarele: Ad (i) Criteriul (i) nu ne reuşeşte, pentru că pole- mica noastră nu se referă la idei, ci la statut Miza este înstăpânirea pe poziţia adversarului, prin depo- sedarea acestuia de statutul său social, politic ori cultural Ad (II) Criteriul (îl) nu ne reuşeşte, pentru că argumentele noastre sunt luate de oriunde, cu con- diţia să-l poată înfunda pe adversar - polemica pliindu-se încăpăţânat fie strategiilor agonice („Eu, eu sunt singurul care am dreptate!"), fie celor sofis- tice (în vederea tentativei de a-l încuia pe adversar, scopul scuză toate mijloacele) Ad (in) Criteriul (ra) nu ne reuşeşte, pentru că la noi orice referire la persoana, temperamentul, tre- cutul sau defectele adversarului e obligatorie Ideea este, pentru noi, omul însuşi - iar omul trebuie întors pe dos Ad (iv) Criteriul (rv) nu ne reuşeşte, pentru că toate energiile noastre sunt canalizate spre dove- direa faptului că motivaţiile preopinentului sunt impure, joase, inavuabile Ad (v) Criteriul (v) nu ne reuşeşte, pentru că la noi adversarul trebuie demascat ca făcând parte dintr-un grup dubios, deşucheat, nefrecventabil - astfel încât simpla asociere a acestuia cu grupul de identificare să joace rolul unui stigmat In oglinda regulilor polemicii britanice, regulile polemicii româneşti - indisciplină, oportunism, ci- nism, sete de exterminare - arată ca o răstălmăcire a polemicii civilizate Care e cauza? La o inspecţie rapidă a moravurilor noastre publice, defectele comunitare care ar putea fi făcute responsabile de răstălmăcirea semnalată sunt trei Primul este indolenţa Ne lăsăm să fim aşa cum suntem Ne abandonăm letargic în formula noastră temperamentală, de parcă noi nu suntem ceea ce suntem, noi zăcem în ceea ce suntem Un soi de nesim- ţită placiditate în conivenţă cu eroarea, defectul ori inadecvarea Ideea de progres moral obţinut prin efort, constrângere, asceză şi sacrificii liber-consim- ţite ne este complet străină „Să se schimbe ei, dacă vor, eu sunt în regulă!" - aceasta ar fi poziţia pe care o propagă social primul nostru defect comunitar Al doilea este desconsiderarea aproapelui Niciodată nu îl luăm cu adevărat în serios pe cel de lângă noi Dacă am face-o, n-am mai avea conştiinţa senină atunci când îl abandonăm Iar de abandonat, îl abandonăm întotdeauna, fără remuşcări (motivele noastre sunt prea numeroase şi solide pentru a mai trebui enumerate ori demonstrate) „Ce, sunt eu paz- nicul fratelui meu?!" - este exclamaţia-tip a celui de al doilea mare defect comunitar pe care îl avem Al treilea se referă la incapacitatea de a accepta regulile valabile pentru toţi: ne considerăm mereu excepţia care confirmă regula, adică singura excepţie căreia trebuie mereu să i se plece orice regulă, orice lege, orice procedură „Noi vrem egalitate, dar nu pentru căţei" - este convin- gerea noastră sinceră, progresistă şi, nu ştiu cum, în ciuda răutăţii ei, inocentă Aceste trei dificultăţi comunitare pot fi rezumate printr-o succesiune de neseriozităţi: nu ne luăm în serios pe noi; nu îi luăm în serios nici pe alţii; nu ne luăm în serios nici măcar propriile gânduri Dimpotrivă, pentru ca dialogul să fie posibil, trebuie să începem prin a ne lua în serios pe noi înşine (că dorim cu adevărat să lămurim o problemă); trebuie apoi să îi luăm în serios pe ceilalţi (că şi alţii doresc cu adevărat să lămurească aceeaşi problemă); trebuie, în fine, să luăm foarte în serios puterea argumen- telor de a-i schimba pe cei cu care discutăm (riguros în aceeaşi măsură în care acceptăm să ne supunem şi noi argumentelor adevărate avansate de ceilalţi) în condiţiile date însă, este limpede că la noi dialogul e aproape imposibil de înfiripat, iar polemica nu poate fi decât fie o serie de înjurături înfuriate, fie o succesiune dezesperantă de răstălmăciri şi inte- resate, şi răuvoitoare şi inepte Spaţiul nostru public nu e deşert: e impracticabil Ce-i de făcut? Ar trebui să ne luăm în serios Ar trebui în acelaşi timp să îi luăm în serios pe semenii noştri în fine, ar trebui să admitem, împreună cu fondatorii modernităţii, că raţiunea este în mod egal răspândită între toţi oamenii şi că singura modalitate de a onora unitatea umanităţii este de a da dreptate unui argument chiar şi atunci când adevărul lui merge împotriva credinţelor, speranţelor şi încli- naţiilor noastre (Vezi Anexa VIII, „Karl Popper - cărţile de înţelepciune" ) Dar ce înseamnă asta cu adevărat? O recapitulare a situaţiei de fapt Dincolo de judecăţi, există constatările de fapt Cul- tura română modernă s-a format, în secolul al XLX-lea, având ca nucleu de creştere modelul culturii gene- rale Iar cultura generală, la rândul ei, s-a alcătuit în jurul beletristicii Cult erai dacă ştiai numele câtorva autori canonici, erai la curent cu literatura de circulaţie, ascultai o anumită muzică şi te dove- deai capabil, oral ori în scris, să mânuieşti con- venabil locuţiunile clasice ale paginilor roz din Larousse Pe scurt, a fi cult însemna a fi citit lite- ratură cultă Formată ca o cultură de literatori, cul- tura generală avea limitele de orizont ale statuilor clasice: frumuseţea le întrecea adeseori inteligenţa O cultură modernă cuprinde însă mai mult decât literatura, după cum azi şi literatura cuprinde mult mai mult decât beletristica Din motive care nu pot fi enumerate aici, cultura română a rămas o cultură generală, o cultură de literaţi, animată de o sensi- bilitate de literatori S-a specializat, aşa-zicând, în cultură generală Faptul este ilustrat de prăpastia care separă, la noi, revistele de specialitate de revis- tele de cultură Deoarece la noi se poate vorbi numai de o piaţă a culturii generale, revistele de specia- litate, când există, sunt orgolios izolate în inexis- tenţa propriei lor culturi în revistele de specialitate nu vezi polemici, nu vezi pasiune, nu vezi viaţă: tonul este mohorât, fraza boantă, lexicul imposibil, autismul profesional total Dacă vrei viaţă, trebuie să te adresezi revistelor de cultură Ai zice că în România singurii oameni care ştiu să trăiască inte- lectual cu pasiune sunt literaţii, oamenii de cultură generală Cum la noi toată lumea e pasionată de politică, te-ai fi aşteptat ca măcar specialiştii în politologie şi filozofie politică să aibă un contact intelectual oarecare cu oamenii care comentează politica fie din perspectiva ideilor generale, fie din aceea a pasiunilor zilei Or, nimic Specialiştii îi dispreţuiesc pe comentatori, comentatorii nu citesc lucrările specialiştilor Comentatorii au cucerit mass-media, specialiştii s-au baricadat în universi- tate Ultimii, care ar dori recunoaştere publică, acu- mulează resentiment împotriva primilor, care o au Drept urmare, academicii elaborează teorii „ştiin- ţifice" care îi auto-justifică, iar ceilalţi proclamă incul- tura lor profesională ca fiind idealul democraţiei între aceşti poli care nu comunică, publicul larg rămâne analfabet, confuz, mofluz şi, ca oricine nu pricepe pe ce lume se află, e mereu pus pe harţă Revistele de specialitate în ştiinţe umane au rupt orice contact cu presa de cultură generală Or, nu este o chestiune de terminologie faptul că oamenii din culturile de specialitate nu mai au un limbaj comun cu oamenii din cultura generală Invocarea divorţului dintre cele două culturi, semnalat la vremea lui de CP Snow, ar fi, aici, nepotrivită Căci nu despre ruptura între cultura ştiinţifică şi cea uma- nistă este, la noi, vorba, ci despre cultura publică, în general, care, privită mai de aproape, arată ca „maioneza tăiată" La noi, în spaţiul public, specializările nu comu- nică, oamenii dintr-o disciplină refuză să discute, grupările intelectuale se detestă, personalităţile se suspectează, premiile sunt gândite ca premii-contra (nu ca premii-pentru) Lumea culturală e sfâşiată între provincii istorice, cartele de generaţie, partizani de ideologie, partizani de chiverniseală, ţuţeri de inimă, neo-oportunişti şi paleo-oportunişti Lichelis- mul de afirmare se luptă pe viaţă şi pe moarte cu oportunismul de lichidare şi ambele se aliază împo- triva noului care nu are girul coteriilor acceptate Iar printre aceste blocuri beligerante şi necomuni- cante, ducând o viaţă sărmană, mizerabilă şi grea, câţiva singuratici Talentul şi integritatea, fireşte, există, dar ele sunt distribuite după tăieturile impre- vizibile ale maionezei naţionale, care nu se leagă Iar peste tot acest peisaj de ruptură şi strânsură tronează, uriaş, anacronic şi imbecil, statul: adău- gând tuturor acestor clivaje mişcătoare opoziţia dintre cultura oficială, care are atributul de naţio- nală, şi restul culturii, căreia i se refuză, alături de subvenţii, dreptul la orice statut istoric Aceasta este cultura noastră, azi Acesta este spiritul nostru public, azi Situaţia de drept: răspunsul la întrebare întrebarea de la care am plecat a fost „De ce, având filozofi, nu avem o istorie a filozofiei româneşti?" Mergând din aproape în aproape, încercarea de a da întrebării un răspuns cât mai comprehensiv ne-a purtat prin măruntaiele întregii culturi române, de ieri şi de azi Am tratat laolaltă problema mai specială a lipsei de recepţie a ideilor filozofice cu problema mai generală a slabei capacităţi a spaţiu- lui cultural românesc de a-şi identifica, omologa şi impune valorile Investigaţia noastră ne-a condus la construirea unui argument complex, care pune în legătură disfuncţionalităţile culturii cu precari- tăţile spaţiului public şi le explică pe amândouă prin dificultatea constituirii unei realităţi obiective - Con- strucţia argumentului arată că tipul de mecanism explicativ favorizat de mine a fost unul care leagă o carenţă constatată a fenomenului de un defect dedus din modul în care a fost realizată constituirea sa transcendentală Două lucruri mai trebuie făcute pentru a întregi această dezbatere Ca răspuns final, o recapitulare a structurii argumentului Ca posibilitate de a învăţa ceva din lecţia conţinută în acest răspuns, propu- nerea unui concept de cultură bine rânduită Structura argumentului Constatarea primă Cultura noastră este caracterizată de un non sequitur sistematic între operă şi recepţie (singura excepţie, tradiţia literară) Opera şi mediul ei cultural sunt în divorţ, între valoarea operei şi capacitatea mediului cultural de a o prelua, valida şi încadra într-o tradiţie vie a recep- tării se cască o prăpastie, cu atât mai abruptă cu cât operele de care vorbim sunt mai puţin literare şi tot mai mult specializate Ca specializare având cea mai mare învecinare cu mediul cultural general, ideile filozofice (şi soarta lor) constituie probabil exemplul cel mai potrivit pentru a investiga anomalia de non sequitur Ipoteza centrală a argumentului De unde poate proveni această anomalie? Pot fi formulate mai multe ipoteze însă, deoarece problema noastră e situată la nivelul comunicării, e natural se ne oprim la acele ipoteze care se referă la schimburile de orice tip Ipoteza centrală a argtimentului meu este că la originea anomaliei de non sequitur se află chiar modul în care s-a constituit cultura noastră Culturile de tip occidental s-au construit pe o structură funcţională de tip piaţă Cultura noastră s-a constituit pe un alt tip de structură funcţională - cel mai probabil, pe o structură funcţională de tip „arta spectacolului", a „înscenării" (la noi, valoarea se arată, nu se dove- deşte; se plimbă pentru a fi pusă în valoare, nu se schimbă pentru a-i cunoaşte valoarea etc) Pentru argumentul meu, important este doar faptul că osa- tura de structură a culturii noastre nu este piaţa schim- burilor, ci altceva, care nu presupune schimbul (ci spectacolul, punerea în scenă, înscenarea, statutul etc) Pentru a explica anomalia de non sequitur, această ipoteză trebuie acum combinată cu trei constatări empirice Prima constatare empirică este că în cuprin- sul culturii noastre viaţă adevărată nu au decât ideile generale Ele au vitalitate, ele ne animă, cu ele disputăm, de ele ne îndrăgostim şi prin ele ajungem să avem pasiuni estetice, cognitive ori etice Ceea ce înseamnă că: (i) prestigiu cultural, la noi, au doar ideile generale; (ii) în cultura noastră, nu există instru- mente constitutive pentru a distinge funcţional între idei generale şi idei speciale Or, aceasta revine la a spune că orice idee specială, pentru a supravieţui în cultura noastră, trebuie să se transforme într-o idee generală Chiar şi când apar, în mod spontan (ca idei geniale, de pildă), ideile speciale pot trăi, la noi, doar ca idei generale A doua constatare empirică este urmă- toarea: culturii noastre at large îi lipsesc tradiţiile de cercetare viabile, născute spontan şi consolidate prin succese proprii Această constatare are statut empi- ric, dacă o extragem din observaţie; însă, gândită teoretic, ea poate fi imediat înţeleasă ca o consecinţă a incapacităţii de a formula, menţine şi exploata cognitiv deosebirea între idei generale şi idei speciale A treia constatare empirică se referă la scă- derea competitivităţii profesionale a specialiştilor români reveniţi în ţară după studii strălucite în Occi- dent şi un promiţător început de carieră ştiinţifică, acolo Explicaţia trebuie căutată în împrejurarea că acţiunea lor profesională, în mediul cultural româ- nesc, nu s-a mai putut dezvolta într-un context pro- fesional adecvat, ci în contexte profesionale improprii ori relaxate, puternic impregnate de alte orizonturi de cunoaştere, de regulă culturale şi politice Moti- vul declasării profesionale ţinea, prin urmare, de faptul că mediul cultural românesc, din punctul de vedere al criteriilor de performanţă cerute de o dezba- tere de idei specializate, era unul lipsit de standarde adecvate de evaluare Pentru ideile generale, stan- dardul este cultural - în cel mai elaborat caz, standar- dul este estetic, iar formalizarea cea mai precisă conduce la formularea judecăţilor de gust Pentru ideile specializate, standardul este disciplinar - în cel mai relaxat caz, acest standard este logica, iar formalizarea minimală, necesară înjghebării unui schimb normal de idei specializate, constă în con- struirea raţionamentelor constrângătoare Prima concluzie (la noi, totul e cultură gene- rală) Dacă aducem acum laolaltă cele trei constatări empirice, obţinem următoarele rezultate în spaţiul nostru cultural, ideile generale au fost întotdeauna abundente şi au dominat hegemonie toate manifestă- rile culturale Dacă ţinem seama de faptul că mediul natural al ideilor generale este cultura generală, iar al ideilor speciale, cultura de specialitate, rezultă că predominanţa ideilor generale reflectă o predomi- nanţă generală a culturii generale Faptul că la noi tot ce era idee era doar idee generală a făcut ca tot ce era cultură să fie numai cultură generală Mediul cultural românesc a fost (şi este încă) autoritar domi- nat de modelul culturii generale Se poate demon- stra şi istoric că mediul cultural românesc s-a format, în secolul al XlX-lea, ca o cultură generală şi că, în ciuda discontinuităţilor istorice (iar în unele privinţe anume din cauza lor), a rămas astfel până azi A doua concluzie (schimburi slab structurate, fertilitatea cognitivă ratată) Combinând ipoteza centrală cu cele trei constatări empirice (şi conclu- ziile trase din ele), anomalia de non sequitur poate fi acum explicată Cultura generală a absorbit la noi orice formă de cultură Pentru a fi luate în seamă, ideile speciale au trebuit să rămână ori să redevină (ori să se prezinte ca) idei generale Ideile speciale nu s-au putut agrega disciplinar (pentru a forma tradiţii de cercetare, discipline autonome şi culturi de specialitate), pentru că, în absenţa schimburilor de idei, raporturile dintre diferitele zone ale culturii sunt statice Ca piaţă a ideilor generale, cultura noas- tră este slab structurată Ca piaţă a ideilor speciale, ea este instabil ori deloc structurată In mediul cul- tural românesc, tendinţa culturilor de specialitate este fie să dispară prin sufocare, fie să se dizolve prin culturalism Valoarea oricărui schimb constă în fer- tilitatea lui cognitivă Aşa cum şi cât există, piaţa românească de idei nu are datele să declanşeze în interiorul ei mecanismul care îi conferă oricărei pieţe de idei funcţionale fertilitate cognitivă Judecată după aceste date (criteriile pieţei funcţionale de idei: continuitate, obiectivitate, libertate, impredictibili- tate, masa critică), piaţa culturală românească se califică numai parţial Or, aceste cinci criterii fac sistem: ele sunt trans- cendentale nu numai în raport cu existenţa unei pieţe de idei, ci şi cu declanşarea mecanismului care îi conferă fertilitate cognitivă Şi, pentru că orice cultură vie este un organism care funcţionează ca o piaţă de idei, cultura noastră nu este vie decât pe porţiuni In rezumat, dacă la noi există schimb de idei, acelea sunt idei generale în cel mai bun caz; iar dacă există o viaţă a culturii, aceasta este a cul- turii generale în cel mai bun caz De aici lipsa de consecinţă a ideilor care pretind standarde de evalu- are şi testare superioare Dacă noi nu avem o istorie a filozofiei româneşti, este pentru că mediul cultural românesc nu se auto-organizează sub forma unei pieţe de idei, ci numai sub forma unei culturi gene- rale slab străbătute de curentul schimburilor A treia concluzie (absenţa pieţei atrage după sine precaritatea spaţiului public) Acum, situaţia rezultată din absenţa unei pieţe a schimbului de idei nu se reduce deloc, pur şi simplu, la consecinţele acestei absenţe în sine Dacă s-ar reduce doar la con- secinţele acestei absenţe, atunci am avea anomalia de non sequitur şi atât Dar anomalia de non sequitur nu este un fapt izolat, ci face sistem cu toate acele forme de organizare socială care se bazează, parţial ori integral, pe premisele ei de existenţă Dacă pri- vim înapoi, observăm imediat că prima constatare empirică, care afirmă că în cultura noastră nu există instrumente constitutive pentru a distinge funcţio- nal între idei generale şi idei speciale, combinată cu criteriul obiectivitătii schimburilor, (P), care pretinde ca standardele consensual recunoscute să fie publice, are drept consecinţă propoziţia: pentru a putea exista, cultura ideilor pretinde un spaţiu public obiectiv - adică un spaţiu deschis, în care experienţele partici- panţilor la schimb să poată fi puse laolaltă într-un fel care să le permită tuturor să se regăsească în el Trebuie, altfel spus, să existe o comunitate imper- sonală a schimburilor şi un consens liber al partici- pahţilor în fond, ceea ce implică anomalia de non sequitur, prin solidaritate naturală, este inexistenţa (ori precaritatea) spaţiului public La Montesquieu, spiritul public era consensul care se stabileşte spon- tan între membrii societăţii, atunci când conflictele publice evoluează spre soluţii care tind să violeze cadrele tacit acceptate La noi, „spiritul public" este constatarea exasperată, mereu reluată şi cinic-ironic proclamată a eşecului acestui consens Argumentul lui Peirce (ideea de realitate implică noţiunea de comunitate) Dar, dacă schim- burile sunt blocate, fertilitatea lor cognitivă este inaccesibilă, iar spaţiul public (asemenea timpului cos- mogonic eminescian) „încearcă în zadar din goluri a se naşte", atunci mai putem vorbi, în general, de o realitate? Realitatea e obiectivă sau nu e deloc Cu un argument luat din Peirce, am arătat că unitatea şi obiectivitatea realităţii sunt transcendental garan- tate de existenţa unei comunităţi Dacă este aşa, atunci caracterul iluzoriu şi inobiectiv al realităţii (endemic la români) traduce întotdeauna absenţa unei adevărate comunităţi, capabile să o garanteze Mai mult, unde nu poate fi constatată existenţa unei comunităţi, acolo se poate deduce că nu au fost cu putinţă, în ordine, nici formarea (identificarea, for- mularea, asocierea în vederea realizării) unui bine comun, nici schimburile libere între indivizi în ultimă analiză, orice comunitate este consecinţa existenţei unei pieţe a schimburilor libere între indivizi, iar pentru individ convingerea că trăieşte într-o realitate, şi nu într-un simulacru de realitate, provine din buna funcţionare a comunităţii căreia îi aparţine Argumentul general Argumentul general este acela că piaţa liberă e transcendentală în raport cu constituirea comunităţii Pentru comunităţi, schimburile, spaţiul public şi realitatea sunt solidare Unde nu există o comunitate impersonală a schim- burilor şi un consens liber (nu neapărat explicit) al participanţilor, acolo nu există nici spaţiu public, nici bine comun, nici spirit public, nici realitate comună, nici realitate pur şi simplu în concluzie Anomalia de non sequitur ţine în ultimă instanţă de neputinţa societăţii româneşti de a se constitui în chip de comunitate şi, astfel consti- tuită, de a institui o realitate comună, obiectivă Filo- zofic vorbind, motivul pentru care nu avem o istorie a filozofiei româneşti, deşi este în primă instanţă o problemă a filozofiei româneşti, este, în ultimă ana- liză, o problemă a societăţii româneşti - şi reprezintă, în esenţă, o problemă de realitate: societatea româ- nească nu are o realitate, pentru că nu are, în sens deplin, realitate Neîncrederea în idei a românilor Am încercat să sugerez, pornind de la argumen- tul lui Peirce privind legătura dintre existenţa unei comunităţi a schimburilor şi posibilitatea definirii unei realităţi deopotrivă unificate şi obiective, că raportul dintre existenţa unei bune culturi a ideilor şi sentimentul stenic că realitatea nu îţi e ostilă nu este arbitrar, ci necesar Deşi nu este a priori evident, o fiziologie funcţională a schimbului de idei con- duce la o bună relaţie cu realitatea - cu condiţia ca schimbul să se desfăşoare în spaţiul public, iar spa- ţiul public să reprezinte acel deschis între oameni pe care îl face „public" tocmai faptul că poate fi recu- noscut de oricine ca fiind un adăpost al libertăţii sale şi un loc al adevărului tuturor împrejurarea că difi- cultăţile spiritului public pot fi privite ca un blocaj al schimburilor intracomunitare şi ca un defect de realitate internă ne ajută să înţelegem că anume din cauza acestor carenţe noi, românii, avem sentimen- tul că realitatea este aranjată de alţii, că ne este ostilă, că suntem mereu victime şi că nouă ne pică totdea- una lozul cel prost Altfel spus, românii sunt tentaţi să creadă că realitatea, deoarece nu este aceeaşi pentru toţi, nu poate fi nici obiectivă Nefiind obiec- tivă, ea poate fi manipulată după plac - de cei puternici, fireşte, care ne sunt duşmani De aici retorica victimei eterne şi a ratatului lipsit de vină In spatele sentimentului nevrotic de dependenţă şi dincolo de obsesia pierderii sentimentului de suve- ranitate, e de citit în aceste sentimente (sincere) pre- zenţa unui tip neunificat de realitate, care nu poate fi garantată, în obiectivitatea ei, de existenţa unei comunităţi libere 69 Să revenim pentru o clipă, în final, la criteriile pe care trebuie să le îndeplinească schimbul de idei pentru ca o piaţă a ideilor să poată exista în chip funcţional E clar că acolo unde criteriul masei critice nu este îndeplinit, standardele de comunicare nu s-au desprins încă din patriarhalismul centrului unic sau din colocvialismul (autoritar) al micilor parohii Dacă schimburile sunt parohiale, mesajele schim- bate nu se pot desprinde de purtătorul lor, ceea ce înseamnă că procedurile impersonale de schimb, care ar trebui să impună schimbului standarde publice, nu se pot încă forma în aceste condiţii, tipul dominant de gândire care se poate acolo dezvolta este comunicabil mai degrabă prin gesticulaţiile sim- patiei (foarte stimabile în parohii), decât prin arti- culaţiile argumentelor (indispensabile în spaţii largi) Unde numărul membrilor mediului intelectual este mic, criteriile de comunicare rămân personale, spa- ţiul public, ca spaţiu impersonal şi interpersonal al schimburilor individuale, nu se poate constitui, iar sentimentul de obiectivitate a standardelor de comunicare nu se poate nici măcar înfiripa Este evident că „neîncrederea românilor în idei"70 e mai degrabă o consecinţă inevitabilă a faptului că numă- rul celor care au în comun obiective cognitive simi- lare nu a reuşit niciodată să depăşească o anumită masă critică Constatarea că „românii nu au încre- dere în idei" traduce sentimentul celor implicaţi în schimbul de idei că piaţa nu funcţionează după reguli „obiective"; că standardele schimbului sunt fluctuante, captând sugestii arbitrare, care depind de tot soiul de injoncţiuni exogene; că standardele nu pot fi deci controlate după regulile interne pe care le cunosc toţi şi că respectarea lor este inefec- tiva (de unde adagiul tipic românesc: „legea e făcută numai pentru proşti"); în aceste condiţii, „cunoaş- terea" nu mai poate fi privită dezinteresat, ci este dúvce în ce mai mult concepută ca o posesie dătătoare de putere, ca un soi de „rang social" (conferit de faptul dă prin intermediul ei cel care a fost în poziţia de a o putea capta din surse externe poate controla desfăşurarea schimbului intern de idei) De aici tema conexă a prestigiului, ca sursă de putere şi control în societăţile care capitalizează cunoaşterea sub for- mă de putere, iar poziţia instituţională ca mijloc de tezaurizare a ei 71 Inutil să mai adaug că acest tip de comportament, imoral din punct de vedere cog- nitiv şi distructiv din perspectiva progresului cunoaş- terii, exprimă, de o manieră brutală, inexistenţa unei realităţi comune, în care comunitatea intelectuală românească să-şi poată recunoaşte o existenţă obiec- tivă Iar realitatea fărâmiţată e solidară cu blocajele şi rupturile schimbului liber de idei în rest, tinde nu există încredere în cunoaştere, nu se poate naşte nici sentimentul durabilului Se ştie: la români, nici măcar minunile nu durează mai mult de trei zile; sau: la noi, orice e dintotdea- una şi mereu „ca la nimenea"; şi aşa mai departe, ad infinitum & ad nauseam Aceste „defecte" româ- neşti, aparent constitutive „celulei", nu sunt în fond decât efecte secundare ale incapacităţii organis- mului nostru social de a forma o veritabilă piaţă internă a schimbului de idei Totul revine, în fond, la constituirea unui spaţiu public care să fie resim- ţit ca o expresie obiectivă şi liberă a inferiorităţi- lor individuale Aşa cum, într-o societate normală, solidaritatea civică şi încrederea sunt în mod firesc instituţionalizate, prin asociativitate şi prin funcţio- narea cotidiană a standardelor de drept, tot la fel şi la noi, prin asocierea spontană în schimbul de idei a cercetătorilor (privaţi ori instituţionali) şi prin func- ţionarea standardelor de schimb, ar trebui institu- ţionalizată încrederea în idei Cum? E Lovinescu făcea cândva observaţia că, la noi, „ideile n-au vreo importanţă decât când încep să devină realităţi sociale"72 Observaţia e sociologică, dar ea, în lumina argumentului lui Peirce, trebuie înţeleasă ca implicând deficitul de realitate comună, atunci când e vorba de schimburile intelectuale Fap- tul că la noi ideile nu au importanţă este consecinţa faptului că realitatea socială nu ne apare ca fiind consecinţa ideilor prin care o gândim Lunga tradiţie a inexistenţei unei pieţe interne a schimbului de idei a consolidat la noi impresia că realitate are numai faptul social brut, deoarece e „material", şi nu ideile, teoriile, argumentele, deoarece ar fi „ideale", „subiec- tive", „arbitrare" Or, între „realităţisociale" şi „idei", precedenţă (logică şi ontologică) au ideile Antidotul la teoriile „celulei româneşti care nu rezistă" este, în fond, vechiul primat al principiului spiritului (îl dau aici într-una din formulările lui Ludwig von Mises): „Tot ceea ce oamenii fac este consecinţa teo- riilor, doctrinelor, credinţelor şi mentalităţilor care le stăpânesc minţile Nimic nu este mai real şi mai material în istoria umanităţii decât spiritul"73 Ca să ne luăm în serios ideile, soluţia nu este să le transformăm mai întâi în „realităţi sociale" (căci atunci problema s-ar menţine: oricum n-am avea încredere în ele qua idei), ci să adoptăm acel tip de atitudine faţă de schimburile de idei care poate face să iasă în mod firesc şi permanent la iveală soli- daritatea dintre constituirea culturii ca piaţă de idei şi condiţiile care fac posibilă noţiunea unei realităţi obiective, în care să ne putem adăposti cu toţii - în comun şi fără nesocotirea adevărului Altfel spus, ca să ne vindecăm de relele care ne exasperează (şi care au dat cea mai expresivă lite- ratură a exasperării de sine din toată Europa), noi trebuie să ajungem la înţelegerea faptului că proble- mele noastre nu provin din felul în care suntem, ci din ignorarea şi neinteriorizarea eticii care se aso- ciază în mod necesar cu exerciţiul cunoaşterii Adevărul acestui gând stă sau cade împreună cu adevărul existenţei unui mare lanţ al tuturor schim- burilor, care străbate neîntrerupt şi fără încetare întregul corp social O societate nu poate exista fără o comunitate a tuturor schimburilor, care, asemenea unui dublu circuit, sangvin şi nervos, să o străbată în toate profunzimile ei şi, astfel, să o facă vie, suplă şi fertilă - într-un cuvânt, existentă Material vor- bind, aceste schimburi trebuie să fie comunizate şi integrate potrivit criteriilor de existenţă ale oricărei pieţe în genere: continuitate, libertate, caracter public, impredictibilitate, densitate mare a schimburilor etc Din punct de vedere ideal, toate aceste schimburi trebuie înţelese ca făcând parte dintr-un lanţ neîn- trerupt, asemănător marelui lanţ al fiinţei de care vorbeşte tradiţia clasică, şi care constituie supor- tul desfăşurării tuturor vieţilor, evenimentelor şi istoriilor noastre, reale, posibile şi imaginare Dacă, în interiorul acestui mare lanţ, lanţul schimburilor este întrerupt, atunci comunitatea cangrenează, iar realitatea se inobiectivizează Societăţile care întreţin un mental dominat de sentimentul că realitatea este înşelătoare, ostilă şi arbitrară suferă de alterări în continuitatea marelui lanţ al schimburilor Piaţa ideilor, care a fost atât de prezentă în argumentul meu, este o parte importantă a marelui lanţ: buna ei funcţionare, cum am văzut, întreţine vitalitatea culturală a unei societăţi şi îi asigură sănătatea men- tală Orice gripare a pieţei ideilor se traduce prin- tr-o distorsionare a realităţii, imposibil de evaluat fără a ne şti locul pe care, cu rupturile şi intermiten- ţele noastre, îl ocupăm în acest mare lanţ al fiinţei „Astfel, după cum fiecare are parte de fiinţare, tot aşa are parte şi de adevăr" (Aristotel, Metafizica, 993b)74 Un model al culturii bine rânduite în încercarea de a explica anomalia de non sequi- tur, argumentul meu a părut să aprecieze ceea ce sigur ne lipseşte (i e culturile de specialitate) şi să deprecieze ceea ce, într-un sens, ne prisoseşte (i e cultura generală) Spuneam însă mai devreme (capito- lul % „Situaţia pieţei culturale înainte de comunism") că deosebirea conceptuală între cultura generală şi culturile de specialitate nu trebuie să implice nici că ele sunt separate în fapt, nici că aşa ar fi dezirabil să fie Dimpotrivă, toate analizele şi constatările făcute până acum au arătat că sănătatea unei culturi (în fond, a unei civilizaţii) depinde de statornicirea unui raport de bună rânduială între cele două tipuri de cultură E sigur, de pildă, că acestea trebuie să comunice între ele Altminteri, cădem peste dis- funcţionalităţile deja semnalate: în moduri diferite, situaţia de divorţ le invalidează pe amândouă Cul- tura generală şi culturile de specialitate trebuie, prin urmare, să se afle într-un raport de mutuală între- ţinere Ele trebuie să se hrănească reciproc, potrivit regulii sub care funcţionează fiecare înţeleg prin această „hrănire reciprocă" capacitatea culturii generale de a oferi un suport comunitar culturilor de specialitate şi, simetric, capacitatea culturilor de specialitate de a întreţine cognitiv adevărul cul- turii generale întrucât aceste raporturi sunt funcţionale, mode- lul „hrănirii" este funcţional Acum, dacă încercăm să traducem raporturile funcţionale de ierarhizare în termeni de raportare spaţială, acestea pot fi vizu- alizate Dacă o facem, vom descoperi că, în funcţie de raporturile de ierarhizare care se instalează între cele două tipuri de cultură, putem vizualiza cel puţin două modele geometrice ale culturii bine rân- duite De fapt, aceste două modele formează două clase de modele, în care se pot distribui toate mode- lele vizualizabile în două dimensiuni75: clasa mode- lelor de tip scară şi clasa modelelor de tip roată Modelul scării & Modelul roţii Modelul în scară al culturii bine rânduite arată ca structura benzilor de energie din fizica corpului solid Imaginea unui astfel de model este dată de succesiunea unor benzi de grosime diferită, în care fiecare bandă reprezintă un anumit tip de cultură: cultura de masă, cultura jurnalistică, cultura gene- rală, cultura universitară, cultura cercetării funda- mentale etc Grosimea fiecărei benzi depinde de populaţia care împărtăşeşte şi ilustrează tipul de cultură reprezentat de banda cu pricina Judecând după tipul geometric al reprezentării, atributele care caracterizează modelul în scară al unei culturi sunt de tiptil următor: paratactic, discontinuu, progresiv, ierarhic Pentru Francois Bourricaud76, de pildă, piaţa inte- lectuală a ţărilor moderne dezvoltate e formată din trei pieţe: (i) prima piaţă este comunitatea specialişti- lor, iar criteriul ei de adevăr e dat de judecata egalilor; (ii) a doua este piaţa ideologică, alcătuită din intelectuali, politicieni cu puteri decizionale şi conducători de organizaţii influente (mass-media etc), iar criteriul ei de adevăr este succesul: acesta decurge în special din valoarea ideologică pe care o are o lucrare pentru grupurile active pe piaţă; (iii) în fine, masa difuză a publicului formează piaţa publicului larg, a cărui judecată nu depinde, în principiu, nici de verdictul specialiştilor, nici de cel al grupurilor ideologice Numărul membrilor pieţelor menţionate creşte de la'(i) la (iii) Cum ar arăta, în cazul descris de modelul lui Bourricaud, o cultură bine rânduită? Să luăm exem- plul cărţilor ştiinţifice (în sens larg) în mod evident, ansamblul pieţelor funcţionează „hrănindu-se" mutual atunci când cărţile ştiinţifice de succes la nivelurile (ii) şi, eventual (iii), sunt omologate şi pe piaţa (i) Când, dimpotrivă, cărţi în principiu ştiin- ţifice au succes pe pieţele inferioare fără girul sau chiar împotriva avizului pieţelor superioare, atunci armonia ansamblului se strică, deoarece succesul/ ideologia refuză să se supună adevărului Ceea ce înseamnă distrugerea bunei rânduieli Prin urmare, ansamblul fiind ierarhic, buna rânduială revine la respectarea ierarhiei în general, buna rânduială constă în respectarea atributelor care caracterizează clasa modelelor Acesta este un rezultat important (care derivă din puterea atributelor, un fenomen prea puţin studiat) 77 In modelul Bourricaud, care ţine de clasa modelelor de tip scară, pieţele trebuie să fie paratactice şi discontinue, pentru că, dacă nu sunt, atunci criteriul de individuaţie al pieţelor se năruie (şi ontologic, şi epistemologic); pieţele trebuie să fie progresive şi ierarhice, pentru că altminteri nu se poate menţine distincţia între adevăr şi succes, care ţine de individuaţia pieţelor, iar cât priveşte epistemologiile compatibile cu ridicarea distinc- ţiei, singurele posibile ar fi ori cele anarhiste (carac- terizate de o afirmaţie din clasa „anything goes", de tip Feyerabend) ori cele „negre" (caracterizate de o afirmaţie din clasa „orice cunoaştere e impregnată de dominaţie", de tip Foucault), ceea ce e absurd, deoarece neagă posibilitatea adevărului, care e garan- tată de existenţa pieţei (i) Organizarea culturii sub forma modelului scării ne e tuturor, azi, foarte familiară, deoarece e modali- tatea de organizare a culturilor moderne Iată, bună- oară, cazul Statelor Unite Undeva, sus, o pătură subţire de specialişti extrem de performanţi (i), rupţi de aproape orice contact intelectual cu lumea non-aca- demică Jos de tot, o pătură din ce în ce mai mare de oameni care consumă numai cultură de masă (iv), pentru care cultura normală înseamnă divertisment şi căreia chiar şi ziarele serioase (de tip The New York Times) îi par o formă prea înaltă de cultură Puţin deasupra culturii de masă se află, nu foarte nume- roasă, pătura celor care consumă cultură jurnalistică (iii), hrănindu-se cu stilul tabloidelor şi aspirând la elevaţia cotidianelor (nivel considerat cu „ştaif" azi, dar presă normală în prima jumătate a secolu- lui XX) Deasupra culturii de ziar, aflată însă la mare distanţă sub cultura academică, se situează pătura în scădere masivă a consumatorilor de cultură gene- rală, a cărei hrană spirituală o constituie revistele literare şi de cultură (ii) O inspecţie sumară ne poate imediat arăta că această cultură, deşi pe porţiuni remarcabil de performantă (cultura specialităţilor este, în Statele Unite, fără egal; nivelul jurnalisticii clasice e în continuare foarte bun, sub nivelul celei germane, totuşi: un Frankfurter Allgemeine Zeitung nu există în Statele Unite; stilul dezbaterilor în revistele de cultură este remarcabil: New York Review ofBooks etc), nu este, totuşi, o cultură bine rânduită Argu- mente: ierarhia nu e efectivă, deoarece (i) influenţează efectiv doar (ii), (iii) şi (iv) scăpându-i complet; crite- riile adevărului în (i) au început să se erodeze, sub impactul culturii (iv), care tinde să furnizeze un dis- curs ideologic al egalităţii, obligatoriu pentru toate celelalte niveluri; criteriul discontinuităţii şi al înşi- ruirii paratactice e încălcat, deoarece (iv) tinde să absoarbă (iii), iar epistemologia uniformă din (iv) tinde să contamineze epistemologiile celorlalte culturi, ceea ce inversează criteriul ierarhiei etc Acest model, suferind de aceleaşi imperfecţiuni structurale, dar cu defecte suplimentare specifice (cultura (i) nu mai e deloc atât de performantă; (ii) nu mai are calitatea şi nivelul din Statele Unite etc ) ori beneficiind de ameliorări datorate înapoierii (cultura (iv) nu are dinamica de absorbţie a culturilor superioare, pe care o are cultura de masă în Statele Unite), este valabil peste tot, azi, în lume Dincolo de pitorescul anumitor patologii, care sunt numai ale noastre şi despre care deja am vorbit (în treacăt ori mai în amănunt: vezi supra, la pp 12-l6; 73-75; 8l-84), modelul general al culturii noastre este cel al culturii stratificate: modelul în straturi ierarhice Acest model, după ieşirea treptată din actualitate a umanismului european (legat foarte strâns, în ciuda aparenţelor, de structura ierarhică a culturii medie- vale, pe care umanismul, Petrarca de pildă, a abho- rat-o în conţinutul ei, dar căreia i-a preluat structura), a devenit general pentru culturile moderne Prin urmare, ca în multe alte locuri, şi la noi modelul de creştere şi de ordonare a culturii publice a fost unul stratificat şi ierarhic In viaţa de zi cu zi, tipică pentru acest model al culturii publice este existenţa golurilor de netrecut între straturile diferitelor forme de cultură Cu cât este rânduită mai prost cultura publică a unei ase- menea societăţi, cu atât mai impenetrabile sunt golurile dintre straturi, care devin adevărate „benzi interzise" Tipul ideal al acestui model corespunde situaţiei în care toate straturile sunt comunicante: fiecare strat superior controlează stilistic şi profe- sional stratul inferior, iar straturile de jos fixează cadrele de acceptabilitate morală a straturilor de sus In metaforă politică, modelul culturii stratificate este monarhic, fără a fi şi organic Societăţile reale, a noas- tră de asemenea, cunosc modelul culturii stratificate numai sub forma unei monarhii dezmembrate, dis- funcţionale şi pradă anarhiei republicane A doua clasă de modele conţine culturile al căror model geometric de organizare evocă imaginea roţii Modelul roţii se inspiră din maniera în care s-au desprins profesiunile specializate din reflecţia filo- zofică generală şi din modul în care continuă să se alimenteze cu întrebări şi probleme filozofia însăşi Două remarce ale lui Karl Popper, una din 1952, cea- laltă din 1978, ne pot lumina asupra acestui proces Iat-o pe prima: „Problemele filozofice autentice îşi au rădă- cinile întotdeauna în probleme urgente din domenii care nu aparţin filozofiei Ele se usucă dacă rădăcinile mor "78 A doua remarcă a fost făcută în eseul „Cum văd eu filozofia": „Din punct de vedere istoric, întreaga ştiinţă occidentală este o urmaşă a speculaţiei filozo- fice a grecilor despre cosmos, despre ordinea lumii înaintaşii comuni ai tuturor savanţilor sunt Homer, Hesiod şi presocraticii Pentru ei cercetarea structurii universului şi a locului nostru în univers a fost tema centrală; din ea s-a născut problema cunoaşterii universului (o problemă care rămâne după părerea mea problema hotărâtoare a întregii filozofii) Iar investigaţia critică specifică a ştiinţelor, desco- peririle şi metodele lor rămân o caracteristică a cercetării filozofice şi după ce ştiinţele parti- culare s-au desprins de ea "79 Despre ce e vorba? La începutul culturii euro- pene, în Grecia antică, toată ştiinţa era filozofie Din fertilitatea întrebărilor filozofiei, prin specializare, s-au desprins ştiinţele particulare Cândva, toate aceste întrebări au fost numai ale filozofiei: apoi, prin specializare şi diviziune a muncii, au devenit ale fizicii, ale matematicii, ale chimiei, ale teologiei, ale filozofiei analitice, ale economiei şi aşa mai departe In naşterea, individualizarea, creşterea şi maturi- zarea unei specializări există întotdeauna două momente: momentul comun şi momentul specific Orice disciplină specială are o rădăcină într-o cul- tură comună şi o alta, doar a ei, în cultura specia- lizată Prin urmare, unitatea tuturor culturilor speciale trebuie să se regăsească într-o cultură comună Atunci când e bine structurat, acest model este, evident, al roţii Culturile speciale se desprind din cultura comună aşa cum se desprind spiţele din butucul roţii Culturile speciale comunică între ele atât prin cultura comună, cât şi prin domeniile interdisci- plinare, care se dispun între extremităţile spiţelor contigue, pe circumferinţa care le uneşte pe toate Fără cultură comună, culturile specializate îşi pierd şi umanitatea şi inteligibilitatea; fără culturi speciale, cultura comună îşi pierde substanţa: devine apă chioară şi nu mai e de nici un folos Buna rânduială a culturii publice, în modelul culturii-roată, ţine de vigoarea butucului culturii comune, de tăria şi multitudinea spiţelor culturilor speciale, dar şi de rezistenţa culturilor interdisciplinare, care se dispun pe talpa roţii Modelul culturii-roată este un model mai com- plex decât cel al culturii-scară, deoarece permite o analitică mai bogată a raportului funcţional de „hrănire reciprocă" Are marele avantaj de a fi un model care, prin forma sa geometrică, „forţează" buna rânduială: roata e roată sau nu e deloc în plus, modelul este genetic explicativ (în raport cu forma- rea conceptuală a culturii europene) şi istoric descrip- tiv (în raport cu etapele istorice ale formării culturii europene) Atributele care caracterizează modelul în roată al unei culturi bine rânduite sunt: întrepă- truns, continuu, simultan, non-ierarhic în metaforă politică, modelul culturii-roată este republican în sens etimologic: funcţionarea sa se ba- zează în mod esenţial pe existenţa binelui comun - res publica Societăţile reale, când se abat de la buna rânduială a modelului culturii în roată, îl practică sub forma unei republici oligarhice, disfuncţionale şi pradă tiraniei monarhice Ei bine, cum anume se construieşte o cultură afla- tă în bună rânduială? Cum se naşte şi cum funcţionează o cultură bine rânduită Am să pornesc de la un autor de bază al cano- nului culturii, care este, deloc întâmplător, şi unul al culturii generale: e vorba de Aristotel întrebarea este: oamenii care se formează în interiorul culturii generale şi care sunt consumatori de cultură gene- rală, îl citesc oare pe Aristotel? E clar că orice om cultivat a auzit de Aristotel Dar nu oricine a auzit de el a şi citit ceva de el, iar din cei care l-au citit, mulţi au înţeles că Aristotel nu este nici de nivel mediu, nici de nivelul culturii generale însă, potri- vit standardelor culturii generale, e obligatoriu să fi auzit de el, să fi citit anumite pagini Câte? Care? Dificil de spus Răspunsul la întrebarea cum a ajuns Aristotel să fie un autor canonic al culturii generale ne va des- chide perspectiva asupra modului în care se for- mează o cultură bine rânduită în acest scop, ne putem gândi la soluţia pe care au adoptat-o romanii cultivaţi, pentru care operele originale ale grecilor erau prea dificile: au inventat compendiile şi digest-urile Cu ajutorul lor îi învăţau pe greci şi prin ele se cultivau Romanii sunt primii care le-au inventat şi întrebuinţat pe scară largă Francezii, pe urmele popularizatorilor romani, au instituţionalizat în timpurile moderne o formulă foarte simplă a ceea ce trebuie să ştim în mod esen- ţial din scrierile celebre - nişte bon mots, pe care orice om cultivat ar trebui să le poată identifica şi după ton, şi după sursă Pornind de la vechea idee antică a florilegiului, francezii au găsit cum să furnizeze consumatorului de cultură generală instrumentul necesar atât pentru a şti câte ceva, cât şi pentru a putea părea că posedă o frumoasă cultură de spe- cialitate, atunci când este doar un practicant (ori ucenic) al culturii generale Este vorba de paginile roz din Larousse, acolo unde sunt adunate citate celebre din autorii care fac parte din categoria celor despre care oricine ar mai trebui să ştie ceva după ce toţi ceilalţi au fost uitaţi cu totul Fireşte, acum şarjez şi descriu un model peiorativ al culturii generale Fac asta ca să pot mai bine marca ceea ce face din ea un lucru de neînlocuit Căci ceea ce descriu este şi nu este ridicol Dacă identificăm în sens tare cultura generală cu paginile roz, atunci noţiunea de cultură generală este semidocţie curată, iar conceptul, în teoria culturii, este inoperant Dacă însă procedăm la o identificare slabă sau ironică, atunci înţelegem că paginile roz descind, în fond, nu numai din florilegiile antice, ci şi din conceptul de totalitate-a-cunoaşterii-utile-imediat-mobiliza- bile-la-purtător, care e conceptul de cunoaştere şi de cultură generală al Marii Enciclopedii iluministe Acesta este principiul enciclopediei: un repertoriu critic, în rezumate portabile, al tuturor informaţiilor de specialitate de încredere şi aduse la zi, exprimate îritr-un limbaj şi cu un bagaj de cunoştinţe care nu este al specialităţilor, ci al publicului general cul- tivat Ideea de cultură generală, prin urmare, se situează în spaţiul dintre specialităţi şi diviziuni disciplinare Oarecum la mijlocul lor, şi aceasta NU pentru ca omul general cultivat, laicul cu interese cognitive universale, să poată pătrunde comod în fiecare dintre specialităţi, ci pentru ca anume raţiu- nea nespecializată a omului qua om să aibă acces la oricare dintre disciplinele divizionare ale specialită- ţii, din orice direcţie ar veni Această concluzie are valoare generală Ea su- gerează că noţiunea teoretică de cultură generală decurge din conceptul raţiunii pure şi simple, fiind solidar cu postulatul care pretinde ca o inteligenţă nespecializată să fie fundamentul oricărei inteligenţe specializate Acest postulat, evident, stă la originea inteligibilităţii tuturor specialităţilor Altfel spus, existenţa de principiu a unei culturi gene- rale este condiţia de inteligibilitate a tutu- ror formelor de cultură, în sens restrâns sau particular Să revenim acum la Aristotel Nu am lămurit ce anume trebuie să ştie cultura generală dintr-un mare filozof Şi nu este deloc în intenţia mea să încerc să determin acest lucru, în mod general Vreau însă să evoc aici una din afirmaţiile lui Aristotel foarte cunoscută în lumea culturii generale, o afirmaţie adeseori citată, probabil mult mai rar citită în mod direct80, care spune că orice cunoaştere începe de la o uimire Iată contextul din care a fost extrasă, de cultura generală, această afirmaţie Aristotel spune că la început uimirea este a difi- cultăţilor care se află în preajmă, apoi, din aproape în aproape, „luând urma cunoaşterii" (cum frumos îl pune Andrei Cornea pe Aristotel să spună), se ridică la chestiuni mai importante, cum ar fi mişcă- rile planetelor şi stelelor, apoi geneza universului şi aşa mai departe Fără a urmări vreun folos practic, doar pentru a şti, cel care la început s-a uimit de lucrurile din preajmă ajunge în cele din urmă la ştiinţa divină, decât care nici o ştiinţă particulară nu e mai bună, deşi toate sunt mai necesare decât ea în acest moment, spune Aristotel, omul cunoscător ajunge într-o stare de spirit contrară uimirii iniţiale într-adevăr, la început, omul se uimea, împreună cu toată lumea, de marionetele de la teatru ori de revoluţiile Soarelui ori de incomensurabilitatea diagonalei pătratului cu latura Aceasta este uimirea primă: necunoscătoare, proaspătă, inocentă însă, odată cunoaşterea dobândită, nimic nu i-ar părea mai uimitor unui geometru decât ca latura pătra- rului să fie comensurabilă cu diagonala Uimirea faţă de ceea ce este ceva s-a transformat, prin cunoaştere, în certitudinea că ceea ce este ceva este în mod nece- sar Aceasta este uimirea cunoscătoare Cine sunt oamenii celor două uimiri? Ca să progresăm în lămurirea corelaţiei dintre modul în care a ajuns Aristotel să fie un autor canonic al culturii generale şi maniera în care se formează o cultură bine rânduită, să construim urmă- torul Gedankenexperiment în atelierul unui arhitect, care îşi cunoaşte perfect meseria şi care stăpâneşte toate dedesubturile şi subtilităţile specialităţii sale, vine un om de pe stradă, care nu are nici o pregătire de specialitate în domeniul arhitecturii, dar posedă inteligenţa pe care Dumnezeu ne-a dat-o tuturor, în mod generic Privind schiţele arhitectului, con- templând schemele de lucru ale acestuia, văzând planurile atârnate pe perete, intrând în contact cu ustensilele arhitectului, omul nostru poate avea ca primă reacţie uimirea faţă de acest nou univers E o minunare a ignoranţei, făcută cu inocenţă Omul nostru de pe stradă se minunează de universul instru- mentarului de arhitectură cu uimirea copilului în faţa marionetelor de la teatrul de păpuşi E o uimire care nu duce spre o nouă cunoaştere, ci una care te aduce pe tine, ignorantul, pe calea unei cunoaşteri care deja există şi în privinţa căreia ignorai, până atunci, totul La începutul impulsului spre cunoaştere, ne spunea Aristotel, se află uimirea faţă de lucrurile cele mai simple, aflate în preajma noastră Apoi, după ce acest prim moment a fost consu- mat şi asimilat, uimirea noastră devine mai „cultă" şi se mută spre lucrurile mari, cele legate de Lună, Soare, stele şi geneza lumii Uimirile, altfel spus, se „încarcă" şi ele, ca şi faptele (în epistemologie), cu teorie Există uimiri de etapă Nu e admisibil să te uimeşti de funcţionarea unei pârghii atunci când pilotezi o navă spre Marte Sau poţi să o faci, dar atunci nu mai e uimirea bună, uimirea care impulsi- onează spre o nouă cunoaştere, e consemnarea unei căderi în prostie E, altfel spus, o uimire incultă Pe bună dreptate arhitectul din experimentul nostru mental va fi iritat de aceste uimiri proaste şi, dacă şi-a pierdut cumva răbdarea, îl va da pe omul nostru afară din atelier Uimirile inculte nu sunt de folos nimănui Să ne imaginăm însă că omul de pe stradă intră în camera de lucru a arhitectului cu un ochi deja trecut de (prin) uimirea primă: priveşte cu atenţie schiţele acestuia, îi cântăreşte inchizitiv instrumentarul şi, după ce evaluează mai multe planuri de clădiri, pune două întrebări: „Ce este în fond faptul de a locui?"; şi „în ce măsură faptul de a construi con- tribuie la faptul de a locui, reuşeşte să îl exprime adecvat ori îl falsifică? In ce măsură, deci, constru- irea este chiar locuire?" Dacă în prima situaţie arhi- tectul ar fi ridicat din umeri la uimirile omului de pe stradă, în această a doua situaţie, la aceste două între- bări anume, sunt sigur că specialistul din arhitect ar fi tresărit şi s-ar fi declarat imediat interesat de uimi- rile omului de pe stradă Cine este, în fond, omul de pe stradă? Nu este ignarul, fireşte, nici inocentul de tip sanda simplicitas: este omul inteligent, dotat cu bun-simţ, posedând adică raţiunea elementară despre care Descartes era convins că reprezintă bunul cel mai egal răspândit între oameni Este nespecialistul care se apropie cu o curiozitate inteligentă de obiectul specialităţii spe- cialiştilor Căci, specialist ori ba, orice om inteli- gent înţelege imediat că acel om de pe stradă a adresat disciplinei numite „arhitectură" nişte între- bări esenţiale în ocurenţă, aceste întrebări au fost adresate bres- lei arhitecţilor de către Martin Heidegger, într-o conferinţă ţinută la 5 august 1951 la o întrunire cu tenia „Omul şi Spaţiul" Heidegger, ca „om de pe stradă", a intrat în atelierul specialistului şi i-a pus specialistului aceste întrebări de nespecialist Constrâns de evidenţa situaţiei pe care încerc să o semnalez aici, arhitectul inteligent trebuie să recu- noască că există o clasă de întrebări la care, cu per- tinenţă pentru disciplina sa, are acces chiar şi un Heidegger, deghizat în „om de pe stradă" înseamnă asta oare că omul de pe stradă nu are nevoie de instrucţia de specialitate a arhitectului pentru a deveni arhitect? Fără îndoială că nu înseamnă atunci că omul de pe stradă poate formula obiecţii perti- nente privind meseria arhitectului, fără a avea nevoie de instrucţia de specialitate a acestuia? Abso- lut deloc Ceea ce vreau să spun este că în orice disciplină există o clasă de întrebări care pot fi în mod pertinent puse specialistului şi care sunt comune atât celui instalat în disciplina respectivă, cât şi omului de pe stradă, care, deşi îi ignoră tehnicali- tăţile, îi poate totuşi atinge, prin raţiunea simplă, raţiunea profundă Aceste întrebări de nespecialist, de îndată ce au fost rostite, devin în mod obligatoriu şi întrebările specialistului Cu deosebirea că aceste întrebări, deşi intrate acum în câmpul specialităţii (teoreticienii arhitecturii pot confirma acest lucru), continuă să poată fi înţelese şi de nespecialiştii interesaţi de problemele arhitecturii In timp ce, bineînţeles, nici un interes nespecializat al omului de pe stradă nu va putea modifica statutul de strictă specialitate al unor chestiuni precum tehnica proiectării construc- ţiilor, corelarea materialelor cu forma şi dimen- siunile edificiului, ştiinţa decupării spaţiului şi aşa mai departe Există în orice specialitate, prin urmare, două clase de probleme: sunt problemele care pot fi înţe- lese numai de către specialist şi problemele care rămân în mod esenţial comune atât specialistului, cât şi nespecialistului întrebarea este: cum poate fi determinată această clasă de întrebări? (Fireşte, fără abuz de ingerinţă din partea nespecialistului ) Formularea acestei întrebări mă readuce la pro- blema culturii bine rânduite, de care mă apropii dând târcoale Să ne uităm o clipă la modul în care a evo- luat cultura - de la ce forme, către care alte forme? Pentru că aproape tot ceea ce suntem noi, ca euro- peni, se trage de la greci, vom arunca o privire asupra modului în care s-au format disciplinele teoretice ale ştiinţei greceşti, pornind de la filozofie Sub numele de filozofie, pe vremea aceea, se practicau toate disciplinele care au astăzi un statut disciplinar independent Platon practica logica în chip de filozofie După el, Aristotel o individua- lizează şi face din ea o disciplină autonomă, un instrument în vederea bunei şi sigurei reflecţiuni Aristotel practica fizica sub forma cosmologiei După el, fizicienii au emancipat fizica de cosmo- logie, iar cosmologia însăşi a fost despicată în multe alte discipline, ştiinţifice ori filozofice, separate Fireşte, şi pe vremea când disciplinele azi separate erau tratate laolaltă în sânul aceleiaşi materii, tipul de reflecţie specială se practica în mod diferit, cu un aparat tehnic incipient specializat Spre pildă, analizele logice din dialogul lui Platon Parmenide sunt foarte individualizate metodologic, fără ca prin aceasta să avem un discurs propriu-zis de logică Vom avea unul abia la Aristotel, în Analitica primă, cu un apendice de metodologie a cercetării ştiinţifice în Analitica secundă Figuri ale sofismelor a furnizat şi Platon în Euthydemos, ridiculizându-le, dar o ana- liză logică a lor, prin autonomizarea logicului din ele, a făcut abia Aristotel, în Respingerile sofistice Prin urmare, există întotdeauna un timp, la originea dez- voltării specializate a oricăror discipline autonome, în care disciplinele coexistă într-o stare de devăl- măşie fertilă, în cadrul unei discipline-matrice Insist asupra faptului că această devălmăşie nu este confuză, ci fertilă între disciplinele care co- există fertil în matrice se stabileşte un raport într-un sens asemănător celui din teologie, între persoanele Trinităţii: acestea sunt distincte, fără separare, şi identice, fără amestecare Pentru argumentul meu în favoarea noţiunii de cultură bine rânduită este foarte importantă existenţa unei discipline-matrice, în care viitoarele discipline autonome coexistă într-o stare de „devălmăşie fertilă" Ei bine, ce se întâmplă cu această stare de devăl- măşie fertilă? Ea este curmată prin individualizarea disciplinelor care dospesc în ea Iar individualizarea începe în momentul în care un om inteligent reu- şeşte să se uimească de faptul că în disciplina-matrice se află, contopit dar nu indistinct, mai multe disci- pline Şi atunci, ghidat de buna uimire de care vor- bea Aristotel, omul inteligent adresează întrebarea fondatoare De îndată ce întrebarea fondatoare a unei discipline a putut fi formulată în chip adecvat, poate începe şi dificila muncă de transformare a uimirii faţă de o virtualitate în gândul unei dezvol- tări sistematice, prin care prind să capete conţinut şi condiţiile de existenţă ale autonomiei disciplinare Prin urmare, pentru a ieşi din starea de devălmăşie a disciplinei-matrice, e necesară o întrebare fonda- toare Ei bine, oricare din disciplinele noastre de astăzi are la origine o întrebare fondatoare, adică, parafrazând situaţia descrisă de Aristotel, o uimire nu doar inteligentă, ci o uimire deja competentă Dacă ţinem deci seama de aceste observaţii pri- vind geneza disciplinelor autonome din matca unei discipline-matrice, aş spune că, în mod esenţial, orice disciplină autonomă e compusă din două zone (care, deşi nu sunt zone spaţiale, pot fi vizualizate cognitiv printr-o metaforă spaţială comodă) O zonă cuprinde lucrurile care fie au fost complet rezolvate (tezaurul de procedee al disciplinei), fie pot fi, în principiu, rezolvate complet, fără rest Altfel for- mulat, este vorba de acea parte a disciplinei care e reprezentată de totalitatea întrebărilor ce admit un răspuns tehnic bine definit Fireşte, odată descoperit, modul de a răspunde la acest tip de întrebări poate fi perfect formalizat, ceea ce înseamnă că există întot- deauna o cale pur tehnică, ce ţine de instrumentarul de specialitate, care poate conduce fără greş (ghidată de ingeniozităţile inteligenţei euristice) la răspunsul corect: iar răspunsul corect este unul care, dacă ştii să-l obţii, este univoc, lipsit de rest şi definitiv Există nenumărate exemple de acest fel în matematici ori în fizică Odată teorema demonstrată, asupra rezul- tatului nu se mai revine decât pentru a arăta că, eventual, gradul de generalitate al problemei nu este nelimitat, cum poate s-a crezut iniţial, ci este restrâns la o anumită clasă de cazuri Acest mecanism este valabil pentru toate disciplinele ştiinţifice tari - ace- lea al căror întreg teoretic este identic cu partea între- bărilor care admit răspunsuri lipsite de rest Mai există şi o altă zonă a disciplinei, care cuprinde lucrurile care fie NU au fost complet rezolvate, fie NU pot fi, în principiu, rezolvate complet, fără rest Altfel formulat, este vorba de acea parte a disciplinei care e reprezentată de totalitatea întrebărilor ce NU admit un răspuns tehnic bine definit Ceea ce se poate obţine ca răspuns la acest tip de întrebări NU este definitiv, NU este lipsit de echivocitate şi lasă în mod inevitabil în urma răspunsului un rest de principiu, din care, prin logica dezvoltării discipli- nare, lucrurile continuă şi pe mai departe să evolu- eze, deoarece aceste răspunsuri nu sunt permanente, asupra lor se revine mereu şi se pretează la refor- mulări dacă nu chiar infinite, măcar sigur mdefinite 81 Acest criteriu de demarcare a zonelor interne unei discipline - în zone care admit un tratament tehnic adecvat şi zone care îl refuză - este foarte puternic Aplicat, din exterior, tuturor disciplinelor cunoscute, el împarte întregul câmp al cunoaşterii umane în trei clase, (a) Clasa disciplinelor care NU admit răspunsuri lipsite de rest la nici una din întrebările care pot fi formulate în interiorul lor (P) Clasa disciplinelor care admit răspunsuri lipsite de rest la toate întrebările care pot fi formulate în inte- riorul lor (y) Şi clasa mixtă, a disciplinelor a căror anatomie, în proporţii variabile, admite o descriere în termenii celor două zone de care am vorbit mai înainte Prima clasă este a disciplinelor-matrice, a doua este a disciplinelor care nu mai pot naşte alte discipline, iar clasa a treia este a disciplinelor care pot da naştere altor discipline şi care, în acest proces, tind să devină discipline din clasa a doua Evident, atenţia noastră, pentru a continua argu- mentul culturii bine rânduite, trebuie fixată asupra primei clase, a disciplinelor-matrice Or, am găsit deja că unica disciplină pentru care totalitatea între- bărilor care se pot formula în interiorul ei nu admit, în principiu, un răspuns tehnic, univoc, lipsit de rest şi complet este filozofia într-adevăr, dacă ar fi admis un răspuns tehnic complet, atunci nu ar mai fi fost filozofie, ci o disciplină succesoare, care deja s-a autonomizat din ea, aşa cum am văzut în discu- ţia despre geneza autonomiei disciplinare, şi ar fi devenit o disciplină din clasele a doua sau a treia în lumea noastră, o lume a cărei cea mai veche tradiţie este filozofia greacă, toate disciplinele azi cunoscute, fie direct, fie prin filiaţie mediată, s-au tras din filozofie Pentru întreg procesul de auto- nomizare disciplinară, filozofia a reprezentat - nu numai accidental, adică istoric, ci şi principial, adică potrivit esenţei - materia matriceală prin excelenţă, un fel de „humus nutritiv" universal, în care au dospit, articulat şi crescut la maturitate toate între- bările fondatoare care au stat la originea evoluţiei disciplinare europene Ce înseamnă asta? înseamnă că filozofia constituie mediul nutritiv pentru toate întrebările care pot fi în genere - überhaupt (aduc, prin folosirea acestui cuvânt incongruent în limba română, un elogiu lui Kant) - adresate, întrebări din care, de îndată ce un răspuns tehnic devine posibil, se individualizează disciplinele de specialitate în filozofie, toate disciplinele specializate îşi găsesc unitatea genetică şi, mult mai important, unicul domeniu de inteligibilitate esenţială Aş spune că putem găsi aici o mare lecţie a filo- zofiei: prin simpla ei existenţă, filozofia dovedeşte nu numai unitatea epistemologică a tuturor ştiinţelor, ci şi unitatea culturală a oricăror forme de cunoaş- tere, deoarece ea ne arată că există întrebări care ne privesc pe toţi, profani şi specialişti deopotrivă, şi că în orizontul de aşteptare al răspunsului, chiar dacă acolo poate fi găsit germenul unei soluţii pur tehnice, se află în permanenţă, simultan, pentru tot- deauna, toate lucrurile importante care ne privesc pe toţi 82 E momentul acum să gândim într-un chip sin- tetic toate cele spuse despre evoluţia disciplinelor care se trag din discipline-matrice şi toate cele spuse despre existenţa celor trei clase de discipline, sta- bilite îh funcţie de tipul de răspunsuri pe care le admit întrebările pe care le adresează Or, sinteza se impune de la sine, sub forma unui model spaţial despre care am tot vorbit Să recapitulăm Există un centru: centrul este locul în care se situ- ează toate disciplinele din clasa întâi Am văzut că, în sens propriu, această clasă este formată dintr-o singură disciplină, filozofia în sensul cel mai larg cu putinţă (ca să spun totul, am în minte numai filo- zofia în sensul ei grec sau medieval, iar între moderni mă gândesc la Leibniz) Din acest centru pleacă în toate direcţiile, ridicate prin razele întrebărilor fondatoare, toate disciplinele mixte, care ţin de clasa a treia Acestea se termină, atunci când toate între- bările adresate în interiorul lor primesc răspunsuri fără rest, cu disciplinele din clasa a doua, care limi- tează exterior distanţa maximă (metaforic vorbind) la care se pot depărta de centru disciplinele care s-au autonomizat din disciplina-matrice, prin tehni- cizare Ceea ce vedem în faţa ochilor este figura unei roţi, cu butucul, cu căpăţâna, cu spiţele şi cu obezile ei, în care spiţele sunt montate Ei bine, aceasta este imaginea întregii noastre cunoaşteri: o roată în mod structural, în centrul cunoaşterii se află căpăţâna filozofiei, din care pleacă radial, ca nişte spiţe, toate formele speciale de cunoaştere, care se termină în cercul transversal format de sistemul unor obezi aflate într-o mişcare de expansiune, de-a curmezişul razelor: acestea reprezintă formele noastre cele mai „tari" de cunoaş- tere, formele „terminale", cu care, în sensul tehnici- zării şi univocităţii, al lipsei de rest, cunoaşterea se încheie - în sensul că, dincolo de univocitatea acestor răspunsuri, exceptând cazul în care ele se dovedesc false, aceste forme „tari" de cunoaştere nu mai pot continua Se înfundă Căci orice cunoaştere infinit precisă este, într-un sens, o fundătură: în ordinea vieţii, cunoaşterea infinit precisă e lipsită de conse- cinţă (în ordine tehnică, nu: e, dimpotrivă, plină de fertilităţi practice) Acum, istoric vorbind, dacă am putea contempla cu ochii minţii totalitatea operelor lui Aristotel, am vedea fizică, matematică, teologie, biologie, anato- mie, , astronomie, logică, epistemologie, filozofie analitică, istorie, filozofie politică, istoria ideilor, morală, cosmologie, adică o mulţime aproape fără capăt de discipline particulare Toate acestea, şi altele încă, se trag din Aristotel E destul de extra- ordinar, aş spune, să ne dăm seama că universitatea modernă reprezintă numai un proces de tehnicizare a întrebărilor pe care le-a formulat Aristotel, a uimi- rilor inteligente pe care a ştiut să le articuleze nemă- surata şi indefinisabila sa inteligenţă Realitatea, în mod riguros, aceasta este Toată cultura noastră nu face, de câteva milenii, decât să îl sistematizeze pe Aristotel Având în minte modelul structural al cunoaş- terilor specializate, să revenim acum, pentru a putea formula mai clar conceptul de cultură bine rânduită, la chestiunea culturii generale Am stabilit deja următorul fapt: pentru ca raţiunea nespecializată a omului qua om să aibă acces la oricare dintre disci- plinele specializate, cultura generală este obligatoriu să se situeze în spaţiul dintre specialităţi şi diviziuni disciplinare Pentru ca acest spaţiu să poată fi atins din oricare direcţie, oriunde s-ar afla omul vreunei specialităţi, cultura generală trebuie să se situeze în centru Mai mult, am văzut că noţiunea teoretică de cultură generală este solidară cu postulatul care pretinde ca o inteligenţă nespecializată să fie funda- mentul oricărei inteligenţe specializate Ceea ce înseamnă că existenţa de principiu a unei culturi generale este condiţia de inteligibilitate a tuturor formelor de cultură, în particular E limpede că avem şi aici de-a face cu o figură de tipul roţii Cultura generală ocupă locul butucului şi al căpăţânii; for- mele particulare de cultură (artele plastice, litera- tura, ştiinţele umaniste etc ) se distribuie de-a lungul spiţelor care pleacă, prin autonomizare disciplinară, din căpăţâna culturii, iar spiţele se opresc în obezile reprezentate de formele cele mai rigid instituţiona- lizate ale culturii, date prin cultura universitară, academică şi academizantă Reiese acum, în modul cel mai natural, următorul raport: cum se află cultura generală faţă de formele specializate de cultură, aşa se află şi disciplinele- matrice faţă de disciplinele specializate; iar raportul dintre centre reproduce raportul dintre periferii Concluzia este că, faţă de periferii, cultura generală şi filozofia joacă, structural şi funcţional, acelaşi rol în economia modelului-roată, cultura generală are aceeaşi funcţie ca şi filozofia Dacă lucrurile stau aşa, şi este evident că aşa stau, atunci avem la dispoziţie o definiţie generică a cul- turii generale Din punct de vedere teoretic, deci nu sociologic şi nici pedagogic, din punct de vedere strict teoretic, cultura generală este alcătuită din totalitatea întrebărilor care ne privesc pe toţi şi care nu au primit încă un răspuns specializat, de natură pur tehnică Rezultă de aici că o cultură bine rân- duită este una în care există un rezervor de între- bări care îi privesc pe toţi oamenii, indiferent de interesele lor cognitive speciale O cultură fără acest set de întrebări este ca o societate fără bine comun, una pe cale de dezintegrare în termenii modelului spaţial al roţii, o cultură bine rânduită trebuie să aibă şi căpăţână, şi spiţe, şi obezi Jn căpăţână se află întrebările care ne pri- vesc pe toţi Prin spiţe se individualizează întrebările care deschid formele specializate de cultură Acestea se realizează integral în obezile care bordează cir- cumferinţa roţii, pe conturul căreia va aluneca de acum, lin, vehiculul umanităţii Aşa funcţionează o cultură bine rânduită Noi, toţi oamenii, suntem în centrul culturii, împreună cu întrebările care ne privesc pe toţi Din aceste lucruri care ne privesc pe toţi, unele au putut fi articulate de unii dintre noi, sub forma unor răspun- suri mai tehnice, care pot constitui, de acum, baza unei discipline autonome - a unei cunoaşteri spe- cializate De îndată ce o formă specială de cunoaş- tere s-a putut autonomiza în acest mod, oamenii care s-au hotărât să se dedice cultivării noului dome- niu, oamenii care grădinăresc acest spaţiu, se caţără de-a lungul razei, ridicându-se, asemenea unor con- structori de zgârie-nori, până spre cerul noii disci- pline Aceştia sunt specialiştii, oamenii care diferă de oamenii culturii generale prin competenţele teh- nice suplimentare pe care le posedă tocmai pentru a putea ţine în bună rânduială grădina cerească a noii lor specialităţi Specialiştii, doar ei, au drep- tul să grădinărească domeniile speciale, deoarece numai ei o pot face în mod competent Razele care străbat cerul sunt ale lor Pământul din care pleacă razele şi unde acestea se întorc, după ce au de- scris obezile cerului, este al culturii generale într-o bună rânduială a culturii, specialistul nu rămâne ghetoizat în propria specialitate, deoarece, precum monadele lui Leibniz care aveau ferestre spre lumea armoniei prestabilite, şi domeniile de specialitate sunt permanent puse în contact, atât prin centru, cât şi prin periferie Prin centru, întrebările de spe- cialitate pot regăsi oricând nu doar întrebările fondatoare ale disciplinei, ci şi noile întrebări ale curiozităţii nespecializate Prin periferie, unitatea cunoaşterii este asigurată de rezultatele terminale ale cunoştinţelor specializate, care sunt constrânse de logica menţinerii în autonomie a specialităţilor distincte să facă sistem Un ultim cuvânt despre omul aflat în căpăţâna culturii Dinspre centru, există ferestre prin care oricine poate privi în interiorul oricărei discipline: aceasta se face cu ajutorul acelor întrebări care, în logica de creştere a disciplinei, nu au primit încă un răspuns tehnic definitiv (ar putea să nu primească nici unul) Omul culturii generale poate pune spe- cialistului întrebări bune, precum le punea Heidegger arhitecţilor, numai în măsura în care acele întrebări lărgesc baza de inteligibilitate a disciplinei Fun- damentul disciplinei aparţine specialistului, cât şi nespecialistului Ţinând de raţiunea universală, întrebările fondatoare stau la îndemâna oricui se decide să îşi întrebuinţeze într-un mod adecvat (şi, aş adăuga, smerit) inteligenţa Raritatea acestei între- prinderi nu e consecinţa imposibilităţii ei, ci lipsei noastre de imaginaţie - o imaginaţie care trebuie să combine uimirea competentă faţă de obiectul exis- tent cu supunerea cognitiv-adecvată la obiectul încă neinventat O cultură bine rânduită este deci ca o roată, a cărei căpăţână reprezintă zona întrebărilor care nu au primit încă un răspuns tehnic Din căpăţână ies în toate direcţiile spiţele roţii, care închipuie formele specializate de cunoaştere ori formele particulare de cultură Spiţele fixează obezile, care permit roţii să îşi îndeplinească în mod adecvat funcţia - aceea de a face posibilă înaintarea carului cunoaşterii, pe tere- nul dărăpănat şi hurducat al istoriei universale Ca să înţelegem valoarea noţiunii de „cultură bine rânduită" trebuie să pornim de la două con- statări Prima este că gradul de civilizaţie al unei socie- tăţi este direct proporţional cu nivelul său general de cultură, iar acest nivel este fixat de cultura gene- rală A doua constatare este următoarea: civilizaţia a cărei cultură este doar cultură generală e condam- nată la producţii care sunt fie minore, fie imposibil de evaluat (când se întâmplă să fie majore) Para- doxal exprimat - dacă nu ai cultură generală, eşti incult, oricât de performant ai fi; dacă ai doar cultură generală, însăşi noţiunea de performanţă are un sens minor, iar majorul, ca atare, nu poate fi nici perceput, nici exploatat In modelul roţii, putem prin urmare distinge două situaţii, care decurg din constatările făcute mai sus Situaţia în care nu există nici o specialitate, când nici o disciplină nu s-a autonomizat încă şi totul este cul- tură generală Roata nu are spiţe, ea constă dintr-o singură bucată de blană circulară Roata e doar căpăţână: e, practic, doar butuc E rigidă, lipsită de flexibilitate, greoaie Cazul căruţelor primitive Carul cunoaşterii e neperformant: civilizaţia a cărei cul- tură este doar cultură generală este una condamnată să fie una de mâna a doua Mai e şi situaţia, ipote- tică, în care nu există cultură generală, când există numai culturi de specialitate In acest caz, roata nu mai are căpăţână, iar în butucul osiei intră direct, alandala, spiţele Acestea sunt fixate numai în obezi, dar joacă dezordonat, fără coerenţă între ele, la îmbi- narea mobilă cu osia La o hurducătură mai puternică, roata cedează şi, pe direcţia spiţelor mai slabe, se produce inevitabil surparea roţii Ca urmare, carul cunoaşterii nu mai poate înainta: deoarece baza de inteligibilitate a culturilor specializate scade dramatic ca urmare a dispariţiei culturii generale, gradul de civilizaţie al acesteia se prăbuşeşte Acestea sunt cele două disfuncţionalităţi extreme, tipice, ale cultu- rii-roată O cultură bine rânduită este o cultură în care ra- portul între cultura generală şi formele specializate de cultură este unul de adecvare reciprocă şi de spri- jinire mutuală Este întocmai ca la roată Pentru ca noi şi cunoaşterea noastră să avansăm, trebuie să avem roţi suple Când căpăţâna e prea mare, înain- tarea se face greoi Trebuie, deci, un anumit echilibru între capăţână şi spiţe Când capăţâna nu există, roata se sparge Când e numai cultură generală, nimic nu mai are relief Când nu mai e cultură generală, relieful e peste nimic Fără cultură generală, ne sufo- căm; fără ea pierim Lucrurile sunt evidente: modelul roţii face ca această evidenţă să ne sară şi mai bine în ochi Potrivit diagnozei ilustrate de aceste modele ale culturii bine rânduite, în cultura română există un blocaj de comunicare Cunoscându-i raţiunea, acest blocaj poate fi depăşit printr-un efort de construcţie, de auto-depăşire şi de obiectivare Fie că va evolua în continuare după modelul deja împământenit al culturii stratificate ierarhic, fie că va adopta mode- lul mai raţional şi mai democratic al culturii-roată, cultura română este, astăzi, aflată în blocaj In mod banal, ea este blocată de rivalităţile dintre provincii, grupuri, ideologii, ţuţeri şi oportunişti; în mod dra- matic, ea este gripată de lipsa de comunicare, la nivelul ideilor generale, între disciplinele speciali- zate şi publicul general cultivat, dar şi între oamenii care ilustrează disciplinele specializate însele Ne-ar trebui un loc geometric, comun între culturile de specialitate care se afirmă azi cu vigoare în România, capabil să readucă în cultura publică ceea ce pentru corpul politic este binele comun: realitatea unei cul- turi comune, la care să putem participa toţi - fără inhibiţii, fără concesii, fără discriminări; cu afirmarea standardelor de civilitate, bun-simţ, inteligenţă cri- tică şi obiectivitate Elegie pentru cultura generală Noi, astăzi, când ne gândim la cultură generală, ne gândim la cultura pe care o posedă omul care nu are nici o specializare Nu pentru că nu a vrut-o, ci pentru că nu a fost în stare să o aibă; pentru că, nereuşind să ajungă un bun specialist, a rămas doar omul unei culturi generale Când spunem cultură generală, subînţelegem semidocţie, lăutărism şi dile- tantism Cum s-a ajuns ca la noi, unde, cum am văzut, se putea vorbi de un adevărat „imperialism al culturii generale", cultura generală să cadă în- tr-un asemenea discredit? Explicaţia e simplă Ca şi în anii ei de formare, cultura română (fie premodernă, fie modernă) a rămas o cultură de imitaţie In a doua jumătate a secolului XIX, de pildă, totul venea de la Paris în anii '30 ai secolului XX, totul venea din Germania Acum, Parisul şi Berlinul, ca destinaţii culturale, s-au învechit Pentru lumea universitară umanistă, moda vine azi din lumea anglo-saxonă: ce se mănâncă în universităţile americane se mestecă îndelung în România; ce se asimilează acolo se dezasimilează cu delicii aici Pentru o ţară care numără peste un milion de victime ale ideologiei marxist-leniniste, revenirea în forţă a marxismului în deghizament postmodern (studii critice, postcolonialism, femi- nism, tot sosul) este stupefiantă intelectual şi dezgus- tătoare moral Pe când avea drept cultură doar cultura generală, România nu a reuşit să parcurgă toate etapele autonomizării disciplinelor speciale şi a rămas să suporte toate dezavantajele lipsei de specializare, fără să poată trage foloasele culturii ei generale Astăzi, după prăbuşirea Cortinei de Fier, când s-a aruncat suflet şi corp într-o nouă opera- ţiune de copiere a Occidentului83, care nu mai are cultură generală, România depreciază ce mai are încă valoros şi jură pe ce nu ştie încă să facă Ca de obicei, nu găseşte tonul potrivit nici lăsându-se, nici refuzându-se Abandonăm ce avem, pentru că nu mâi e la modă; ne ahtiem după ce nu avem, pentru că e la modă La noi, azi, nici cultură generală nu se mai face bine Cel puţin într-o privinţă (rolul jucat în cultura occidentală de cultura generală), Occidentul de azi nu mai seamănă cu Occidentul de ieri Lumea cu care noi ne sincronizăm azi (spre deosebire de cea de ieri) lasă un spaţiu de existenţă din ce în ce mai anemic culturii generale Occidentul e pe cale să-şi piardă cultura generală Statele Unite deja şi-au pierdut-o Cultura publică e din ce în ce mai mult reglată nu de piaţa schimburilor intelectuale, ci de piaţa banilor şi a rentabilităţii-marfă Noul spirit public are cultul specializării şi manifestă numai dispreţ pragmatic pentru umanismul tradiţional Ca atare, în cultura publică occidentală de azi funcţia culturii generale tinde să fie desfiinţată, deoarece logica tehnico-economică care lucrează în ea tinde să tehnicizeze orice, inclusiv lucrurile care nu se pot tehniciza şi pe care, dacă încerci să o faci cu forţa, le ucizi în plan cultural, victima este cultura gene- rală, adică singurul spaţiu în care toţi oamenii, indi- ferent de meserie, pot pune în comun un set de întrebări relevante pentru idealul omului civilizat In plan metafizic, victima este cunoaşterea lucrurilor superioare şi a lumilor nevăzute Sub pretextul profesionalizării, tehnicizarea şi spiritul mărginit al specializării evacuează dintre întrebările care ne privesc pe toţi pe toate acelea care nu pot fi con- vertite la forme specializate de cunoaştere De pildă, în programele de învăţământ Homer a fost confiscat de la învăţământul general şi livrat zălog numai filologilor clasici, Dante a fost lăsat numai în seama italieniştilor, geometria numai în seama geometrilor şi aşa mai departe, până la golirea completă a cano- nului Totul tinde să devină treaba specialiştilor, sub pretextul că numai ei ştiu despre ce este vorba Să ne maturizăm, spun ei Să devenim profesionişti: ceea ce înseamnă, de fapt, să lăsăm totul pe seama spi- ritului tehnicizării Iar la lucrurile care nu se pot tehni- ciza trebuie să renunţăm, aşa pretinde „maturizarea" Pentru promotorii acestui nou tip de mutilare, omul trebuie să-şi abandoneze toate problemele şi aspi- raţiile noilor manageri: specialiştilor de resort Dacă însă tehnica devine suverană, iar Oakeshott ne-a avertizat împotriva acestui abuz84, atunci cultura se pierde, redusă la tehnicalităţile ei Tot ce ţine de logica trupului va prospera (vedeţi obsesia legată de corp din cultura occidentală de azi), în schimb ce îi rămâne sufletului se va ofili prin asfixiere şi va amuţi Lucrurile, acum o sută de ani, nu stăteau aşa Să spui despre cineva că are cultură însemna pe atunci să spui exact acest lucru, că are cultura ideilor gene- rale, că are în posesie sufletească proprie (nu doar erudită) cultura umanistă a lumii Nietzsche, care ştia să folosească formule vitriolante pentru a carac- teriza lucrurile pe care le respingea, vorbea deja, în 1889, de iăioţia savantă - das gelehrte Idiotenthum - a universitarilor alergici la idei generale Pe aceşti alergici îi numea cretini educaţi - die Bildungs- Cretins Prin „cretin educat", Nietzsche înţelegea un specialist dornic să se închidă în îngustimea orgo- lioasă a unei singure specialităţi ca într-o peşteră, aşa cum, datorită diviziunii meşteşugului, calfa proastă e specializată de cizmarul meşter numai în flecuri sau numai în pingele, pentru că e incapabilă să se ridice la arta de a face un pantof bun, în mod inteligent, individuat pe tiparul unei tălpi anume Specia calfelor proaste, azi, s-a generalizat Pe reprezentanţii ei Malraux i-a numit intelectuali lipsiţi de cultură Ceea ce deosebeşte însă „intelec- tualii lipsiţi de cultură" de azi de „cretinii educaţi" de ieri, dincolo de faptul, empiric constatabil, că „cretinul educat" a devenit cretin pur şi simplu, este dispariţia idealului general al culturii Ieri, „cretini educaţi" erau doar universitarii de strictă obser- vanţă, care, din orgoliu corporatist şi prin aplicarea obtuză şi harnică a mitului specializării, nu putuseră să se ridice la inteligenţa profesională de a sesiza limitele culturale şi cognitive ale profesiunii lor (ori- care ar fi fost aceea) Dar idealul atingerii univer- salităţii prin cultură exista, intact Azi însă, majoritatea absolvenţilor de facultăţi aspiră să devină „intelectuali lipsiţi de cultură", în totala ignorare a situaţiei, semnificaţiei şi conse- cinţelor opţiunii lor de a rămâne în afara culturii Putem constata că idealul omului cultivat, moşte- nirea socială şi comunitară cea mai de preţ a uma- nismului european, a încetat să mai fie un ideal al educaţiei europene Faptul s-a petrecut, treptat, în anii '80-'90 ai secolului trecut în Occident şi Statele Unite; Uniunea Europeană l-a adoptat, tacit şi sub acoperământul celor mai generoase intenţii, prin Directiva de la Bologna85; se întâmplă acum, prin forţa servilă a imitaţiei, şi la noi Deşi opţiunea acestor tineri de a rămâne necultivaţi este cumva inocentă, deoarece e luată în necunoştinţă de cauză, ca o con- secinţă negândită a îmbibării conştiinţelor lor cu idealurile inferioare ale epocii postmoderne, ea, nu mai puţin, este, pe termen lung, o opţiune tare împo- triva culturii - întrucât întrerupe „marele lanţ al fiinţei", aşa cum a fost acesta, până acum, reflectat, ilustrat şi încorporat în cultură La acest curent se adaugă, last but not least, prăbuşirea catastrofală a standardelor şi exigenţelor culturale în epoca post- modernă, al cărei orizont „indepasabil" (precum odinioară marxismul pentru Sartre) este relativis- mul, divertismentul, consumismul cultural, setea de a fi doar prezenţă şi nevoia de a se abandona în abisul prezentului 86 Acest orizont, prezentat de noua incultură generală ca o eliberare, fixează şi determină idealul „omului recent", promovat astăzi şi prin procesul de educaţie (ceea ce, în alte epoci, nu se întâmplase) Elementul nou este că, spre deo- sebire de eliberarea de tradiţie în numele căreia s-a afirmat istoric Iluminismul, care era o eliberare în vederea emancipării, eliberarea adusă de epo- ca postmodernă este eine Befreiung in das Nichts - o eliberare în vederea nimicului Putem deci distinge între două cauze ale depre- cierii culturii generale în epoca noastră Prima este modernă, şi se referă atât la cultul specializării, potri- vit căruia totul trebuie transformat într-o cunoaş- tere precisă şi exactă, cât şi la imperativul de a instrumentaliza toate formele de cunoaştere, pentru a obţine din orice cunoaştere o formă de putere practică O voi discuta mai jos, foarte pe scurt, în termenii pedagogici ai lui Burckhardt A doua este postmodernă, şi se referă atât la abandonarea idea- lului grecesc, creştin şi modern al cunoaşterii (cunoaş- terea fiind înlocuită, în postmodernitate, cu un fel de ideologie a suspiciunii generalizate şi cu poli- tizarea tuturor discursurilor), cât şi la răspândirea relativismului, ca normă politică a multiculturalis- mului (multiculturalismul fiind ideologia deprecierii culturii occidentale) O judecată asupra combinaţiei de nihilism şi relativism care stă la originea acestei noi deprecieri a culturii a fost deja făcută în cartea mea Omul recent Nu o voi relua aici Voi discuta însă în continuare contribuţia mitului specializării la deprecierea culturii generale La originea modernităţii stă transformarea cunoaş- terii absolute, pe care o făcea accesibilă contem- plarea, în cunoaştere tehnică, pe care o certifică experimentul matematic şi o fructifică acţiunea practică Ca atare, două ispite sunt activate în chiar actul de naştere al modernităţii: instrumentalizarea (prin specializare) şi reducerea la util (prin reducerea oricărei valori la aspectul ei practic) Prestigiul culturii generale a fost cel mai mult subminat de mitul specializării Există prejudecata că un spe- cialist trebuie să fie doar specialist, altminteri devine suspect Succesul la public îl compromite ireme- diabil Hayek, de pildă, a fost discreditat în ochii colegilor săi economişti de succesul extraordinar al cărţii sale Drumul către servitute - „o carte foarte antipatizată", aprecia el, retrospectiv Drept urmare, influenţa sa teoretică în mediile profesionale a intrat în declin, iar universităţile au ajuns să îl antipatizeze atât de mult, încât Hayek resimţea acest lucru şi la sfârşitul anilor '80: „In general, economiştii tind să mă considere ca pe un outsider, cineva care s-a dis- creditat scriind o carte precum Drumul către servitute, care acum a devenit în întregime ştiinţă politică"87 Ideea că notorietatea publică şi cărţile bine scrise sunt semn de neseriozitate (cu transpoziţia că un specialist nu poate scrie decât prost şi, la rigoare, trebuie să fie mut în afara specialităţii sale) a dat naş- tere, într-o ţară a lui pseudo, ca a noastră, următoarei previzibile pseudometamorfoze: semnul exterior al „bunului specialist" a devenit dispreţ pentru cul- tura generală şi mefienţă faţă de ideile generale Cei pe care îi condamnă sunt „eseişti" Dispreţul faţă de eseu al specialiştilor demonstrează nesiguranţa lor în ce priveşte calitatea ştiinţifică a propriei lor munci In marile culturi, există o tradiţie a eseului care nu irită pe nici un academic Tradiţia eseului şi tradiţia reflecţiei specializate sunt tradiţii paralele şi, în sânul culturii publice mai largi, împletite - deoarece se nutresc una din alta: eseul prin frecven- tarea specialităţilor, specialităţile prin înglobarea lor în acel curent comun al ideilor generale pe care germanii îl numesc Zeitgeist 88 La noi, dimpotrivă, oricine pretinde să fie considerat un specialist, simte nevoia să se delimiteze de bănuiala că ar putea fi un diletant în sânul propriei specialităţi prin condamnarea nemiloasă a eseisticii Altfel spus, el se afirmă ca specialist nu doar (şi nu atât) prin producerea dovezii pozitive că este un specialist, cât prin condamnarea retorică a non-specialiştilor din afara disciplinei sale Or, ţine de precaritatea propriei sate identităţi de specialist nevoia permanentă de a se delimita de alţii, prin recuzarea realităţii lor în oglinda idealităţii sale Aşa cum militarii se recunosc între ei după uniformă, intelectualii cu pretenţii bova- rice de specialist au ajuns să se recunoască între ei după dispreţul lor faţă de cultura generală şi discre- ditul în care îi ţin pe mânuitorii ei talentaţi Fireşte, culturii generale nu i se ia partea militând pentru ea, adică decizând că e bine să te limitezi la ea (ceea ce ar fi o nerozie), ci atrăgând atenţia asupra rolului ei formativ şi arătând că rolul pe care ideile generale îl joacă în întreţinerea fertilităţii culturii este esenţial în prelegerile pe care le-a ţinut spre mijlocul celei de a doua jumătăţi a secolului al XlX-lea, Jacob Burckhardt avertiza împotriva tendinţei multor spe- cialişti contemporani de a refuza dobândirea unei „priviri de ansamblu" în numele specializării stricte Burckhardt observa cu ironie că progresul ştiinţelor a fost adesea întârziat de o formă de obtuzitate, cultivată cu aroganţă de „spiritele academice şi de profesori" - dieAkademici und Professoren: este vorba de retragerea trufaşă în specializarea cea mai îngustă profesional, adică mai mărginită intelectual, şi arun- carea discreditului social asupra interesului diletant, adică îndrăgostit, faţă de cultură în general Pentru Burckhardt, cuvântul „diletant" trebuie discreditat numai în disciplinele în care prestaţia studiosului poate intra doar în două categorii de evaluare: eşti ori nimeni, ori maestru - adică în arte în ştiinţe însă, unde nu poţi să fii maestru decât într-un domeniu îngust, ca specialist strict, diletantismul este necesar, susţinea el, deoarece numai prin diletantism poţi cerceta domeniile care depăşesc aria specializă- rii tale Altminteri, cu excepţia specializării, rămâi „un ignorant" şi, în funcţie de împrejurări, un „indi- vid necizelat": mai precis, ein roher Geselle, adică o calfă necioplită - asta rămâi ori devii în absenţa iscodirii diletante a culturii în general, spunea Jacob Burckhardt 89 După mai bine de un secol de eroziune a culturii generale şi a idealului umanist, ceea ce odinioară Occidentul numea apreciativ culture générale pare a fi dispărut complet, nu numai din criteriile de prezentare socială a oricărui om care se pretinde civilizat, dar şi din mediile propriu-zis intelectuale Specialistul standard de azi, cel care e un asiduu frecventator al revistelor care au inundat pletoric Babilonul pieţei scholar din lume şi care e un harnic şi incontinent contributor la ele, este cel mai adesea fie o „calfă necioplită", fie un „cretin educat", fie un „intelectual lipsit de cultură"90 Dacă nu a murit încă de tot, cultura generală e pe cale de rapidă dispa- riţie, împreună cu idealul umanist de emancipare prin cultură care a generat-o Digresiune: Ce înseamnă să fii cultivat? înseamnă, de pildă, să recunoşti fără pedanterie la ce face aluzie Stanley Rosen atunci când optează pentru un titlu ca acesta: „A Modest Proposal to Rethink Enlightenment"91 - în mod evident, la satira muşcătoare a lui Jonathan Swift „A Modest Proposal for Preventing The Children of Poor People in Ireland from Being a Burden to Their Parents or Country, arid for Making Them Beneficial to The Public" (1729), în care acesta sugerează că, spre binele general, irlan- dezii ar trebui să-şi mănânce copiii Ironia lui Rosen este potenţată şi irizată de aluzia la satira lui Swift într-un fel indicibil, iar înţelegerea imediată a acestui fapt, fără note de subsol, face întreg deliciul culturii Cultura este făcută din astfel de aluzii şi jocuri, care îi trădează originea: jocuri de societate, bună-creş- tere, flirt, spirit, conversaţie etc - înţelegere imediată între oamenii care trăiesc împreună înseamnă, bunăoară, să exclami „Iată Koch!" atunci când un autor care se ocupă numai cu seri- oasele chestiuni care apar „în sânul comunităţii academice"92 (ce lipsă de bun-gust!), taxează drept „bizară" şi, implicit, drept foarte personală şi ori- ginală, afirmaţia lui Hans Blumenberg că „Moder- nitatea este a doua venire a gnosticismului"93, fără să îşi dea seama că teza privind identitatea dintre modernitate şi gnosticism fusese deja avansată de Eric Vbegelin în cartea The New Science of Politics An Introduction, cu mult timp înaintea lui Blumen- berg (conferinţele lui Vbegelin au fost ţinute în 1951 şi publicate în 1953, iar referinţa gnostică a lui Blu- menberg apare abia în 1966) Să ignori acest lucru este, pentru standardele specialităţii, o dovadă de incultură academică Dar, din punctul de vedere al culturii at large, este o dovadă că nu ai intrat în dansul ei Concluzie Cultura înseamnă capacitatea de a recunoaşte precedenţa şi de a dansa, juca, conversa, a face prestidigitaţii cu ea Cultura nu este o moda- litate de a cunoaşte, ci este modalitatea prin care oamenii îşi amenajează viaţa Cultura nu epuizează scopurile ultime; dar e greu de imaginat un om care să aibă scopuri ultime şi care să nu fie el însuşi o cultură Dacă nu le creează, le face posibile Uneori le contrariază, dar fără cultură nu este posibilă arti- cularea lor cât de cât complexă Cultura este un instrument de sporire a vieţii Pe de o parte, îi hră- neşte profunzimea; pe de alta, îi oferă cadrul de manifestare şi de exprimare Cultura nu e obligatorie Dar fără ea nu poţi arăta nici ce eşti, nici dacă eşti, nici cum eşti Ea e limbajul umanităţii, fără a fi natura ei Este ca limba Putem gândi fără ea Dar fără ea nu putem exprima nimic, şi nici transmite mai departe Am mai fi ce suntem dacă n-am avea uzul unei limbi? Totul, în noi, tinde să o depăşească Dar fără ea nici măcar depăşirea nu ar putea fi realizată Cultura nu este totul Dar face ca totul să fie cu putinţă Faptul că ea nu este totul ne îndreptăţeşte să nu îi dispreţuim pe oamenii inculţi Dar faptul că fără ea nimic nu ar fi cu putinţă aruncă o lumină urâtă asupra inculturii, chiar dacă oamenii inculţi rămân nejudecaţi în această lumină, oamenii inculţi sunt umanităţi ratate Sunt speranţe irosite Sunt bogăţii de care nu va afla nimeni nimic niciodată încheiere Aş dori, în încheiere, să revin la cazul românesc Cultura română s-a format ca o cultură modernă după modelul culturii generale Disfuncţia ei majoră, până acum, a fost incapacitatea de a naşte din sânul ei în mod organic, culturi de specialitate viabile Ca atare, există azi printre noi un frison de ură faţă de ideea de cultură generală, care a ajuns să fie confundată cu semidocţia, amatorismul lăutăresc şi impostura Ura e rea, critica e bună Şi mai bună e înţelegerea conceptului de cultură bine rânduită Ceea ce e în mod absolut necesar este ca schimbul intelectual în spaţiul cultural românesc să se eman- cipeze de criteriile culturii generale şi să se profesio- nalizeze, potrivit diferitelor profiluri ale culturilor de specialitate Este momentul ca şi specialităţile să capete, în sfârşit, o reprezentate publică respectabilă Ajuns aici, simt nevoia să formulez următorul avertisment Ar fi cu totul trist ca, remarcând că noi nu suntem o cultură în care domeniile de specialitate să fie adecvat reprezentate în spaţiul public, să aruncăm, odată cu apa murdară din copaie, şi copi- Iul pe care l-am spălat „Copilul", în cazul de faţă, este cultura generală Există şi un atu pe care îl au culturile periferice, cum este cultura românească, culturi care au fost păstrate de vitregia istoriei în afara circuitului occidental al celor mai noi valori şi al celor mai la modă prejudecăţi (din păcate, se pare că nu le putem avea pe unele fără celelalte) Atuul este că suntem printre puţinele culturi euro- pene care încă mai păstrează un contingent de oameni general educaţi, care oferă un suport socio- logic foarte semnificativ ideii de cultură generală Numărul oamenilor inteligenţi care au interese cognitive şi dincolo de specificul profesiunii lor este la noi încă remarcabil de mare Numărul medicilor, avocaţilor, economiştilor, inginerilor, constructorilor, matematicienilor etc cu adevărat culţi este la noi, încă, sensibil mai mare decât în culturile occidentale de azi, unde prestigiul idealului de om cultivat este aproape nul Dacă am reuşi să scăpăm din minoratul de a fi doar o cultură de cultură generală, fără a deveni ignari, ca unii care nu mai au deloc cultură generală, am realiza o performanţă remarcabilă Pentru că, alt- minteri, nu vom face decât să înlocuim un rău cu altul; singura deosebire între cele două rele fiind aceea că un tip de rău e mai vechi şi ne-am cam săturat de el, în timp ce de răul mai recent, care ne pare mai „profesionist", mai „competitiv", mai „cool", nu am avut încă vremea să ne saturăm Nu pot încheia fără a exprima o speranţă, care prelungeşte argumentul acestei cărţi într-o lume în care aproape toţi vociferează, în care tot mai puţini se pot smulge din orbire ideologică, într-o lume în care prea puţini mai ştiu să asculte şi altceva decât sunetul propriei voci şi în care nimeni nu pare dis- pus să cedeze la argument ori să preţuiască buna-cre- dinţă, sper ca prezenta carte să poată aduce un moment de calm al discuţiei şi de seninătate a valorilor Anexa I Cum a fost (şi din ce este) alcătuit textul de faţă Textul propus în acest volum combină articolul scris între iunie şi noiembrie 1996 şi publicat un an mai târziu în volumul editat în onoarea lui Mihai Sora la 80 de ani („Dialogul generalizat al ideilor", în: Sorin Antohi şi Aurelian Crăiuţu coordonatori, Dialog şi libertate Eseuri în onoarea lui Mihai Sora, Nemira, Bucureşti, 1997, pp 206-232) cu alte câteva eseuri înrudite, scrise în aceeaşi perioadă, care dez- voltă aspecte particulare ale argumentului Deşi textul de bază a fost complet rescris (din motive de actualizare stilistică şi clarificare conceptuală), argu- mentul articolului din 1996 a rămas esenţialmente neschimbat O formă prescurtată a articolului dedicat lui Şora a fost publicată, la puţin timp după ce l-am termi- nat de scris (noiembrie 1996), în revista 22, cu sco- pul de a lansa dezbaterea („Despre absenţa dialogului intelectual", 22, anul VIII, nr 1, 7-l3 ianuarie 1997, p 17), iar o variantă revăzută stilistic şi mai apro- piată de original a apărut de curând în revista Idei în Dialog, cu scopul de a relansa dezbaterea şi a prefaţa cumva apariţia prezentului volum („Despre idei & blocaje", în: Idei în Dialog, anul IV, numă- rul 8 (35), august 2007, pp 52-55) în ianuarie 1997, articolul din 22 a suscitat o scurtă polemică (Liviu Andreescu), care s-a stins imediat Nici una dintre intervenţiile enumerate mai sus nu a avut vreo pos- teritate, ceea ce, dacă mai era nevoie, a confirmat teza pe care o susţineam în vederea alcătuirii prezentului volum, articolul scris în 1996 şi publicat în 1997 a fost întregit cu următoarele texte: Capitolul II (Situaţia de fapt), e rescrierea unei părţi semnificative din articolul „Manifest: calmul discuţiei, seninătatea valorilor", Idei în Dialog, anul I, numărul 0 şi 1, octombrie 2004, pp 4-5 în Capitolul VII, secţiunea „Efectele secundare ale absenţei spaţiului public: incultura diferendului" reia o parte din articolul „Cum dialogăm", Idei în Dialog, anul II, numărul 1 (4), ianuarie 2005, p 47 Secţiunea „Digresiune: ceartă, dialog, polemică" reia „Cum polemizăm", Idei în Dialog, anul I, numărul 3, decembrie 2004, p 47 Iar secţiunea „O recapitulare a situaţiei de fapt" reformulează un fragment din „Manifest: calmul discuţiei, seninătatea valorilor", Idei în Dialog, anul I, numărul 0 şi 1, octombrie 2004, pp 4-5 în Capitolul IX, secţiunea „Modelul scării & Mode- lul roţii" foloseşte, complet rescris, un fragment din „Manifest: calmul discuţiei, seninătatea valorilor", Idei în Dialog, anul I, numărul 0 şi 1, octombrie 2004, pp 4-5 Secţiunea „Cum se naşte şi cum funcţio- nează o cultură bine rânduită" prelucrează o parte din conferinţa „Despre cultura generală", ţinută la Universitatea de Arhitectură şi Urbanism „Ion Mincu" în octombrie 2000, publicată în volumul colectiv coordonat de Gabriela Tabacu, După-amie- zile cetăţii, Caietele Anului 2000, Bucureşti, Editura Universităţii Ion Mincu, 2001, pp 48-75 Fragmente din „Elegie pentru cultura generală" şi „încheiere" sunt părţi din rescrierea aceleiaşi conferinţe, pe care am publicat-o în Discernămîntul modernizării, 7 con- ferinţe despre situaţia de fapt, Humanitas, Bucureşti, 2004, pp 153 sqq:, 184 sa Textele din Anexa II au apărut după cum urmea- ză: „Argumentul formelor fără fond", în: Curentul, anul II, numărul 224 (282), vineri, 25 septembrie 1998, p 18; „Privarea de adevăr şi patologiile min- ţii" a apărut sub titlul „Patologii recurente", în Curentul, anul II, octombrie 1998, p 18; iar „Beţia de cuvinte şi lichelismul" este textul unei cores- pondenţe citite la Deutsche Welle în ziua de marţi, 27 septembrie 1998 Anexa III reprezintă prelucrarea unui text apărut în Secolul 20, ca argument, în cadrul rubricii mele „20 spre 21", la traducerea în limba română a cărţii lui Ludwig von Mises, „Şcoala austriacă de econo- mie", în numărul dedicat Austriei, Secolul 20, nr l-3/ 1997, p 269 Anexa VII, „Este posibil dialogul?" reuneşte două texte Unul e prelucrarea unei părţi din articolul „Cum dialogăm", apărut în Idei în Dialog, anul II, numărul 1 (4), ianuarie 2005, p 47 Al doilea „Spiri- tul Seminarului de la Salzburg: un îndreptar practic" a apărut sub titlul „Seminarul de la Salzburg" în 22, anul VIII, nr 3(361)/2l-27 ianuarie 1997, p 12 Anexa VIII, „Popper - cărţile de înţelepciune" a apărut, doar puţin modificată, în Flacăra, numărul 4, aprilie 2002, p 90 Anexa II Despre argumentul lui Titu Maiorescu 1 Argumentul „formelor fără fond" 2 Privarea de adevăr şi patologiile minţii 3 Beţia de cuvinte şi lichelismul 1 Argumentul „formelor fără fond" în 1868, Titu Maiorescu a publicat un articol modest ca întindere (şapte pagini de revistă), dar foarte pătrunzător ca intenţie, intitulat ofensiv „în contra direcţiei de astăzi în cultura română" Obser- vaţia de la care pleacă Maiorescu este aceea că, în ce priveşte literatura, ştiinţele, artele şi spiritul public, cultura românească, comparată cu Occi- dentul, are aspectul unui „edificiu fictiv", prezintă un „viţiu radical", dă dovada unei „rătăciri totale a judecăţii", în fine, „este nulă şi fără valoare" Ceea ce posteritatea critică a numit teoria formelor fără fond (expresia „forma fără fond" apare o singură dată în articolul lui Maiorescu; expresii alternative: „pre- tenţii fără fundament", „stafii fără trup", „iluzii fără adevăr" etc ) constituie de fapt argumentul pe care Maiorescu l-a construit pentru a răspunde la întrebarea „De ce cultura română este o cultură de improvizaţie, fără fundament şi incapabilă de adevăr?" Maiorescu şi-a construit argumentul în trei paşi: o condamnare (judecata asupra efectelor), o explicaţie istorică (judecata asupra cauzelor) şi o soluţie (judecata asupra viitorului este o judecată de adevăr asupra fundamentelor) 1) Maiorescu construieşte mai întâi o premisă de condamnare, potrivit următorului silogism Temelia oricărei culturi, susţine el, este adevărul Naţiunile care se construiesc alături de adevăr sau împotriva lui se nimicesc Or, toate formele de manifestare ale spiritului public românesc sunt viciate de faptul că au drept fundament neadevărul Prin urmare, naţi- unea română este condamnată Radiografia prezen- tului conduce la o condamnare fără drept de apel Criteriul condamnării este adevărul Dar ce este adevărul? 2) Maiorescu nu va răspunde decât indirect la această întrebare, printre rândurile articolului Deocamdată, înarmat cu această sentinţă lapidară, Maiorescu propune teoria explicativă a întrebării „cum s-a ajuns ca spiritul public românesc să fie bazat pe neadevăr?", formulând „teoria formelor fără fond" Teoria spune următorul lucru Spiri- tul public modern a fost importat din Occident de oameni „tineri", „nepregătiţi", incapabili de o „pre- ţuire inteligentă" a culturii Occidentale şi, în plus, posedaţi de viciul vanităţii, care constă în a lua apa- renţele drept esenţe Fiind incapabili să înţeleagă fundamentul istoric adânc care a produs civilizaţia Occidentală, aceştia au importat din Apus numai „formele de deasupra ale civilizaţiunii", crezând că, prin importul acestor forme superficiale, s-a realizat întregul, adică România a căpătat un spirit public adevărat şi a devenit o cultură veritabilă S-au înşe- lat Că ei, „tinerii", s-au înşelat, poate fi înţeles Dar cum e cu putinţă, se întreabă Maiorescu, să ne mai înşelăm şi noi, azi? Problema, se sugerează, nu este atât că începutul s-a făcut greşit, cât că noi, care trăim consecinţele erorii, avem o „rătăcire totală a judecatei" şi nu pricepem că stăm pe neadevăr, că am falsificat toate formele civilizaţiei moderne şi că viaţa noastră este lipsită de un fundament solid Dacă fundaţia e greşită, etajele clădirii vor fi strâmbe şi fragile Eroarea de început a imitatorilor se trans- mite urmaşilor sub forma incapacităţii acestora de a formula şi recunoaşte judecăţile de adevăr Expli- caţia istorică a prezentului conduce încă o dată la condamnarea lui: ereditatea formelor fără fond se manifestă ca un discernământ alterat Ce-i de făcut? 3) Maiorescu e net: trebuie să reacţionăm în mod radical la lipsa de fundament Argumentul decurge astfel Pericolul legat de formele fără fond constă în aceea că exerciţiul public al unei forme goale discreditează fondul: acesta, atunci când se va putea în fine încropi, va fi resimţit de opinia publică ca ne- maifiind creditabil şi, astfel, scopul culturii se va irosi Drept urmare, deşi Maiorescu recunoaşte că, în principiu, forma este un puternic mijloc de cul- tură, el ne avertizează că exerciţiul public al formei fără fond discreditează prestigiul formei şi, astfel, va amâna indefinit captarea unui fundament adevărat Eroarea nu se vindecă prin ea însăşi, ci numai prin lumina pe care o aruncă asupra ei adevărul De aceea, conchide Maiorescu, orice for- mă fără fond trebuie înlăturată din rădăcină: mai bine fără şcoală, decât cu una rea, mai bine fără muzeu, decât cu unul mediocru, mai bine fără aca- demie, decât cu academicieni incompetenţi etc Soluţia lui Maiorescu pentru aducerea la adevăr a culturii române este (a) declararea rapidă a fali- mentului, (b) lichidarea bunurilor rămase şi (c) recon- struirea ei de la adevăratul fundament Ei bine, care fundament? Maiorescu este acum din nou confruntat cu între- barea „ce este adevărul?", pe care silogismul din primul pas al argumentului o făcuse inevitabilă, dar la care a evitat să formuleze un răspuns Ca de obicei/limpezi sunt numai lucrurile negate: lucrurile în numele cărora negaţia ar putea fi adevărată rămân doar să fie presupuse Cred că presupoziţia absolută a argumentului teoriei formelor fără fond este răs- punsul la întrebarea „Din ce motiv exercitarea publică a formelor fără fond alterează discernământul urma- şilor, în loc să educe comportamentele publice ale acestora potrivit unui fond care se naşte din exerci- tarea formei?" Maiorescu răspunde astfel: deoarece adevărul nu tine de ceea ce poate fi imitat, ci de capa- citatea fiecăruia de a fi adevărat A preţui în mod inteligent o cultură străină înseamnă a pricepe funda- mentele istorice adânci ale formelor de civilizaţie şi cultură peste care se manifestă spiritul public Tot ce este public în expresia „spirit public", pare a spune Maiorescu, poate fi copiat; dar ceea ce este spirit, nu Spiritul se învaţă, dar nu se copiază Cine crede că împrumută spirit copiind proceduri, se condamnă la alterarea discernământului, la „rătăcire totală a judecatei", la „vanitatea de a arăta popoa- relor străine cu orice preţ, chiar cu dispreţul ade- vărului, că le suntem egali în nivelul civilizaţiunii", adică la impostură, la fals, la cultura lui „pseudo" Acesta este miezul teoriei formelor fără fond, pro- puse de Maiorescu în contra direcţiei de astăzi din cultura română: formele nu pot naşte fond, decât dacă omul care le practică posedă discernământ; dar discernământ nu capeţi decât dacă ai deja fondul Altfel spus: ca să ştii ce este adevărul, trebuie să fii adevărat; dar pentru a fi adevărat, nici o definiţie procedurală a adevărului nu e suficientă Cred că argumentul lui Maiorescu a fost recon- struit greşit de cei care l-au respins ca pe un argu- ment în care forma şi fondul sunt înţelese ca două noţiuni antinomice Fondul, dimpotrivă, pune pro- blema criteriilor de adevăr, împreună cu care stă sau cade discernământul (adică facultatea de a formula judecăţi de adevăr în viaţa publică), iar forma nu reprezintă altceva decât manifestarea vizibilă a spi- ritului de adevăr (care, instituţional vorbind, este identic cu spiritul public) Dacă argumentul teoriei formelor fără fond este înţeles aşa cum a fost refor- mulat de E Lovinescu (Istoria civilizaţiei române mo- derne, voi II, cap XIV, § 5 şi urm ; voi III, cap XV, § 3), atunci respingerea lui este justificată, dar banală Dacă însă îl înţelegem în spiritul reconstrucţiei pro- puse aici, atunci respingerea lui nu mai este banală, deoarece constituie în sine o problemă a vieţii noas- tre de zi cu zi în acord deplin cu presupoziţia absolută a argumentului lui Maiorescu din 1868, problema noastră, şi astăzi, continuă să fie aceea a unei vieţi publice în dezacord cu capacitatea noastră de a for- mula judecăţi de adevăr, care, prin chiar acest deza- cord, confirmă existenţa unui discernământ deraiat Aici este eşecul nostru, aşa cum foarte precis a indi- cat Maiorescu când ne-a îndemnat să fim în contra direcţiei de azi 2 Privarea de adevăr şi patologiile minţii în 1873, Titu Maiorescu publica două studii de patologie literară: „Beţia de cuvinte în Revista Contim- porană Studiu de patologie literară'" (mai) şi „Răs- punsurile Revistei Contimporane Al doilea studiu de patologie literară" (iulie) Patologia literară în cauză era «beţia de cuvinte» Pentru Maiorescu, beţia de cuvinte este o maladie a spiritului Cuvântul, argu- mentează el, reprezintă un stimulent pentru inte- ligenţă numai folosit în cantităţi rezonabile în exces, cuvintele produc o debilitate a funcţiilor inteligenţei şi, prin stimularea obnubilării, o aplecare spre vio- lenţă Semnele instalării acestei patologii sunt, după Maiorescu, următoarele: la început, spiritul se com- place în proliferarea fără noimă a vorbelor; apoi, inteligenţa intră într-un soi de amorţire, caracterizată prin aceea că încetează să mai reacţioneze la sensul cuvintelor, recepţionând numai sonoritatea lor, şi fiind hipnotic fixată numai pe menţinerea unei emisii verbale diluviale; în fine, al treilea simptom constă în pierderea controlului logic asupra şuvoiului ver- bal, care va suporta de acum orice contradicţie, iar impetuozitatea valului sonor va tinde să se trans- forme în agresivitate în rezumat, beţia de cuvinte reprezintă o funcţionare deviantă a minţii, care se manifestă prin răsturnarea câtorva întâietăţi fireşti: în loc ca gândirea să fie anterioară vorbirii, în cazul beţiei de cuvinte gândirea este complet înlocuită de proliferarea emisiei verbale; dacă în vorbirea nor- mală criteriul unei exprimări valabile constă în evitarea contradicţiilor, în cazul beţiei de cuvinte criteriul logic al exprimării dispare; în fine, dacă regimul normal al comunicării este transmiterea adevărului, beţia de cuvinte elimină complet ade- vărul din preocupările transmiterii de informaţii în fond, am putea crede, beţia de cuvinte este doar ridicolă Maiorescu ne avertizează că nu este In condiţiile accesului democratic la cultură, argumen- tează el, toţi oamenii, indiferent de gradul de in- strucţie, iau parte la cultura publică Or, dacă această cultură propagă fără discernământ neadevărul, prezentându-l ca adevăr, atunci situaţia este gravă din două motive: întâi, deoarece adevărul nu este un lux al inteligenţei, ci hrana ei primă, în absenţa căreia se detrachează; în al doilea rând, deoarece este în logica adevărului să nimicească „logica" neadevă- rului, iar culturile bazate pe neadevăr, drept urmare, sunt condamnate să piară Dincolo de hazul enorm al celor două texte (merită oricând recitite pentru a râde de ceea ce merită dispreţ şi distanţare suverană), Maiorescu este grav în con- cluziile sale: fără adevăr, orice inteligenţă se detra- chează; fără discernământ, orice cultură se ruinează Depăşind datele analizei lui Titu Maiorescu, con- cluzia studiului său îmi pare a fi următoarea Boala beţiei de cuvinte este o boală a minţii, iar emisia dezordonată şi nestăpânită de cuvinte anapoda nu este decât o manifestare a ei Răul pe care îl pune în joc această deraiere a spiritului ţine de sursa ei - care este mecanismul prin care cuvintele anapoda sunt produse - şi de incapacitatea celui îmbătat de limbuţie de a mai sesiza anomalia în care se află In esenţa ei, beţia de cuvinte este un fenomen public, nu privat Ca atare, este foarte probabil ca această patologie să îşi aibă originea într-o proastă relaţie a vieţii publice cu adevărul Şi anume, dacă viaţa publică este compatibilă cu neadevărul, atunci beţia de cuvinte proliferează nestânjenită De ce ? - deoa- rece inteligenţa consumatorilor de cultură nu a fost niciodată învăţată să deosebească între adevăr şi neadevărul care se pretinde adevăr (excepţiile sunt întotdeauna posibile, dar într-o cultură democratică numărul lor redus le face insignifiante) Dacă, dim- potrivă, viaţa publică face contrast cu neadevă- rul, atunci inteligenţele lipsite de antrenament pot deprinde instituţional discernământul critic necesar deosebirii adevărului de mistificare, iar beţia de cuvinte va fi fără întârziere sancţionată Maiorescu pare a ne spune că adevărata problemă a culturii, într-un veac care o produce democratic, este adevă- rul ei Argumentul său, discretizat, ar putea fi acesta Un spaţiu este public, pentru că la el participă mai mulţi Regula participării este democratică (nimeni nu controlează spaţiul public ca pe un spaţiu personal) de vreme ce oricine poate publica, oricine poate produce ceva în spaţiul public Dacă acest ceva este cultură, atunci acela a fost îndreptăţit să o facă; dacă nu, fapta sa reprezintă o violenţă asupra a ceea ce înseamnă cultură Dar cine decide că cineva este îndreptăţit să aducă ceva nou în spaţiul public? (îndreptăţit înseamnă: acel ceva este valid, are valoare ) Nimeni, în special; împreună, toate inteligenţele care fac posibilă existenţa spaţiului public Prin urmare, sănătatea spaţiului public se verifică prin capacitatea lui de a decide dacă produ- cătorul a pus pe piaţă ceva valid ori nu Maiorescu crede că acest criteriu ultim este adevărul: „primul semn de viaţă al inteligenţei este căutarea sinceră a adevărului" Reciproc, dezinteresul faţă de pro- blema adevărului sau satisfacerea foamei de adevăr cu „adevăruri" false conduce la moartea inteligenţei Ceea ce înseamnă, extrapolând, că orice „boală" a minţii este o formă a privării de adevăr Această concluzie este solidară cu presupoziţia centrală a articolului lui Maiorescu din 1868, „în contra direc- ţiei de astăzi din cultura română", unde problema formelor flotante nu era că „formele goale" nu vor putea în principiu primi „fond", cu timpul, ci aceea că exercitarea lor ca „forme fără fond" face dificilă (dacă nu chiar imposibilă) formarea în spaţiul public a judecăţilor de adevăr (şi, deci, falsifică din capul locului fondul suscitat de funcţionarea formelor fără fond) Boala beţiei de cuvinte este una din cauzele care explică de ce anume formele detracate de o practică în răspăr cu adevărul sunt incapabile de a mai primi vreodată un fond adecvat 3 Beţia de cuvinte şi lichelismul Când studia „beţia de cuvinte" (1873), Titu Maio- rescu îi fixa locul public în zona literară Patologia în cauză era descrisă ca o ebrietate a minţii produsă de abuzul de cuvinte în exces, argumenta Maiorescu, cuvintele debilitează funcţiile inteligenţei şi stimu- lează aplecarea spre agresivitate a impostorilor Or, astăzi, ce vedem? Dacă patologia numită de Maiorescu „beţie de cuvinte" a dispărut aproape cornplet din mediile culturale, ea a rămas să facă ravagii în ziaristica de informaţie şi în politică Expli- caţia îmi pare a ţine de legătura naturală care există între proliferarea maladiilor inteligenţei şi absenţa spiritului critic Domeniile în care spiritul critic a funcţionat au fost scutite de ravagiile beţiei de cuvinte Activitatea culturală, spre exemplu, a scăpat în mare măsură de maladia beţiei de cuvinte, datorită existenţei neîntrerupte, chiar şi în anii comunismului, a unei solide tradiţii a spiritului critic, ilustrată de critica literară Dimpotrivă, presa de informaţie şi politica, aflate sub control ideologic strict, nu au putut beneficia de igiena spiritului critic La fel de limpede e că neajunsurile legate de lipsa acestei igiene au ieşit cu atât mai mult la iveală în aceste profesii, de îndată ce libertatea exterioară a permis exercitarea lor nestânjenită Aşadar, pare logic ca domeniile în care libertatea spiritului critic a fost înlocuită cu supravegherea ideologică şi cu dictatul administrativ să fie acelea în care, odată libertatea exterioară obţinută, proliferarea discursu- rilor vide, contradictorii şi violente să constituie modalitatea dominantă de expresie în presa de informaţii de azi, boala beţiei de cuvinte se manifestă prin câteva trăsături extrem de încăpăţânate: ştirile sunt redactate ca şi când ar fi mijloace de a lovi în persoane; redactorii preferă limbajului neutru violenţele de limbaj şi recurg la stridenţe retorice ca la nişte argumente valide; lim- bajul colocvial este aproape întotdeauna preferat, iar familiarităţile de adresare şi vulgarităţile abundă; în fine, când este vorba de chestiuni considerate a fi serioase, presa „de informaţie" cultivă limbajul demascator şi demonizează sistematic personajele implicate Fireşte, aceste trăsături nu sunt toate independente între ele: bunăoară, incapacitatea de a rezuma obiectiv o ştire este legată de preferinţa pentru limbajul înzorzonat şi de supremaţia pe care retorica o are, în mintea ziaristului, asupra argumen- taţiei Exemplele concrete sunt atât de numeroase, încât ar putea constitui subiectul unei cărţi albe a ebrietăţii ziaristicii de informaţie Practic, toate marile cotidiane emulează cu un tip de presă care pune înaintea argumentului stridenţa verbală, con- struieşte scenarii apocaliptice din te miri ce, demo- nizează persoanele publice, construieşte „duşmani" şi este incapabilă să rezume obiectiv o întâmplare Oricare din marile noastre cotidiane pare a tânji după puterea de impact a tabloidelor, care, cum se ştie, vând numai senzaţie, violenţă, atac la persoană şi limbaj crud Dacă în 1873 beţia de cuvinte falsifica competenţa literară şi maimuţărea ştiinţa academică, în 1998 beţia de cuvinte emulează etica tabloidului şi tinde să substituie limbajului de informaţie fami- liarităţile picante ale limbajului colocvial Violenţa, cruzimea, hiperbola eruptivă, analogia catastrofică, deraierea verbală, impetuozitatea gesticulaţiei - toate acestea sunt livrate publicului, de către noua beţie de cuvinte, ca ambalaj pentru ştiri pretins obi- ective Noua beţie de cuvinte este, în fond, o stilistică care caută să atingă patetismul sublim cu mijloacele retoricii de tabloid Iar practicanţii esteticii de tabloid pot fi recunoscuţi după câteva trăsături: sunt arţăgoşi şi indispuşi; îşi arogă cu „dezinteres" morga „principiilor"; judecă toate evenimentele pe care le desfiinţează numai de la înălţimea idealurilor, în preajma cărora afectează că stau zi şi noapte; îşi extrag comparaţiile favorite din zona torturii, a suferinţei sadic zgândărite, a biologiei în descom- punere, a sângelui stors, a cărnii rupte, a violenţei care îţi taie respiraţia; regimul favorit al emisiei stilistice fiind dezgustul, sila superioară de a scrie despre ce scrii Retorica noii ebrietăţi verbale este un fur or de tabloid în politică, boala beţiei de cuvinte se manifestă diferit întâi de toate, se manifestă ca o avalanşă de cuvinte inutile şi ca o incapacitate de a ţinti precis, sau măcar de a menţine, obiectul discuţiei Aproape nu există politician, azi, care, atunci când e întrebat ceva, să nu răspundă folosind un limbaj dilatatoriu, flasc, nevertebrat şi găunos Până să-ţi răspundă, ai uitat ce l-ai întrebat Ca o regulă sigură, confirmând observaţia lui Maiorescu din 1873, ori de câte ori politicianul simte că nu poate apăra poziţia pe care o susţine, el îşi acuză preopinenţii că, atacându-l pe el, atacă de fapt interesele româneşti în special, la aproape toţi „patrioţii naţionale" limba patriotismu- lui lor nu este limba română, ci un limbaj (dizgraţios) inventat Al doilea aspect este imprecizia logică Unele discursuri parlamentare par a fi încercări de a năuci auditoriul prin viol logic Strivită sub presi- unea diluviului verbal în căutare de obiect, logica discursului e spartă în mii de bucăţi, iar încercările ascultătorilor de a-i recompune figura eşuează în perplexitate frustrată Dar cea mai originală trăsă- tură a noii beţii de cuvinte constă în eliminarea completă a ceea ce am putea numi logica principiilor Dacă politicianul nostru este în opoziţie, el critică nemăsurat, bezmetic, cu furie Se cheamă că vor- beşte în numele principiilor Dacă însă va ajunge la putere, el va respinge arogant orice critică, va ignora orice soluţie alternativă şi va ţine predici edificatoare ţării întregi, de pe poziţia patriotismului ultim, invocând alte principii, dar pretinzând că sunt, de fapt, aceleaşi Ceea ce înseamnă că adevărul, pentru politicieni, depinde nu atât de culoarea politică, cât de faptul de a fi sau nu la putere în tot şi în toate, identitatea de ton între fosta opoziţie, când nu avea puterea, şi actuala opoziţie, după ce a pierdut-o, este un scandal: moral, înainte de a fi politic; uman, înainte de a fi moral E ca şi cum setea de dreptate a majorităţii opozanţilor de ieri a fost rapid potolită prin posturile pe care le-a primit, după adjudecarea puterii Schimbarea poziţiei în stat antrenează auto- mat, fără nici o rezistenţă sau criză de conştiinţă, schimbarea convingerilor, sub pretextul păstrării lor Beţia de cuvinte e menită să mascheze frauda Beţia de cuvinte a politicienilor se manifestă ca o ebrietate a principiilor Ne-am putea întreba: beţie de cuvinte sau liche- lism? Ei bine, lichelismul este fondul a cărui formă de manifestare este beţia de cuvinte Lichelismul este o boală a minţii şi emisia incontrolată de cuvinte anapoda nu este decât o consecinţă a ei Deoarece orice boală a minţii este o formă a privării de ade- văr, problema reală pe care o pune lichelismul este proasta relaţie pe care viaţa noastră publică o are cu adevărul In beţia de cuvinte respiră desfrâul emancipat al lichelei, iar lichelismul există pentru că spaţiul nostru public este stăpânit de minciună şi dispreţuitor faţă de adevăr Ca şi la 1873, carenţa noastră rămâne să fie adevărul Vom înţelege vreo- dată că singura noastră datorie politică, etică şi metafizică constă în a trăi potrivit adevărului? Anexa III Recuperarea culturală a Kakaniei Fireşte că aceste criterii (vezi p 17) nu sunt strict satisfăcute atunci când este vorba de o mare tradi- ţie filozofică marginală, care iese cu putere la lumina conştiinţei istorice abia după decesul nucleului ei dur de manifestare Mult timp considerată o periferie a neokantianismului german94, şcoala austriacă de filozofie (1870-l938) s-a impus de-abia în anii '80 ca o tradiţie filozofică autonomă, non-periferică, ori- ginală şi distinctă 95 întârzierea conştiinţei că şcoala austriacă de gân- dire a reprezentat o tradiţie filozofică importantă şi fertilă a fost urmarea faptului că, până nu demult (anii se schimbă după obiectul recuperării), moşte- nirea intelectuală şi politică a Imperiului Austro-Ungar a fost sistematic desconsiderată, urmând o modă care poate invoca în apărarea ei pe aproape toţi marii ei scriitori, contemporani cu Imperiul Pentru Musil, în manieră stercoral-dispreţuitoare, Austria este Kakania (de la Kaiserlich und Königlich) Vreme de decenii totul a părut ridicol, inactual şi inevitabil ratat în acest Imperiu Stupizenia secolului al XIX-lea (un poncif stupid, plecat de la o vorbă de spirit a lui Leon Daudet), părea să fie cel mai bine ilustrată de mediocritatea filistin-melancolică a Kakaniei Până la prăbuşirea Imperiului, în lumea de limbă germană epitetul „austriac" adăugat unei mani- festări spirituale era perceput de oamenii serioşi ca o descalificare Contrastul se făcea în mod tacit cu epitetul „german", care constituia în sine o garanţie de profunzime şi de seriozitate Apoi, pe măsură ce ideile acestor scriitori s-au clasicizat estetic şi şi-au pierdut impactul etic, în conştiinţa publică s-au putut impune, pe rând, părţi din continentul scufun- dat al Imperiului: literatura mai întâi, pictura vieneză puţin după aceea, apoi, în fine, muzica lui Gustav Mahler (a cărei notorietate reală începe după al Doi- lea Război Mondial), şcoala austriacă de economie (luată în seamă abia după 1970, adică numai după decesul natural al maniei de a gândi marxist ori keynesian orice realitate economică), filozofia austri- acă (descoperită nu mai devreme de anii '80) etc 96 Pentru discuţia noastră este important faptul că o tradiţie de gândire (şi conştiinţa că ea există) nu este nici spontană, nici naturală şi că ideea existenţei unei istorii a filozofiei austriece s-a putut formula abia atunci când au fost înlăturate din conştiinţa istorică anumite prejudecăţi culturale, istorice şi politice 97 Anexa IV Despre istoriile filozofiei româneşti „Fiecare gândire ajunge să-şi poată dobândi cla- ritatea noţională din propria tradiţie lingvistică Chiar şi dacă nu este atât de experimentată, ca aceea a grecului sau a învăţatului, printr-o bună educaţie umanistă " Hans-Georg Gadamer, Heidegger şi grecii, traducere de Vasile Voia, Biblioteca Apostrof, Cluj, 1999, p 18 Orice trecere în revistă a istoriilor filozofiei româ- neşti trebuie să înceapă cu o constatare privind soarta operelor care au legătură cu gîndirea filozofică (a) Până la apariţia universităţilor, tot ce se scria fie rămânea în manuscris, şi nu intra, din acest motiv, în circulaţie; fie era publicat, dar, din anumite motive, nu conta ca fiind intrat în circulaţie, (b) După apa- riţia universităţilor, tot ce se scrie se publică, dar, din motive pe care am încercat să le clarific în această carte, tot nu intră de fapt în circulaţia ideilor, deoa- rece e ignorat înadins, e răstălmăcit cu sistemă şi deci, neintrând într-un dialog normal al ideilor, ratează dezbaterea, iar fertilitatea asociată schim- bului de idei se iroseşte t ■r Situaţia (a) Fondul Cantemir e dus la Moscova, deci încetează să mai existe pentru noi Istoria iero- glifică zace 178 de ani în manuscris (1705 e data probabilă a încheierii manuscrisului, 1883 este data publicării, în volumul VI al ediţiei Cantemir a Aca- demiei Române, de către cel care le copiase cu cinci ani mai devreme la Moscova, Alexandru Tocilescu) şi 260 de ani până la prima ediţie critică (1965, P P Panaitescu, I Verdeş), care a restituit cu adevărat textul cantemiresc circulaţiei lecturii Adriana Babeţi caracterizează Istoria ieroglifică ca fiind prima carte fundamentală a culturii române („Capodoperă şi destin Studiu introductiv", în Dimitrie Cantemir, Istoria ieroglifică, Minerva, Bucureşti, 1997, p iii) Prin urmare, cărţile fundamentale ale culturii române pot rămâne necunoscute E o situaţie care trebuie să ne pună pe gânduri, întrucât potenţialul ei simbolic e mare Ca valoare, Istoria ieroglifică este o carte funda- mentală, Adriana Babeţi are neîndoielnic dreptate Dar poate fi fundamentală o carte care nu a intrat timp de 178/260 de ani în circuitul dezbaterii de idei? Există un statut de excelenţă al cărţii care poate fi complet independent de circuitul receptării? Da, însă numai la noi în ce sens poate fi fundamentală pentru o cultură o carte care a fost complet ignorată timp de aproape două secole? In alte culturi, o carte ajunge să fie fundamentală numai pentru că şi numai întrucât a marcat decisiv dezbaterea publică (Ace- leaşi consideraţii se aplică Metafizicii lui Cantemir ) Starea precară a schimbului de idei, instituţiona- lizat printr-o piaţă a cărţilor, revistelor, contactelor cu totul carenţă, este bine ilustrată de situaţia difu- zării operei lui Ion Budai-Deleanu La moartea sa, în 1820, Budai-Deleanu lăsa 20 de volume în manu- scris, care au fost achiziţionate de statul român abia în 1868, de la Gheorghe Asachi, care nu le-a publicat (George Ivaşcu, Istoria literaturii române, voi 1, Edi- tura Ştiinţifică, Bucureşti, 1969, p 330) în 1903, manuscrisele lui Budai-Deleanu trec în fondul Bibliotecii Academiei Române (Al Piru, Istoria lite- raturii române de la origini pînă la 1830, Editura Ştiinţifică şi Enciclopedică, Bucureşti, 1977, p 482; nu e clar, din relatarea lui Piru, dacă Asachi a pose- dat cu adevărat manuscrisele lui Budai-Deleanu sau doar l-a convins pe ministrul instrucţiunii publice să le achiziţioneze de la Ludovic Lewandowski, în 1868, pentru Biblioteca Centrală a Statului; aceeaşi neclaritate în Al Piru, Literatura română premodernă, Editura pentru literatură, 1964, p 90) Prima vari- antă a Ţiganiadei a rămas în manuscris până când a fost în fine editată, în Buciumul român, de T Codrescu, în două părţi, la interval de doi ani, în 1875 şi 1877 (Ivaşcu, op cit , p 329) Varianta a doua a apărut abia în 1925 (Piru, Istoria literaturii române de la origini până la 1830, ediţia citată, p 487), iar prima semna- lare a însemnătăţii poemului datează din 1901, când Ovid Densusianu, într-un curs de literatură modernă ţinut la Universitate (republicat apoi în Literatura română modernă, 3 voi : 1920,1921,1933, reunite într-un singur volum la ediţia a patra, în 1943) şi N Iorga (în Istoria literaturii române în secolul al XVIII-lea, 1901) îi semnalează fără rezerve caracterul excepţional (Ivaşcu, op cit , pp 329; 551) Manuscrisele lui Budai- Deleanu conţineau opere de popularizare ori didac- tice, care, ca şi restul operei sale, rămân complet necunoscute, ceea ce, pentru astfel de opere, este culmea aberaţiei (Piru, op cit , pp 482-3) La fel, scrierea lui Gh Şincai intitulată învăţătura după fire în vederea înlăturării superstiţiilor poporului, scrisă în 1809, a rămas complet necunoscută până în 1923, când a fost semnalată de specialişti, iar de publicat a fost publicată abia în 1959 Fizica lui Newton, invocată în acest text, este doar panaş: redusă la câteva principii enunţiative, sensul invo- cării lor este politic şi religios polemic (manuscri- sul 39, Biblioteca Academiei Cluj, Fondul Oradea; vezi G Şt Andonie, Istoria matematicii în România, voi 1, Bucureşti, Editura Ştiinţifică, 1965, pp 100-l01) Trebuie spus că textul lui Şincai nu este original: repre- zintă o prelucrare după Volksnaturlehre zur Dâmpfung des Aberglaubens de I Helmuth (1732-l813) Manu- scrisul a fost descoperit de I Radu în 1923 (Ştefan Bălan, Igor Ivanov, Din istoria mecanicii, Editura Ştiinţifică, Bucureşti, 1966, p 128) Cum să înlătur „superstiţiile poporului" dacă învăţătura nu circulă deloc? Situaţia (b) Din psihologia poporului român (D Drăghicescu) a stat nereeditată 85 de ani (1907-l995); importanta carte a lui Pompiliu Eliade, Influenţa franceză asupra spiritului public în România Originile, nu a fost tradusă în limba română (din franceză) decât după 84 de ani (1898-l982) La data apariţiei cărţii Rostul şi destinul burgheziei române (1943), Mihail Manoilescu nu mai publicase în româneşte de două- zeci de ani, deoarece cărţile sale de teorie, traduse deja în multe limbi străine, nu suscitau deloc inte- resul publicului cultivat din ţară (Mihail Manoilescu, Rostul şi destinul burgheziei române, Editura Athena, 1997, Bucureşti, p 59) Manoilescu numeşte această situaţie „paradoxală" şi o explică prin aceea că me- diul intelectual al ţării nu este sensibil decât la subiec- tele de „interes limitat românesc" (Ibidem, pp 59-60) Deşi pentru a ilustra situaţia (b) exemplele se pot oricât înmulţi, voi mai cita doar un singur caz Am să-l iau, pentru ironia situaţiei, chiar din domeniul istoriei filozofiei româneşti Prima istorie a filozofiei româneşti este datorată lui Marin Ştefănescu şi se numeşte Filosofia românească (Editura Caselor Na- ţionale, Bucureşti, 1922) Marin Ştefănescu are un concept al filozofiei româneşti foarte bogat, care cuprinde aproape toată cultura (am numit acest viciu, în capitolul V, „culturalismul") Potrivit lui Ştefănescu, filozofia românească include folclorul, scrierile religioase din secolele XVI-XVII, cronicarii, marile figuri culturale ale secolului al XEX-lea (Heliade Rădulescu, Bălcescu, Kogălniceanu, Eminescu) şi aşa mai departe Ei bine, cel de-al doilea istoric român al filozofiei, Nicolae Bagdasar (Istoria filosofiei româneşti, 1940; reprodusă identic sub titlul Filosofia românească de la origini pînă astăzi, ca volumul V al Istoriei filosofiei moderne, din 1941) nu suflă nici un cuvânt despre lucrarea predecesorului său De ce? Pentru că, pur şi simplu, trăim într-o cultură carac- terizată de situaţia (b) Din acest motiv, ceea ce se publică e fie ignorant, fie răstălmăcit; drept urmare, ideile, nici atunci când există şi sunt publice, nu reuşesc să ajungă la dialog, iar dezbaterea, fiind ratată, nu conduce la nimic Două lucruri am vrut să ilustrez prin expunerea situaţiilor (a) şi (b) Primul este că în cultura noastră, atunci cînd se caută opere de gândire, tot operele de cultură, în sensul cel mai larg, sunt avute în vedere „Culturalismul" lax şi indisciplinat al lui Marin Ştefănescu nu este, la noi, o excepţie Pentru că este situată, evaluată şi căutată în domeniul culturii lite- rare, filozofia românească nu poate forma o istorie independentă de cea a criticii şi istoriei literare Al doilea lucru este că nici măcar cultura română generală (singura formă relativ sănătoasă de cultură care există în România) nu este alcătuită din opere cu adevărat publice, ci din opere-fantasmă, opere retrospective, opere care se impun publicului numai după ce au încetat să mai participe la viaţa vie a societăţii, devenind astfel valori încremenite, defini- tive, naţionale etc, fără rol în formarea şi evoluţia ideilor Deoarece operele care compun cultura noastră nu formează un sistem cultural integrat şi nu sunt menţinute în echilibru şi nici continuu drenate de o piaţă auto-întreţinută a schimburilor intelectuale, fertilitatea lor cognitivă e aproape nulă Concluzia este că, nici atunci când sunt publicate, operele filozofice româneşti nu ajung să fie cu ade- vărat publice Motivul e evident: nefiind discutate de nimeni, ele nu au, de fapt, public (chiar dacă sunt, uneori, citite) Aceasta fiind situaţia de la care se pleacă, evident că, atunci când sunt aplicate pe materia poroasă şi discontinuă a filozofiei româneşti, deprinderile aca- demice sănătoase dau efecte lipsite de relevanţă Bagdasar asimilase o bună şcoală occidentală Avea, deci, deprinderi academice sănătoase S-a străduit să scrie o istorie a filozofiei româneşti aşa cum văzuse că sunt scrise, de occidentali, istoriile filozofiei occi- dentale, medievale, greceşti etc Doar că, în ţară, materia nu îl servea, deoarece operele filozofilor români nu constituiau o succesiune ordonată de gînduri care să poată fi înţelese unele prin altele Iată rezultatul, consemnat de Gheorghe Vlăduţescu: „Riguros, cel puţin în judecata modernă, [Istoria filosofiei româneşti a lui N Bagdasar] nu este o istorie, ci, mai degrabă, o alăturare în ordine cronologică a reconstrucţiilor (sau numai a încercărilor de recon- strucţie) în 5 secţiuni: «Tendinţe, Teorii, Sisteme»; «Estetica»; «Filozofia dreptului»; «Filozofia istoriei»; «Filozofia culturii» [ ] O ne-istorie, dacă se poate spune aşa, Istoria aceasta [ ], mai înainte de orice, este totuşi un document de epocă [ ]" 98 Prin partea din lucrare în care ar fi putut fixa conceptul filozo- fiei româneşti („Tendinţe, teorii, sisteme"), Bagdasar „schiţează o posibilă introducere, mai curînd socio- logică şi istorică decît filosofică, la filosofia româ- nească" - observă Gh Vlăduţescu, în prefaţa la reeditarea din 1988 a Istoriei filosofiei româneşti Deşi Bagdasar practică un anumit „purism" filozofic, iar criteriul judecăţii asupra autorilor este mereu strict filozofic, lipsa de succesiune a operelor face ca înşiruirea lor să ofere un spectacol mai mult istoric şi sociologic decât filozofic Observaţia lui Vlăduţescu e profundă Ceea ce ea pune în lumină este faptul că o istorie a operelor filozofice româneşti („opere", cu amendamentul de mai sus) nu este încă o isto- rie a filozofiei româneşti, nici măcar atunci când instrumentarul de analiză este, universitar vorbind, impecabil în 1986, Ion Ianoşi a publicat o lucrare cu titlul Literatură şi filozofie Interacţiuni în cultura română, pe care a rescris-o la cererea Martei Petreu pentru a deveni O istorie a filosofiei româneşti în relaţia ei cu literatura (Biblioteca Apostrof, Cluj, 1996) Lucrarea din 1996, ne spune Ianoşi, reprezintă o „refacere substanţială" a lucrării din 1986 Ce nu a suferit nici o prefacere substanţială este substanţa însăşi a acestei istorii a filozofiei româneşti: „literaturocen- trismul" românesc tradiţional (O istorie a filosofiei româneşti, p 6) Ianoşi pleacă de la constatarea că, la noi, „filosofia «ştiinţifică» a trebuit întru câtva să se retragă în faţa celei «artistice»" şi nu a primit aten- ţie decât „în măsura în care a fost şi ea concomitent «literară»" Motivul? Centrarea culturii noastre pe literatură (pp 6 sq), care face ca filozofia să se afle „într-o poziţie subalternă" (p 365) Cu toate aces- tea, Ianoşi crede că la sfârşitul secolului al XlX-lea filozofia universitară s-a autonomizat faţă de cultura generală şi faţă de literatură (p 365) şi că după Maiorescu, cu care începe filozofia propriu-zisă, filo- zofiei „îi putem recunoaşte istoria efectivă, adică legătura intimă dintre verigile ei succesive" (p 364) Medalioanele pe care autorul le dedică unor Neagoe Basarab, Dimitrie Cantemir, Samuil Micu, Titu Maiorescu, Eminescu, Conta, Dobrogeanu-Gherea, Ibrăileanu, Zeletin, Rădulescu-Motru, Vianu, Nae Ionescu, Cioran, Camil Petrescu, Blaga şi Noica (unele foarte reuşite) nu demonstrează acest lucru Ca şi istoria lui Bagdasar, doar că mai literaturizantă şi fără ştaiful de aparat al filozofiei academice, isto- ria lui Ianoşi este paratactică şi discontinuă Succe- siunea e cronologică, nu logică Filozofii români sunt izolaţi, deşi se ciocnesc mereu unii de alţii: sunt izolaţi în idee, se ciocnesc în biografie Istoria lui Ianoşi arată limpede trei lucruri Primele două întă- resc puncte de vedere deja afirmate: filozofia română ţine în continuare de istoria literaturii române; filo- zofii români apar din literatură şi se resorb în lite- ratură Al treilea este nou şi e consecinţa unei noi sensibilităţi etice: spre deosebire de literatură şi de critica literară, sub comunism, „filosofia nu s-a situat în avangarda [ ] mişcăriflor] de recucerire a libertăţii" (p 369) Deşi e cultural înlănţuită de literatură, filozofia românească îi este etic inferioară Cu aerul că se întreabă „Cum poate fi cineva per- san?", Ştefan Afloroaei şi-a pus problema (inexis- tenţei filozofiei româneşti într-o carte cu titlul (Kant trecut prin Montesquieu) Cum este posibilă filosofia în estul Europei (Polirom, Iaşi, 1997) Afloroaei con- stată şi el că filozoful român este mereu la început, singur faţă în faţă cu cultura occidentală, fără prede- cesori şi comportându-se ca şi când creaţia sa şi-ar anula urmaşii (p 24) El nu invocă niciodată o tradiţie românească, ci se referă numai la surse străine, singurele care fac, în ochii lui, dar şi în ochii celor pentru care scrie (care sunt tot români, fireşte), autoritate (p 23; dar şi p 70: „pentru [noi, românii] precursorii în materie de filosofie se află mereu în afară") Adamismul filozofului român e compulsiv şi discreţionar Fiecare filozof român are mania de a găsi o terminologie filozofică românească „pro- fundă", „decisivă", „adevărată" (p 23; vezi şi nota 5), care să reflecte cu adevărat şi ultim „fondul specu- lativ al limbii române" (p 22) La un secol după încercarea terminologică a lui Cantemir, Samuil Micu reia încercarea de a inventa un limbaj filozofic românesc „ca şi cum înaintea sa nu s-ar fi întâmplat aproape nimic" (p 24) Evident, din punctul de vedere public, nici nu se întâmplase (vezi situaţia [a]) Când va încerca să traducă Critica raţiunii pure, Eminescu se va confrunta cu exact aceeaşi situaţie ca şi Cantemir când a încercat să creeze o limbă română filozofică: şi, pentru că nu se referă deloc la predecesori (el, care a scris „Epigonii"!), va fi nevoit să reinventeze lexicul filozofiei (p 25) Constatarea lui Ştefan Afloroaei din 1997 referi- toare la filozofia românească, la fel de uimită şi îngri- jorată ca şi cea a lui Ion Codru Drăguşanu din 1837 referitoare la limba română, este că „de la un gân- ditor la altul se consumă aici nu o filiaţie de idei, ci un hiatus Legătura între cei care au însemnat totuşi ceva s-a realizat sub forma unei rupturi" (p 24) Aşa cum era vorbită limba română la formarea culturii publice româneşti moderne, cu totul la întâmplare şi prin nesocotirea tuturor celorlalţi vorbitori, tot aşa de subiectiv-arbitrar este vorbit şi idiomul filozofiei la noi, în tot timpul Hiat, ruptură, arbitrar: semnele inexistenţei unei culturi filozofice româneşti, cauză, în acelaşi timp, a intermitenţelor „Conta nu revine la Cantemir, Blaga nu revine la Conta, Noica nu revine la Blaga, ci totul se petrece ca şi cum fiecare din ei ar fi absolut singur într-o istorie de-a dreptul atemporală " (p 30) Afloroaei ia exemplul întrebării referitoare la timp şi constată, uimit, că aproape fiecare filozof român, de la Cantemir la Noica, îşi pune această întrebare ca şi când el ar fi, în cultura noastră, primul care şi-o pune Rădulescu-Motru şi Mircea Florian, care au fost universitari şi cărora etica profesională le dicta să îşi citeze antecesorii, nu iau în seamă, în bună tradiţie românească, decât autorii occidentali, singurii care, pentru noi, con- tează cu adevărat Operele filozofice româneşti rămân fără urmări în filozofia românească şi necunoscute în exterior, ceea ce face extrem de dificilă cântărirea valorii lor reale (p 139) Implicit, Afloroaei admite că mediul filozofic românesc nu permite evaluarea contribu- ţiilor filozofice româneşti Motivul e inexistenţa unui mediu filozofic Iar acesta nu se formează, pentru că este absentă critica filozofică La noi, „arareori este pusă în discuţie o carte de filosof ie Nu există polemici şi confruntări filosofice Nu există reviste specializate [ ] Nu ştie nimeni ce se traduce sau ce se publică dincolo de zona în care trăieşte Con- semnările, catalogul unor apariţii în domeniu, refe- rinţe critice, polemicile cu caracter profesional, toate acestea sunt absente" (p 165) Nu se pot formula, din acest motiv, puncte de vedere consistente Ce ne lipseşte? Totul: instituţiile, circulaţia cărţilor, for- mele de comunicare, comunităţile profesionale (p 25) Toate sunt carenţe, toate funcţionează distorsionat, toate distorsionează Din punctul de vedere al istoriografiei filozofiei româneşti, concluzia cărţii lui Ştefan Afloroaei este că, dacă filozofia românească mai este cu putinţă, o istorie a ei nu este încă posibilă Motivul este diag- nosticul de „hiatus" Realitatea acestuia invalidează în principiu orice istorie a filozofiei româneşti Cum este posibilă filosofici în estul Europei sugerează că, deşi o istorie a filozofiei româneşti ar putea fi scrisă (ca cronologie şi succesiune paratactică - cazul Bagdasar), ea ar fi pur şi simplu falsă, ca istorie, cât timp operele filozofice româneşti nu vor ieşi din izolarea care le face non-publice, deşi sunt public(at)e Marta Petreu, invitată de Mircea Flonta, a scris articolul de prezentare a filozofiei româneşti pentru ediţia on-line a faimoasei The Routledge Encyclopedia ofPhilosophy (2002) Marta Petreu identifică prima lucrare filozofică originală în Divanul lui Cantemir (1698), prima şcoală de filozofie în Şcoala Ardeleană (având ca monument al gândirii filozofice Supplex Libellus Valachorum), consideră că învăţământul filozo- fic românesc era kantian în secolul al XlX-lea (p 11), dar că filozofia românească modernă începe cu Titu Maiorescu, a cărui acţiune a fost totuşi preponde- rent culturală (p 15); stabileşte o legătură între cadrul naţional, lupta politică progresistă şi dezvoltarea filozofiei Petreu menţionează împrejurarea că majo- ritatea lucrărilor filozofice ale lui Cantemir „nu au avut consecinţe asupra filozofiei româneşti" (p 13), din cauza inexistenţei lor publice Primul merit al articolului este încercarea de a gândi diverse opere filozofice româneşti ca răspunsuri la anumite între- bări filozofice, care sunt tipice pentru cultura română Astfel, succesiunii paratactice îi este substituit un element non-arbitrar de logică filozofică Ceea ce, mergând mai departe, conduce la ideea că o istorie a filozofiei româneşti, ca să se nască în chip propriu şi adecvat, trebuie să înceapă cu o temeinică şi apro- fundată analiză a operelor filozofice româneşti - ceea ce Marta Petreu, în câteva din cărţile şi articolele ei, deja a început să facă (capitolele II şi III din Filosofii paralele sunt extrem de preţioase şi factual, şi disociativ) Al doilea merit al articolului este tenta- tiva de a oferi un inventar al trăsăturilor tipice ale filozofiei româneşti (p 12: se articulează în strânsă legătură cu literatura; e fascinată de problemele iden- titare româneşti; predomină, ca discipline filozofice, filozofia istoriei şi a culturii; e politizată, nu e neutră la procesul modernizării; se sincronizează rapid la trendurile occidentale; e săracă în reflecţie etică) Marta Petreu a înţeles cât de importantă e pentru o istorie a filozofiei româneşti stabilirea unui inventar al temelor care sunt tipice pentru gândirea filozofică românească Din păcate, pe alocuri, articolul păcă- tuieşte prin politizare (antipatiile ideologice ale autoarei sunt prea vizibile, iar regionalismul arde- lean e uneori prea prezent) în privinţa a ceea ce este mai valoros în filozofia românească, ierarhiile propuse de cei pe care i-am citat până acum sunt următoarele: N Bagdasar (în 1940) crede că Rădulescu Motru este al doilea mare gânditor al modernităţii noastre, după Vasile Conta; Ion Ianoşi consideră că „filosofi de seamă" sunt Lucian Blaga, Constantin Noica şi Mircea Florian (în 1996); opţiunea lui Afloroaei (în 1997) este pentru Blaga, Florian, Eliade, Noica; iar Martei Petreu i se par Blaga şi Noica cei mai originali, iar Mircea Florian i se pare cel mai riguros (în 2002) Concluzii Nu avem o adevărată istorie a filo- zofiei româneşti Avem câteva medalioane de filozofi empatic făcute (Ianoşi), câteva studii de caz solid investigate (Petreu), câteva portrete de gânditori rela- tiv bine conduse conceptual (Bagdasar)99, o proble- matizare judicioasă şi o inteligentă punere în context a absenţei unei istorii a filozofiei româneşti (Afloroaei) Istorii ale filozofiei româneşti: 1) Marin Ştefănescu, Filosofici românească, Editura Caselor Naţionale, Bucureşti, 1922, IX + 328 pp Culturalistă şi nefixată stilistic, prima istorie a filo- zofiei româneşti operează cu un concept fantast a ceea ce este (ori ar trebui să fie) filozofia românească, inutilizabil azi, inutil şi atunci 2) N Bagdasar, Istoria filosofiei româneşti, Socie- tatea Română de Filosofie, Bucureşti, 1940, XI + 436 pp (ediţia a doua, 1941, apărută ca Istoria filosofiei moderne, voi V, reproduce ediţia din 1940, mai puţin o Corrigenda, la care autorul a renunţat; reeditată în Scrieri, ediţie îngrijită, introducere şi note de Gh Vlăduţescu, Eminescu, Bucureşti, 1988, pp l-340, în forma din 1941) Tehnic corectă, istoric falsă, filo- zofic plată, estetic intranzitivă, informativ utilă 3) Ion Ianoşi, O istorie afilosofiei româneşti în relaţia ei cu literatura, Biblioteca Apostrof, Cluj, 1996, 390 pp Reprezintă „refacere [a] substanţială" a lucrării Literatura şi filozofie Interacţiuni în cultura română, Minerva, Bucureşti, 1986 Titlul din 1996 spune totul, iar parcurgerea succesiunii de medalioane situează această „istorie" în categoria „istoriilor forţate să fie istorii" de o incapacitate filozofică de a sesiza că, în cazul „istoriei filozofiei româneşti" nu ne aflăm în prezenţa unei înlănţuiri filozofice de opere, ci a unei succesiuni cronologice de autori 4) A Tănase, „[La philosophie en] Roumanie", in La philosophie en Europe, sous la direction de Ray- mond Klibansky et David Pears, Editions Gallimard /Unesco, Paris, 1993, pp 358-369 Este un tablou corect din punctul de vedere al enumerării contri- buţiilor tehnice, fals din punctul de vedere al condi- ţiilor politice înşiruirea este paratactică şi mărgelată, în contrast cu alte contribuţii la acelaşi volum, în care prezentarea filozofiei pune în lumină legăturile dintre reflecţiile filozofilor contemporani Vrând să prezinte întregul contribuţiilor româneşti la filozofie, Tănase a pus involuntar în lumină, prin contrast cu alţi contributori, izolarea faţă de exterior a României şi tragica lipsă de legătură internă între filozofii români, care păreau de pe Lună, într-o lume a liber- tăţii (altora) pe Pământ 5) Ştefan Afloroaei, Cum este posibilă filosofia în estul Europei, Polirom, Iaşi, 1997, 287 pp Este o reflecţie asupra inexistenţei unei istorii a filozofiei româneşti condusă în cadrele largi şi comprehen- siv-riguroase ale hermeneuticii filozofice Este cea mai ambiţioasă istorie (mascată) a gândirii filozofice româneşti, combinată cu un diagnostic privind cul- tura română şi unul, întrepătruns cu primul, privind cultura europeană modernă Evocarea gânditorilor români este pentru Afloroaei un prilej de a regândi, personal şi în context, gândul acestora, fără a le impune false legături între ei, cu scopul de a obţine o succesiune ordonată şi logică a lor, adică o istorie Afloroaei ştie că nu există o istorie a filozofiei româ- neşti, de aceea a renunţat să mai încerce să scrie una în fond, Cum este posibilă filosof ia în estul Europei este o carte de filozofie personală, riguros construită în jurul privirii binoculare: un ochi priveşte gîndirea rpmânească, celălalt priveşte gândirea europeană Oglinda care captează ambele imagini ar putea fi sursa unei reflecţii româneşti originale 6) Dicţionarul operelor filozofice româneşti, coordo- nator general Ion Ianoşi, coordonatori Vasile Morar, Ilie Pârvu, Dragan Stoianovici, Gheorghe Vlăduţescu, Humanitas, Bucureşti, 1997, 318 pp Este un in- strument de lucru indispensabil şi preţios Sunt recenzate, în articole concise şi, de cele mai multe ori bine făcute, 111 opere, provenite de la 57 de autori români sau de origine română, cu creaţia încheiată, care „aparţin atât disciplinelor filozofice pro- priu-zise, cât şi unor discipline conexe" (coperta IV) Dicţionarul conţine „Bibliografia operelor filozo- fice româneşti" (pp 273-317), alcătuită de Mădălina Diaconu - un instrument de lucru extrem de util Coordonatorul general al Dicţionarului caracte- rizează „Bibliografia " ca fiind „extinsă dar nici- decum completă" O inspecţie rapidă a listei autorilor cuprinşi în Dicţionar arată că profesiunile din care s-au recrutat operele filozofice româneşti sunt foarte diverse: drept, medicină, literatură, logică, fizică, teologie, critică şi istorie literară, sociologie, istorie, geografie, matematică, estetică - pe scurt, toată cul- tura Filozofia română continuă să recruteze lucrări din toate domeniile culturii, ceea ce poate însemna fie că autonomizarea ei e precară, fie că autolegi- timarea ei e în exces In concluzie, două lucruri se impun imediat cititorului acestui Dicţionar: primul e că filozofia românească e cultură generală; al doilea e că literatura secundară e mult inferioară, în cantitate, operelor filozofice însele In orice cultură consolidată, însă, literatura secundară depăşeşte cu mult literatura primară Nu şi la noi Prin seriozi- tatea lui, Dicţionarul operelor filozofice româneşti e o radiografie a stării de fapt din câmpul filozofiei 7) Marta Petreu, „Filosofia românească", în: Filo- sofii paralele, Limes, Cluj-Napoca, 2005, pp 1l-28 Acest articol i-a fost comandat autoarei de către The Routledge Encyclopedia of Philosophy, 2002 şi a apărut sub voce „România, philosophy" pe internet la adresa http://www rep routledge com (din păcate, consultarea articolului în limba engleză e posibilă doar contra cost ori numai pentru abonaţi) Filozofia românească este, pentru Marta Petreu, „marea necunoscută a culturii române" (p 6) „în cultura română", consideră autoarea, „cei care s-au bucurat de existenţa filosofiei româneşti au fost în primul rând literaţii " (p 7) De ce? Din două motive: întâi, pentru că filozofii români suferă de bovarismul străinătăţii; apoi, pentru că pe filozofii români nu îi interesează filozofia română, în timp ce pe literaţi da „Public aceste studii mai puţin pentru filosofii români - care, pentru că se ocupă de filosofia universală se simt plasaţi direct pe cerul înstelat al universalităţii - şi mai ales pentru scri- itori, deoarece ei sunt cei care se interesează constant de filosofia românească [ ] Cercetarea istoriei filosof iei româneşti [ ] este, pentru majoritatea filosofilor şi specialiştilor români în filosofie, neinte- resantă " (p 6) Marta Petreu reaminteşte un lucru pe care adesea îl trecem cu vederea, acela că, deşi filozofia românească nu s-a putut autonomiza în câmpul literelor româneşti suferind de prestigiul hegemonie al culturii generale, totuşi, anume dato- rită literaturii şi criticii literare filozofia românească a supravieţuit şi şi-a păstrat centralitatea culturală publică „Fără acumulările de informaţie pe care le- au realizat şi conservat filologii, istoria filosofiei româneşti nu ar fi cu putinţă " (p 7) Acest lucru trebuia recunoscut cu toată onestitatea (chiar dacă, din punctul meu de vedere, ceea ce a fost realizat în acest mod nu a fost o istorie a filozofiei româneşti, ci o supravieţuire a filozofiei în canonul culturii gene- rale) Marta Petreu a dat cele mai solide studii de filozofie românească 8) Alte lucrări: Antologia gîndirii româneşti, Secolele XV-XIX, redactor responsabil acad C I Gulian, Editura Poli- tică, Bucureşti, 1967, în două părţi Istoria filozofiei româneşti, Editura Academiei, Bucu- reşti, 1980, 2 volume Antologie de filozofie românească, Minerva, Bucureşti, 1986, 3 volume Anexa V Despre formarea primei pieţe interne a schimbului intelectual înainte de 1820 nu poate fi vorba despre o piaţă a ideilor De ce? Iată argumentele lui Sorin Antohi, expuse în Civitas imaginalis Istorie şi utopie în cultura română (Litera, Bucureşti, 1994) întâi de toate, pentru că „nu putem vorbi de o con- tinuitate a procesului general de primenire lingvis- tică decât începând din anii 1820" (p 140) Lexicul nu s-â uniformizat social decât după ce instituţiile şi constrângerile comunicaţionale au redus marja de fantezie în vorbirea limbii române, care aproape pe toată întinderea secolului al XIX-lea continuă să fie vorbită şi scrisă ad libitum (p 143) Cu toate acestea, se poate constata că interacţiunea plurilingvistică diminuează constant, astfel că „amestecul limbilor" pe care îl constata Ion Codru Drăguşanu în 1837, când descindea în „Babilonul României" (adică la Bucureşti), se rezolvă cu timpul prin impunerea unui unic limbaj politic dominant, cel al intelighenţiei modernizatoare Unificarea limbii a fost politică, deoa- rece idiomul care s-a dovedit în cele din urmă trium- fător şi-a dobândit prestigiul printr-un ascendent de natură politică: elitele care aduceau modernizarea reuşeau să îşi impună, odată cu ea, şi felul de a vorbi, deoarece acesta era idiomul progresului, iar progresul, în secolul al XlX-lea, nu poate decât să triumfe Prestigiu aveau, de aceea, expresiile pro- venite din bagajul limbii considerate, atunci, progre- siste - franceza, da; greaca, nu ,,[E] şic, de bon ton, să ştii franţuzeşte ori să-ţi presari limba maternă cu franţuzisme; e penibil, demodat să mai foloseşti grecisme ş c 1 [ ] Literatura şi teatrul primei jumă- tăţi de veac XIX documentează, prin tipuri comice, această confluenţă între imitaţia mondenă şi ideo- logie: bonjuriştii şi franţuzitele duc luptă aprigă cu tombaterele" (p 156) Cei care au realizat unificarea lingvistică au fost purtătorii ideologiei modernizării, formând o intelighenţie care, după 1848, va fi com- plet absorbită de societatea civilă şi de stat „Primenirea lingvistică" haotică ar putea explica fenomenul, pentru lingvişti, derutant numit de Klaus Bochmann mehrfachen Ersterwahnung (primă menţionare multiplă), iar de Graur etimologie mul- tiplă (p 141; se poate observa că prima formulare este neutru-ironică, în timp ce a doua e serios-onto- logizantă) în al doilea rând, deoarece nu exista o piaţă internă a contribuţiilor intelectuale De pildă, Dimitrie Cantemir a produs o operă care, datorită circulaţiei confidenţiale, nu a avut nici o urmare practică asupra mersului ideilor Multe din scrierile Şcolii Ardelene, produse în secolul al XVIII-lea, au rămas necunos- cute moldovenilor şi muntenilor până în prima jumătate a secolului următor „Cazul lui Ion Budai- Deleanu este, fără îndoială, un caz-limită, dar nu lipsit de semnificaţii privind circulaţia ideilor şi cuvintelor în Aufklarung-ul autohton" (p 141) Căr- ţile scrise nu circulau, interesul era fixat exclusiv pe piaţa externă, iar scrisul era mai degrabă pentru interior, toată atenţia fiind acordată culturii de inte- rior, ca adăpost al comunităţii sufleteşti (piaţa de schimb intelectual, din punctul de vedere al bunei creşteri, era prost văzută de un Iordache Golescu, care considera că este mai bine să gândim acasă, decât în afara ei) 100 In al treilea rând, vocabularul ideilor avea alte surse intelectuale în Transilvania (latine, maghiare, germane), decât în Moldova şi Ţara Românească (turceşti, greceşti, ruseşti, latino-romanice) (p 141) Disciplinele, dacă ar fi fost să se nască, nu aveau cum să-şi fixeze terminologia, nu numai deoarece nucleul generativ al limbii nu era el însuşi fixat (vezi primul argument), ci şi pentru că sursele intelectuale proveneau din tradiţii intelectuale incompatibile şi, deci, erau fără comună măsură Pentru a forma termi- nologie, intelighenţia progresistă a recurs la soluţia adoptării de neologisme prin derivare Raritatea noţiunilor obţinute prin calc lingvistic, procedeu care e tipic limbii germane, este explicată de Antohi prin nevoia intelighenţiei de a ţine la vedere marca provenienţei neologismului, deoarece „neologismele latino-romanice, în primul rând cele de provenienţă franceză, sunt considerate progresiste" (p 155) Exhi- barea lor (calchierea ar fi ascuns originea) şi deci opţiunea pentru adoptarea derivativă (românizarea prin sufixare) s-ar explica prin conotaţia de identificare ideologică (p 142) Pentru perioada de după 1820, putem spune, continuând argumentarea, că, potrivit lui Sorin Antohi, formarea primei pieţe interne a schimbului intelectual în secolul al XlX-lea a fost consecinţa realizării a trei unificări prealabile, fiecare dintre ele decisive (1) Unificarea socială a limbii Lexicul nu s-a uniformizat social decât după ce (a) instituţiile şi constrângerile comunicaţionale au redus marja de fantezie în vorbirea limbii române, (b) iar interac- ţiunea plurilingvistică s-a diminuat Unificarea soci- ală a limbii a fost precipitată de impunerea unui limbaj politic dominant, cel al intelighenţiei moder- nizatoare (2) Formarea unei pieţe interne a cărţii Cînd a apărut, piaţa de răspândire a cărţii s-a bazat esenţial pe impunerea unor coduri comune de lec- tură, adică pe formarea unui public general cultivat, iar acest lucru s-a produs prin intermediul presei (p 152), care a suplinit la noi toate rolurile: „populari- zare, informare curentă şi scopuri mai ambiţioase [ştiinţifice, scopuri formative]", „încercând să contra- careze absenţa lexicoanelor şi, mai ales absenţa unui public cultivat" (p 149) (3) Unificarea vocabularului ideilor Până adânc în secolul al XlX-lea, vocabularul ideilor a avut alte surse în Transilvania, faţă de Moldova şi Ţara Românească Vocabularul ideilor a fost unificat de intelectualii care au reuşit să-şi impună în spaţiul public opţiunile lor filozofice, ideologice, culturale, literare, iar acest lucru a fost posibil datorită aso- cierii lor politice cu procesul modernizării Princi- patelor şi, mai apoi, României Anexa VI Despre impunerea intelectualului umanist şi multilateral, în dauna profesionalizării Procesul apariţiei intelectualului în secolul al XlX-lea românesc a fost studiat de Elena Siupiur în mai multe lucrări Am să mă refer aici la două dintre ele: „Viaţa intelectuală la români în seco- lul XIX", în Cartea interferenţelor, Editura Ştiinţifică şi Enciclopedică, Bucureşti, 1985, pp 230-245; „For- marea intelectualilor în sud-estul european în seco- lul al XlX-lea Modelul românesc", în I Agrigoroaei, Gh Buzatu, V Cristian (coordonatori), Românii în istoria universală, III, Universitatea „Al I Cuza", Iaşi, 1987, pp 427-453 în urma unei investigaţii de statistică istorică, Elena Siupiur a constatat că, la noi, în secolul al XlX-lea, dinastiile de intelectuali au înlocuit în viaţa politică dinastiile de boieri (1985, p 234) între toate ocupaţiile intelectuale, „numărul celor care acoperă spaţiul social-uman [inclusiv medicina] este [ ] covîrşitor în comparaţie cu celelalte [ocupaţii intelectuale]" (p 240) Bunăoară, „70% din totalul categoriilor sînt în domeniul social-uman, 25% în domeniul tehnic şi 5% în domeniul artistic" (p 235) în acelaşi timp, anume acest tip de intelectual cu pregătire în domeniul socio-uman este elementul social-politic cel mai dinamic, fapt dovedit de împre- jurarea că, „din cei 3 000 de intelectuali înregistraţi, 888 (adică 30%) deţin funcţii politice în stat" (p 233) Procesul prin care intelectualii trec la conducerea instituţiilor politico-administrative poate fi docu- mentat statistic începând cu 1830 Sorin Antohi, care citează aceste rezultate, comen- tează: „E fascinant cum aceşti intelectuali din prima generaţie reuşesc în scurtă vreme să impună ca ideal al omului social tocmai tipul intelectualului: fie un om cultivit (Bariţiu), fie oameni învăţaţi şi voitori de îmbunătăţiri (Diamant)" (Civitas imaginalis Istorie şi utopie în cultura română, litera, Bucureşti, 1994, p 161) Potrivit lui Antohi, idealul omului cultivat în gene- ral este un rezultat al unificării şi re-romanizării limbii române în secolul al XlX-lea, parte din pro- cesul impunerii, prin „intelighenţia", a unei pieţe interne româneşti a valorilor (vezi Anexa V) Prin această unificare, „actul de cultură asigură o identi- tate socială centrală, scoţându-l pe intelectual din marginalitate" (Antohi, p 161) Centralitatea socială a acestui tip de intelectual, adept şi agent al moder- nizării, nu a fost contestată nici măcar de Biserică Elena Siupiur consemnează lipsa de rezistenţă sau reacţie a clerului la impunerea de către intelectuali a propriului lor model uman ca tip social central (Siupiur, 1987, p 451) Pe de altă parte, e demn de remarcat că, la noi, în aceeaşi perioadă, „fiecare intelectual practica în medie trei activităţi" (Siupiur, 1985, p 235), dar, în condiţiile în care, „în conştiinţa intelectuală, [se putea observa] absenţa distincţiei între gradul de înaltă profesionalizare şi specializare şi acela al ama- torismului" (p 235) Faptul acesta traduce împreju- rarea că relaţia profesională cu cultura a fost exogenă, „mai mult sub influenţa factorilor externi culturii decît [a] legilor ei interne" (p 244) Or, din acest motiv, „o mare parte din activităţile intelectuale nu ating în această perioadă profesionalizarea, chiar dacă iniţial au această tendinţă" (pp 244-245) Comentariu Noica admitea melancolic că „omul de cultură român nu suportă o singură spe- cializare sau simpla [ ] specializare" Cantemir, credea Noica, „ne-a dat un fel de model al omului de cultură român, dar modelul acesta, bun în el însuşi, are o contraparte tare proastă" - „lăutărismul" „Că fiind aşa, omul de cultură român pune pe gânduri şi adesea indispune până la critică severă pe specialişti, nu e lucru de mirare, dar merită să fie amintit " („Modelul Cantemir în cultura noas- tră") Această marcă distinctivă a tipului de intelec- tual care dobândeşte prestigiu şi are succes pe piaţa românească a rămas valabilă până astăzi: un veri- tabil intelectual, în România, are datoria profesională de a se mişca cu dezinvoltură în cel putin trei domenii considerate esenţiale (literatură, istorie, filozofie, indiferent de profesiunea sa de bază) şi de a mânui cu talent, în conversaţie ori scris, ideile generale ale acestor domenii Această „constrângere" tacită a mediului intelec- tual românesc explică, probabil, succesul de casă al unui autor precum Heidegger (vândut la noi, în 1987, în 42 000 de exemplare), tirajele astronomice (pentru Occident, unde piaţa culturii generale e în declin) ale lucrărilor de istoria religiilor, de istoria civilizaţiilor, de filozofia culturii etc, în general, a tuturor lucrărilor care au legătură cu filozofia şi cul- tura Fireşte că această răspândire a interesului cog- nitiv intră în serioasă contrazicere cu caracterul fatalmente limitat al facultăţilor intelectuale în latura lui bună, prestigiul imperial al culturii gene- rale a generat înclinaţia multor intelectuali români de marcă spre enciclopedism fausric (Hasdeu, Iorga, Eliade, Culianu) în latura lui proastă, prestigiul culturii generale ca unic criteriu de competenţă pro- fesională a generat un bovarism intelectual dăunător profesionalizării ideilor, perfect situat de această caracterizare datorată lui Julien Benda: „publicul larg cultivat formează acea parte dintr-o populaţie care citeşte şi îşi închipuie, ca urmare a acestui pro- ces, că reuşeşte să şi gândească" (Trădarea cărturarilor, traducere de Gabriela Creţia, Humanitas, Bucureşti, 1993, p 81) Anexa VII Este posibil dialogul? Răspunsul lui Alexandru Dragomir şi spiritul Seminarului de la Salzburg La această întrebare un răspuns a fost dat de Alexandru Dragomir, într-un seminar privat care a avut loc în data de 20 decembrie 1997 Redau mai jos, după notiţele mele, ideile sale Dialogul este un tip de discurs public, a cărui finalitate este ajungerea la o înţelegere între participanţi Dialogul e legat de logică şi raţionalitate Presupoziţia este că raţiunea e egal împărţită între oameni Dacă nu ar fi, atunci propunerea de a dialoga ar fi din capul locului absurdă: de ce să cauţi să dialoghezi dacă raţiunea, instrumentul de bază al dialogului, nu ar fi egal împărţită între oameni? Scopul dialogului e realizarea consensului între participanţi Dar consensul e bazat pe număr, or numărul nu garantează adevărul Socrate, care a fost condamnat la moarte de un număr mai mare de votanţi decât numărul celor care l-au considerat vinovat (ceea ce înseamnă că moartea lui Socrate a fost votată şi de oameni care îl voiau mort, deşi îl consi- derau nevinovat), ştia cel mai bine că numărul nu e criteriu al adevărului Atunci? Avem următoarea posibilitate: criteriul adevărului e evidenţa sau certitudinea Ajungem astfel la Descartes La Descartes, din cogito, ergo sum au ieşit două înţelesuri, care au determinat în mod decisiv modul în care noi, modernii, ne rapor- tăm la această chestiune: după cum accentul cade pe sum, adică pe existenţa subiectului şi pe evidenţele lui; ori pe cogito, adică pe evi- denţele gândirii La Descartes, certitudinea consta în depăşirea îndoielii: Dumnezeu garantează restul adevărurilor obiective, cum '' ar fi cele matematice Propoziţia dubito, ergo cogito; cogito, ergo sum este în mod natural şi raţional sustrasă spiritului malign - înşelă- torului; cât priveşte garantarea tuturor celorlalte adevăruri, e nevoie de veracitatea divină La Descartes, totul e întemeiat pe un apriorism al subiectului: logica, ideile înnăscute şi argumentele logice sunt constrângătoare deoarece apriorismul logic funcţionează (toţi oamenii sunt în mod egal înzestraţi cu raţiune logică) Limba proprie argumentelor este, prin urmare, limbajul logic La rigoare, pentru a fi integral realizat, dialogul ar trebui să se rezume la un limbaj strict logic Mai mult, pentru a fi total lipsit de ambiguităţi, limbajul logic trebuie să fie scris Prin urmare, condiţia de eficacitate maximă a dialogului este ca vorbirea naturală să devină scriere logică Dialogul din societate foloseşte însă numai la limbajul natural Cu toate acestea, cum am văzut, realizarea sa perfectă este posibilă numai prin suprimarea limbajului natural în favoarea scrierii logice Acţiunea prin care transformăm limba naturală într-una simbo- lică, de tip logic, este una de purificare, foarte asemănătoare ascezei, pentru sfânt Sfântul, ca om, pleacă de la constatarea că e plin de vicii şi îşi supune firea coruptă uni proces controlat de purificare Acelaşi proces se aplică şi limbii naturale în cazul transformării ei, dintr-un instrument polivalent (din punctul de vedere al sensurilor) într-unui monovalent (logic) Limba naturală trebuie purificată logic, trebuie depăşită spre o puritate a ei, prezentă în vir- tualităţile ei, dar absentă în practica ei coti- diană Ca să fac ceva cu limba naturală, trebuie să o depăşesc Ies din limbă, pentru ca, la capătul purificării ei, să găsesc logica, argu- mentul în stare pură La fel este şi mecanismul sfinţeniei: sfântul pleacă de la o impuritate dată, viaţa lui, pe care o supune, prin asceză, purificării El ştie că, pentru a-şi câştiga cu adevărat viaţa care contează, trebuie să o piardă pe cea de care se poticneşte, în atin- gerea ei Credinciosul iese din lume, pentru a o putea vedea din punctul de vedere al afirmaţiei „Dumnezeu există" Dacă purificăm limba naturală, ajungem la argumente pur logice, adică la un limbaj logic, adică la scriere Dar dialogul este vorbire între oameni angajaţi în acţiunea de a lămuri în comun o problemă dată Deci realizarea ideală a dialogului, ca rezultat, implică transformarea vorbirii în scris, adică anularea dialogului însuşi, ca vorbire între oameni concreţi Dacă este ideal, dialogul e irealizabil De ce? Pentru că avem o asimetrie între poziţia strict logică (regula terţului exclus) şi perechea certitudine/scepticism între adevăr şi fals nu există gradaţie, în timp ce între certitudine deplină şi scepticism total există o mulţime de grade intermediare, toate rezona- bile, adică putând în grade diferite să fie în mod rezonabil argumentate între un dialog real şi unul ideal e o gradaţie la fel de mare ca şi aceea între poziţia certitudinii absolute şi cea a scepticismului total Prin urmare, sunt două situaţii posibile, după cum acceptăm ori purul, ori impurul Situaţia pură constă în reducerea la logică: dialogul vorbit dispare în umbra discursului scris, de tip logic Aceasta este situaţia în dezbaterile ştiinţifice însă situaţia cu care avem de-a face în dezbaterile din viaţa de zi cu zi este foarte diferită Ea nu se poate identifica nicicum cu o situaţie pură Iar dacă o face, se auto-invalidează - căci societatea reală nu este o societate de savanţi A doua situaţie este aceea care acceptă impurul: ea e caracterizată prin acceptarea faptului că nici o etapă a dialogului nu este finală ori conclu- zivă şi că „idealul" dialogului real nu este logica, ci tratarea fiecărei situaţii după posibi- lităţi, potrivit putinţei - kata dynamin, cum spunea Aristotel Ce se admite atunci când admitem că dialogul e posibil? Că raţiunea e egal împărţită între oameni; că suntem egali în faţa raţiunii; că toţi trebuie să ne supunem în chip necondiţionat logicii; că oamenii trebuie să se predea cu arme şi bagaje logicii; că singurul mod de a ajunge în locul în care raţiunea e egal împărţită e logica Ideal, dialogul se suspendă în scriere simbolică (logică) Practic, se poate considera realizat dacă înlătură viciile partenerilor la dialog Dialogul, dacă e realizat, funcţionează în aceste cazuri ca o asceză, ca sursă de armonie intelectuală, sub jugul moralei logicii - aceasta pretinde Măturarea viciilor partenerilor de dialog (reaua-credinţă, nesimţirea, ideologizarea, răstălmăcirea etc) Primejdia dialogului aparent realizat este să crezi că prin consens numeric poate fi atins adevărul Consensul nu asigură raţionalitatea; nici criteriile raţiunii; nici adevărul în societate însă, dialogul e viu şi, ca atare, argumentul este împletit cu persoana Nu poate fi despărţit de ea Argument şi persoană fac un tot, faţă de care reacţionăm ca faţă de un întreg Cea care vorbeşte nu este logica, ci persoana şi ei îi răspundem, când replicăm, în mult mai mare măsură decât logicii Argumentul scris e sec, e lipsit de persoană Logica impune purifi- carea noastră de statutul de persoane E oare bine ca persoana să fie dată total deoparte? Dacă scopul politicii este protejarea persoanei, atunci prin reducerea la logică se obţine un scop anti- politic Trebuie, cumva, să salvăm persoana Alexandru Dragomir sugera că problema dialo- gului social nu este reductibilă la un schimb strict logic şi nici nu poate fi redusă, în chip ideal, la impunerea unui cod de conduită din care persoana vie şi concretă, cu toate viciile şi defectele ei, să fie programatic eliminată (cum pretind codurile de conduită în polemicile civilizate de tip Oxford Style of Debating) Problema dialogului social este mult mai complexă şi mai delicată, deoarece implică atât conservarea persoanei (altminteri scopul politicii democratice nu ar mai fi menţinut), cât şi păstrarea criteriilor logicii (altminteri scopul dialogului nu ar mai putea fi atins) Cum spunea, cumva aporetic, Alexandru Dragomir, dialogul real pretinde tratarea fiecărei situaţii după posibilităţi, potrivit putinţei - kata dynamin Or, tocmai pentru că problema oricărei societăţi care aspiră la normalitate este atingerea unui dialog real, fiecare societate poate fi judecată după capa- citatea ei de a găsi un kata dynamin deopotrivă funcţional (în orice situaţie), generalizabil (la toţi membrii societăţii) şi fertil (capabil să conducă la deblocarea situaţiilor) Aplicat dialogului, cultura occidentală (spre deosebire de a noastră) a găsit un astfel de kata ăynamin, care îi este propriu şi care o distinge de celelalte culturi Să numim acest kata ăynamin „spiritul seminarului de la Salzburg" Spiritul Seminarului de la Salzburg: un îndreptar practic Castelul La marginea Salzburgului, pe malul lacului Leopoldskron, se află un castel baroc, con- struit între 1736 şi 1744 de prinţul de atunci al oraşului, ca răscumpărare pentru o faptă care a scandalizat Europa Prinţul se numea Leopold Anton Freiherr von Firmian, iar fapta a constat din expulzarea unui mare număr de protestanţi din Salzburg Prinţul era de viţă veche: provenea din- tr-o familie care îşi putea identifica strămoşii până în 1185 Devenit arhiepiscop de Salzburg în 1727 (anul morţii lui Newton), prinţul Leopold von Firmian era cunoscut în Europa ca un amator de ştiinţe şi un protector al artelor Cu toate acestea, în 1731, pentru a combate creşterea influenţei pro- testante în zonă, prinţul, care era şi un catolic mili- tant, a expulzat din Salzburg 22 000 de protestanţi, aruncând asupra familiei Firmian oprobriul Europei cultivate Pentru a îndulci repulsia pe care a stârnit-o ordinul de expulzare, arhiepiscopul de Salzburg a dispus construirea unui castel expiatoriu, Leopolds- kron, aflat între lacul cu acelaşi nume şi Untersberg Soarta acestui castel avea să fie, pentru aproape două secole, un epitom la tema literară numită cândva de Ramiro Ortiz fortuna labilis Sub t vremi Arhiepiscopul fondator a murit în chiar anul inaugurării castelului, 1744 Pentru un timp, reşedinţa familiei Firmian a cunoscut o strălucire artistică extraordinară Contele Laktanz Firmian, nepotul fondatorului, a înzestrat castelul cu cea mai bogată galerie de tablouri pe care a cunoscut-o vreodată Salzburgul, fiind unul dintre primii sponsori ai lui Leopold Mozart şi al fiului acestuia, încă necunoscutul Wolfgang Amadeus Decăzut după moartea lui Laktanz (în 1786) din splendoa- rea balurilor şi a saloanelor aristocratic-artistice, Leopoldskron e cumpărat în 1837 de proprietarul unui poligon de tir, care, obtuz şi intrepid, spoliază castelul de majoritatea bogăţiilor sale artistice Pe toată întinderea secolului al XlX-lea, Leopoldskron trece din mână în mână, printre proprietari numă- rându-se, fără discriminare de clasă, doi chelneri, care au vrut să-l transforme într-un hotel, Ludwig I, regele Bavariei, şi Karl Spăngler, un bancher pe atunci notoriu în 1918, castelul a fost vândut lui Max Reinhardt (cofondatorul festivalului de la Salz- burg), cel mai faimos regizor de teatru al epocii Leopoldskron este renovat de acesta potrivit unei concepţii personale: între alte decoraţii, biblioteca şi salonul veneţian sunt creaţiile lui Reinhardt, care transformă castelul într-un centru artistic interna- ţional După Anschluss (1938), autorităţile naziste confiscă proprietăţile lui Max Reinhardt ca fiind „evreieşti" şi transformă castelul într-o reşedinţă de vară şi o casă de oaspeţi In mod armonios, visul chelnerilor din secolul al XlX-lea a fost realizat de naţional-socialiştii secolului al XX-lea Seminarul Castelul şi proprietatea au fost retur- nate soţiei lui Max Reinhardt (mort la New York în 1943), actriţei austriece Helene Thiming, care, în 1946,l-a oferit unui absolvent de la Harvard, Clemens Heller, cu scopul de a se organiza aici un seminar care să promoveze dialogul dintre Europa şi Ame- rica In vara lui 1947, timp de şase săptămâni, aproape o sută de tineri intelectuali din cele două continente s-au adunat la castelul Leopoldskron pentru a încerca să extragă o viziune a viitorului din convulsiunile războiului abia încheiat Proaspăt năs- cutul Seminar de la Salzburg, organizat de Clemens Heller împreună cu Scott Elledge şi Richard Campbell (toţi trei provenind de la Harvard), a fost, spre surpriza multora, un succes de proporţii De atunci, castelul Leopoldskron a adăpostit 342 de sesiuni ale seminarului, dedicate celor mai variate teme sociale, politice, economice şi culturale, adunând laolaltă inte- lectuali din toate cele cinci continente, într-o ambi- anţă care combină cu tact dezinvoltura americană cu eleganţa europeană Cu timpul, Seminarul a devenit şi bogat, astfel că toate clădirile vechii pro- prietăţi a prinţului von Firmian au putut fi restau- rate şi sunt astăzi funcţionale, potrivit înfăţişării lor originare, în condiţiile celui mai modern confort Despre politeţea confruntării intelectu- ale La seminarul cu numărul 342, care a fost dedicat mişcărilor conservatoare şi neo-conservatoare, am fost invitat şi eu, între alţi 42 de participanţi din toată lumea Nu am făcut această lungă referire la isto- ricul Seminarului de la Salzburg pentru a descrie conţinutul dezbaterilor la care am asistat, ci pentru a mă putea referi la câteva din mvăţămintele pe care le-am tras privind forma adresării civilizate într-o confruntare intelectuală Despre conţinutul însuşi al discuţiilor voi spune doar că punctul lor comun de plecare a fost constatarea frustrantă că ceea ce se numeşte conservator în Europa este altceva decât ceea ce, începând cu anii '50, se numeşte neo-con- servator în Statele Unite, şi, încă, este cu totul altce- va decât poate cădea sub eticheta de „conservator" în ţări din Asia sau din Africa (neo-conservatorismul american fiind, potrivit caracterizării susţinătorilor săi, o mişcare de idei politice, economice şi morale care, în principiu, ar putea fi asimilată cu opţiunile liberalismului clasic englez din secolul al XLX-lea101; fireşte, europenii au glosat cu ironie asupra unei terminologii care invită la confuzie şi care se pre- tează descurajant de bine traducerii mentale încru- cişat contradictorii) Comunicările cele mai animate şi mai controver- sate au fost ale americanilor102, care aveau la activ, toţi, o experienţă politică militantă Ceea ce la con- ferenţiarii europeni103 era principiu academic sau un set de cunoştinţe literare, eventual bazate pe o expe- rienţă jurnalistică, era pentru referenţii americani o realitate electorală vie, în care se simţeau pe deplin implicaţi şi faţă de care aveau responsabilităţi etice pe care, la partenerii europeni de discuţie, nu le-am remarcat Tipul „intelectual" european, dedicat până la autism raţionamentelor şi gusturilor sale idiosin- cratice, pare răspândit în Statele Unite mai degrabă printre „liberali" (Le democraţii de stânga) De altfel, tipul „Woody Allen" — al intelectualului cu un debit verbal ameţitor, un temperament intelectual nevrotic, agitat în manifestări, omniscient în pre- tenţii şi tragic de ineficient în realizare — era prezent în sală printre contradictorii punctului de vedere neo-conservator Ajung astfel la punctul meu de interes Pe perioada a şase zile de dezbateri, am asistat la numeroase confruntări intelectuale aprinse Unele dintre ele, datorită radicalităţii poziţiilor inte- lectuale aflate în conflict, erau violente în chiar con- ţinutul lor Cu toate acestea disputa intelectuală s-a păstrat mereu în cadrele unei bune-cuviinţe nu lip- site de graţie şi nimeni nu s-a simţit personal ofen- sat nici de punerea ideilor sale în discuţie şi nici, când a fost cazul, de respingerea lor încă din prima zi a dezbaterilor am simţit că partenerii de dispută intelectuală posedă o tehnică capabilă să dezamorseze agresivitatea care e latentă în conflictul discursurilor Aş dori să ofer în conti- nuare o scurtă descriere a acestei „tehnici" de non- agresiune Cred că trebuie început cu observaţia că nici un vorbitor nu a făcut vreodată nici cea mai mică referire la persoana celui ale cărui idei erau refutare şi nici la presupusele motive pentru care cel în cauză a adoptat o poziţie intelectuală mai degrabă decît o alta Deoarece pentru orice om cu un ochi dispus la bârfă şi mistificări ocaziile de judecată ad personam au fost şi aici, ca întotdeauna, copioase, cred că decizia de a ocoli atacurile personale a fost consecinţa unui „contract" intelectual voluntar acceptat —, de la care mi s-a părut că nimeni nu derogă decât cu riscul excluderii sale din sânul comunităţii intelectuale civilizate Altfel spus, prima condiţie a politeţii intelectuale mi-a părut a consta din interdicţia de a te referi, indiferent de formă, la „suportul" uman al ideilor discutate sau la presupusele lor motivaţii în istoria personală a celui care le susţine: când discuţi cu cineva, trebuie să te străduieşti să vezi în faţa ta ideile puse în discuţie şi nu persoana care, întâmplător, le poartă Rostită ca argument în discuţie, o afirmaţie de tipul „dumneata susţii acest punct de vedere deoarece eşti negru, sau deoarece eşti alb şi creştin sau deoa- rece de fapt urmăreşti alte scopuri etc " ar fi şocat şi ar fi fost imediat taxată ca o necuviinţă (faţă de cel căruia i s-ar fi refuzat astfel prezumţia de onestitate intelectuală sau capacitatea de a ajunge la adevăr) şi ca o descalificare (a celui care nu are generozitatea să-l considere pe cel din faţa sa un egal) Al doilea lucru care mi-a atras atenţia a fost modul în care participanţii la discuţii îşi construiau răspunsul prin care replicau unei poziţii contrare, exprimate mai înainte Strategia replicii implica, din câte mi-am dat seama, patru paşi (a) Respingerea începea întotdeauna prin a flata ceva din punctul de vedere exprimat de adversar Politeţea intelectuală, aici, nu se manifesta prin linguşirea pauşală şi ipocrită a adversarului (cum este regula în mediile ignare sau totalitare), ci prin identificarea unui punct, cât de mic ori de secundar, cu care să poţi fi de acord şi, mai mult, care să poată trezi nu doar simţul sportiv al luptătorului, ci şi simpatia lui intelectuală Odată identificată o cărare a simpatiei intelectuale (prezentă şi în Pateric, într-o formulă foarte asemănătoare), urmează pasul al doilea (b) Reformularea în termeni proprii a acelei părţi din discursul supus refutării care, în opinia objec- torului, conţine argumentul cel mai vulnerabil Acesta trebuie exprimat în aşa fel, încât, păstrându-i inte- gritatea, şubrezenia sa să fie evidentă chiar din modul în care a fost reconstruit în vederea respingerii lui (c) în nici o situaţie, argumentul respins nu ar trebui să poată fi identificat cu ceea ce credem că este pentru cel supus criticii o Weltanschauung (vizi- une personală despre lume) Regula politeţii inte- lectuale pretinde ca nici totalitatea afirmaţiilor supuse criticii şi nici viziunea personală despre lume a celui criticat să nu fie supuse, în mod global, refu- tării Altfel spus, o Weltanschauung nu poate fi nici- odată negată, ironizată sau respinsă în calitatea ei de viziune personală asupra lumii a celui criticat De ce? Deoarece adoptarea unei Weltanschauung nu este niciodată pur opţională, ci implică, cel mai adesea, o participare afectivă personală şi insondabilă; astfel că respingerea ei înainte de orice argument regional ar putea fi resimţită de cel criticat ca un argument ad personam (d) în fine, în pasul final, argumentul celui criticat este redus la una din figurile clasice ale erorii (reto- rice şi/sau logice) ori este pus în contradicţie f actu- ală simplă cu unul din adevărurile simţului comun (aici sunt incluse cifrele, statisticile, sondajele, datele despre care se crede că sunt sigure) Niciodată, în acele discuţii publice, un argument nu a fost con- siderat în mod valabil respins prin citarea unei contra-afirmaţii de autoritate, datorată vreuneia din somităţile domeniului de interes în cadrul discu- ţiilor publice de la Salzburg, retorcarea prin autori- tate nu mi s-a părut a fi o cale de recurs acceptată învăţămintele Cred că viaţa noastră intelec- tuală ar deveni deopotrivă mai respirabilă şi mai profitabilă dacă am putea urmări şi noi, în pole- mici^ de acasă, regulile politeţii intelectuale pe care le-am observat funcţionînd la Seminarul de la Salzburg, nu fără oarecare uimire faţă de eficacitatea lor pe cât de aparent imposibilă, pe atît de, în fond, spectaculoasă înfruntarea de idei care nu are în vedere distrugerea fizică, psihică sau social-insti- tuţională a adversarului reprezintă întotdeauna, ca şi etica exigentă şi generoasă a cavalerismului, o remarcabilă lecţie de civilizaţie intelectuală Dar, în cele din urmă, şi dincolo de educaţie, totul este kata dynamin Anexa VIII Karl Popper - Cărţile de înţelepciune Karl Raimund Popper s-a născut în 1902 şi a murit în 1994 A scris enorm şi a gândit original, adeseori în răspăr cu modele dominante A ştiut să-şi impună teoriile pe care le-a elaborat cu o fermi- tate casantă şi puţintel maniacală, care îmbina într-o manieră destul de arogantă dogmatismul şi intransi- genţa Faţă de contemporani, uneori, fermităţile sale frizau ferocitatea (cazul Wittgenstein) în acelaşi timp, era omul unor prietenii delicate, durabile şi devotate (cazul Gombrich) în opera sa, există un frapant contrast de ton între încăpăţânarea ofensivă cu care caută să-şi încolţească adversarii de idei în cărţile de doctrină şi fermitatea prevenitoare cu care îi tratează în cărţile, să le zicem, ocazionale Din categoria cărţilor de doctrină fac parte cărţi precum Logica cercetării, Societatea deschisă şi duşmanii ei, Mize- ria istoricismului etc Din categoria cărţilor ocazionale aş enumera în căutarea unei vieţi mai bune, Lecţia acestui secol, Viitorul este deschis (o „discuţie la gura sobei" între Popper şi Konrad Lorenz) ori micuţa carte despre primejdiile televiziunii - cărţi alcătuite din articole, conferinţe, convorbiri ori însemnări datând din epoci diferite, dar având toate o unitate de stil frapantă, dată tocmai de absenţa obsesiei de a învinge cu orice preţ 104 Primul ton este al doctrinarului care are ca pre- misă credinţa că a învinge înseamnă a convinge Al doilea ton aparţine omului care presimte că persu- asiunea, deşi îi este inferioară logicii în generalitate, îi este superioară în profunzime Acest al doilea ton aparţine omului care, în plus faţă de doctrinar, care se poate mulţumi numai cu strălucirile inteligenţei, simte că are nevoie, pentru a deveni complet, şi de aura puţin spectaculoasă, dar profundă şi durabilă, a înţelepciunii Să luăm un exemplu O constantă a operei de epiştemolog a lui Popper a fost combaterea ideii că istoria ar fi condusă de legi dinainte scrise Credinţa că astfel de legi există şi că ele pot fi cunoscute a fost denumită de Popper „istoricism" împotriva aces- tei credinţe a construit un argument teoretic105, pe care, apoi, l-a reluat, sub diferite forme, în multe alte cărţi Ce mi se pare interesant este că în cărţile sale ocazionale acest argument a luat o formă etică, ideea fiind că este nedemn din punct de vedere etic să credem că oamenii nu sunt decât nişte marionete, aflate la dispoziţia marelui sforar numit „istorie" Trecerea de la „suficienţa" argumentului constrân- gător la forţa difuză a argumentului etic descrie per- fect diferenţa dintre tonul doctrinar şi cel înţelept Conjectura mea este că Popper, după anii '50, a fost din ce în ce mai ispitit de tonul şi ironic, şi îngăduitor, şi tolerant, şi persuasiv, şi melancolic al înţelepciunii, fără a abandona (ori recuza) tonul sentenţios, triumfător şi casant al doctrinarului Ceea ce mă atrage la cărţile sale ocazionale este tocmai îmbinarea neaşteptată dintre aceste două tonalităţi şi sentimentul pe care mi-l inspiră, că mă aflu în prezenţa unor cărţi de înţelepciune Faţă de cărţile de doctrină, deosebirea este urmă- toarea, în cărţile de doctrină, ideile lui Popper sunt „tari", posedă o anumită, indiscutabilă, aroganţă Ele nu doar că se ştiu adevărate, ele se simt şi con- strângătoare, îşi cunosc şi savurează puterea de a forţa pe cititor să li se supună în cărţile de înţe- lepciune, ideile sale sunt „slabe", posedă o indis- cutabilă, şi voită, modestie Spre pildă, dacă în cărţile de doctrină milita ofensiv pentru valorile Ilumini- smului106, în cărţile sale de înţelepciune se simte dator, cum singur spune, să atragă atenţia cititorilor asupra consecinţelor teribile pe care ideile cele mai generoase ale Iluminismului, în care a continuat să creadă107, le-au avut - Popper vorbeşte de „abomi- nabilele monstruozităţi" ale revoluţiilor franceză şi rusă şi de „absurditatea lor criminală" 108 Aici e diferenţa esenţială între doctrinar şi înţe- lept: doctrinarul denunţă fanatismul ideilor pe care le combate; înţeleptul avertizează împotriva fanatis- mului ideilor în care crede Kant, ne spune Popper, a învăţat acest lucru din istoria terorii Revoluţiei Franceze Popper însuşi a deprins-o din dezastrele secolului XX Iată cuvintele sale: „Kant [ ] a tras o învăţătură din istoria terorii Revoluţiei Franceze Această învăţătură, care nu poate fi invocată destul de des, spune că credinţa fanatică este întotdeauna malefică şi că este incompatibilă cu scopul unei ordini sociale pluraliste; şi că este de datoria noastră să ne opunem fanatismului sub orice formă - chiar şi atunci când scopurile sale sunt ireproşabile din punct de vedere etic, dar mai ales atunci când sco- purile sale sunt şi ale noastre"109 în aceste cuvinte modeste este exprimată, mi se pare, înţelepciunea cea mai profundă a raţiona- lismului - capacitatea de a denunţa nu numai fana- tismul celor cu care suntem în dezacord, ci şi fanatismul celor cu ale căror poziţii ne identificăm, deoarece suntem convinşi că au dreptate A fi raţio- nal înseamnă nu doar să respingi fanatismul adver- sarilor, ci să declari la fel de inacceptabil fanatismul partizanilor ori prietenilor Note 1 Vezi Anexa I, „Cum a fost (şi din ce este) alcătuit textul de faţă" 2 Ideile conferinţei au fost reluate de Gabriel Liiceanu în capitolul „Provocarea lui Noica", Declaraţie de iubire, Humanitas, Bucureşti, 2001, reed 2006, pp 67-72 3 „Mihai Şora and the Traditions of Romanian Philo- sophy", Review ofMetaphysics, 43 (martie 1990), pp 59l-605 Reluat ca Postfaţă la Mihai Şora, Despre dialogul interior, Humanitas, Bucureşti, 1995, pp 219-242 (locul citat este la p 219) 4 Răsfoind biobibliografia lui Blaga întocmită de Aurora Alucăi în 1 265 de pagini (apărută la Iaşi, Biblioteca Cen- trală Universitară „Mihai Eminescu", 1979), Ion Ianoşi constată că raportul dintre textele dedicate poetului şi cele dedicate filozofului este cam de 4 la 1 (O istorie afilosofiei româneşti în relaţia ei cu literatura, Biblioteca Apostrof, Cluj, 1996, p 225) 5 Reacţia tip, la noi, este aceea a comoţiei: în Precis de filosofie juridică (1941), Mircea Djuvara îşi aminteşte că „o lecţie a lui Titu Maiorescu despre „Estetica transcenden- tală" a lui Kant a fost pentru noi o adevărată revelaţie [ ] De atunci am mers necondiţionat în această direcţie" Elevii lui Nae Ionescu vorbesc, toţi, de revelaţia „Nae Ionescu" - cu toate acestea, Nae Ionescu nu face parte din nici o succe- siune „ordonată şi continuă" a filozofilor români, şi asta tocmai pentru că aceia care au avut revelaţia gândirii lui nu l-au luat drept început, pretext ori ocazie a propriei lor gândiri Exemplele pot fi înmulţite Totul, la noi, se epui- zează infertil în comoţia revelaţiei Şi sucombă în lipsa de consecinţe 6 Dicţionarul operelor filozofice româneşti, coordonator gene- ral Ion Ianoşi; coordonatori: Vasile Morar, Hie Pârvu, Dragan Stoianovici, Gheorghe Vlăduţescu; Humanitas, Bucureşti, 1997 Lucrarea recenzează 111 lucrări, provenind de la 57 de gânditori români cu creaţia încheiată (lista acestora e dată la pp 270-272) 7 Omagiu Profesorului C Rădulescu-Motru, cu ocazia împli- nirii a 35 de ani de activitate didactică Volumul a apărut ca un număr special al Revistei defilosofie (voi XVII, 1932), sub egida Societăţii Române de Filosofic 8 Omagiul oferit de Societatea Română de Filosofie pro- fesorului Ion Petrovici cu ocazia împlinirii a 30 de ani de profescţrat a constat dintr-o lucrare colectivă dedicată nu operei celui omagiat, ci istoriei filozofiei moderne, de la Renaştere până azi, Istoria filosofiei moderne, o lucrare colec- tivă de mari dimensiuni, cu contribuţii de valoare inegală: volumele I-IV au apărut între 1937 şi 1939; voi V, Filosofici românească de la origine şi până astăzi, apărut în 1941, reprezintă retipărirea lucrării lui Nicolae Bagdasar din 1940, Istoria filosofiei româneşti (Societatea Română de Filosofie, Bucureşti, 1940) 9 Despre „modernizarea prin aruncare la coş" am vorbit în Discernământul modernizării, Humanitas, Bucureşti, 2004, pp 65-96 10 Articol publicat de G Călinescu în Adevărul literar şi artistic (29 decembrie 1935), la un an după apariţia primului volum al Esteticii (1934) 11 Katherine Verdery mi-a făcut această sugestie, într-o discuţie animată, dedicată chiar „mecanismului de non sequitur" Dacă la noi instituţiile sunt deconectate de piaţa ideilor, argumenta Verdery, contrariul se întâmplă în Statele Unite, unde întreţinerea unei pieţe active a ideilor de spe- cialitate cade în sarcina celor interesaţi în mod vital să îndeplinească criteriile cerute de instituţia culturală pentru a avea acces la un cursus studiorum normal Nu ştiu, totuşi, dacă relaţia dintre universitatea ameri- cană şi societatea de cultură generală ori de cultură populară poate constitui un standard dezirabil Mai degrabă nu - în ciuda excelenţei universităţii americane, din cauza dis- pariţiei culturii generale şi din cauza generalizării unei forme cu totul ignare de cultură populară în acelaşi timp, trebuie observat că universitatea americană tinde să se mandarinizeze (izolare de restul culturii, în numele per- formanţei) şi să îşi piardă atât din relevanţa sa umanist- filozofică tradiţională (Allan Bloom, Criza spiritului american: cum universităţile au trădat democraţia şi au sărăcit sufletele studenţilor , Humanitas, Bucureşti, 2006), cât şi din semnificaţia ei existenţială (Jeffrey C Isaac, Democraţia în vremuri întunecate , Polirom, Iaşi, 2000) Pe de altă parte, limitele cuplajului strâns între cultură şi universitate s-au văzut, între altele, în cazul academismului plastic din secolul al XDC-lea ori şi în cazul profesionalizării ştiinţei moderne a naturii în secolul al XVII-lea, care s-a produs nu doar în afara, ci şi împotriva universităţilor (aşa au apărut Colegiile Regale şi Academiile) 12 Iar astăzi, menţinându-se în tradiţia sectară impusă de Eugen Simion, preşedinte „perpetuu" al Academiei Române, Academia continuă să privilegieze anumite zone culturale şi să le ignore pe altele 13 Constantin Noica, „Modelul Cantemir în cultura noastră" (text scris în 1973, consultat de mine în Arhiva Noica, aflată în posesia lui Gabriel Liiceanu) 14 Gabriel Liiceanu, turnatul de la Păltiniş Un model paideic în cultura umanistă Cartea Românească, Bucureşti, 1983, „Post-scriptum" 15 Michel Sora, Du dialogue intérieur Fragment d'une Anthropologie métaphysique, Gallimard, Paris, 1947 16 Este cazul unor Virgil Nemoianu, Matei Călinescu, Toma Pavel, Dan Arsenie, Marius Ghica, Sorin Antohi şi Aurelian Crăiuţu (sunt recunoscător pentru această listă lui Sorin Antohi) 17 Vezi Anexa IV („Despre istoriile filozofiei româneşti") 18 Martha Bibescu, fragment din jurnal, reprodus în biografia dedicată ei de Ghislain de Diesbach (apud Sanda Stolojan, Nori peste balcoane Jurnal din exilul parizian, însem- narea din 14 august 1986, Humanitas, Bucureşti, 1996, p 241) 19 Trmotheos din Milet (446-357), faimos muzician şi poet 20 Aristotel, Metafizica a, 1, 993b l-5; 10-20; 30 Pentru fluenţa argumentului lui Aristotel, aşa cum l-am înţeles eu, am tradus liber după J Tricot (Aristote, La Métaphysique, 1 1, nouvelle édition, entièrement refondue, avec commen- taire par J Tricot, Librairie Philosophique J Vrin, Paris, 199ţ, PP-l07-l10), parafrazând traducerea lui A Cornea (Aristotel, Metafizica, traducere, comentariu şi note de Andrei Cornea, ediţia a II-a revăzută şi adăugită, Huma- nitas, Bucureşti, 2007, pp 103-l04) 21 Imagine propusă, într-un interviu, de Mircea Cărtărescu 22 Ca principiu general, lipsa de continuitate a anumitor descoperiri ştiinţifice ori filozofice importante este expli- cată de Th Gomperz prin faptul că acele doctrine ştiin- ţifice care prezintă non sequitur s-au cristalizat imediat în dogme imuabile (Les Penseurs Grecs, trad Aug Reymond, Payot, Paris, 1908,1 1, p 15), iar de J Herschel prin absenţa unui schimb colectiv al ideilor ştiinţifice (Discours sur la philosophie naturelle, trad Bulosse Paulin, Paris, 1834, t III, p 33) Textele din Gomperz şi Herschel la care m-am referit sunt reproduse în: Éléments de sociologie, textes choisis et ordonnés par C Bougie et J Raffault, Librairie Félix Alcan, Paris, 1930, pp 471^73 23 Mihai Şora, Eu & tu & el & ea sau Dialogul gene- ralizat, Cartea Românească, Bucureşti, 1990 24 Această afirmaţie nu trebuie înţeleasă ca şi cum piaţa ideilor este ceva adăugat culturii, pe care cultura îl poate avea sau de care se poate lipsi, rămânând în continuare la fel de bună Naturaliter & essentialiter, cultura noastră nu e structurată ca o piaţă a ideilor - aceasta este problema Afirmaţia mea, prin urmare, nu trebuie înţeleasă aditiv, paratactic, ci structural 25 Deja pentru Conta, observa Ştefan Afloroaei, tradiţia relevantă a filozofiei se află exclusiv în Occident (Cum este posibilă filosofici în estul Europei, Polirom, Iaşi, 1997, p 57) 26 în mod paradoxal, deoarece comunismul era autar- hic şi suspicios faţă de orice provenea din străinătate, caracterul exogen al pieţei de valori s-a accentuat aproape isteric sub comunism: faptul acesta indică în mod lipsit de echivoc forţa exogeniei structurale a schimburilor de idei din cuprinsul culturii române, pe care nici măcar forţa endogenă a regimului comunist nu a putut-o diminua Exemplul cel mai la îndemână este acela al revistelor ştiinţifice de specialitate (fizică, chimie, matematică etc): deşi existau reviste de specialitate în ţară, aparent încu- rajate de logica sistemului (şi de fudulia lui autohtonistă, protocronistă ş a m d ), ele nu s-au putut niciodată consolida intern tocmai datorită cerinţei oficiale ca un cerce- tător respectabil să aibă publicaţii ştiinţifice în special în reviste occidentale, resimţite chiar şi de regimul comunist a reprezenta adevărata şi singura piaţă de evaluare şi de validare a ideilor ştiinţifice - faţă de care piaţa internă nu era decât un decor marginal, evocând tradiţionala meto- cănie a mănăstirilor noastre închinate Veţi spune: dar nu era normal criteriul evaluării externe? Da, fireşte că era şi, din păcate, mai este şi azi, dar această „normalitate" este consecinţa anormalităţii lipsei de stan- darde universitare de încredere din România Şi tocmai inexistenţa lor, în interior, şi tânjirea dureroasă după ele, în exterior, ilustrează absenţa unei pieţe interne a ideilor, funcţională Dar exogenia NU ESTE normală, dacă piaţa e funcţională Gândiţi-vă: dacă piaţa de idei anglo-saxonă ar trebui să fie validată în China, atunci noi, românii, am mai dori să fim validaţi pe piaţa anglo-saxonă? 27 Ştefan Afloroaei, op cit, p 167 28 Bagdasar, Istoria filosof iei româneşti, în: Scrieri, p 66 Citez pentru amuzament articolul lui I Brucăr „Oltenismul şi hegelianismul lui C R -Motru" (România literară nr 30, 5 noiembrie 1932), care introduce tema oltenismului pentru a explica temperamentul conservator şi revoluţionar al maestrului său, căruia i-a dedicat, cu un frumos motto din Husserl („Um der Zeit willen, dürfen wir die Ewigkeit nicht preisgeben"), competentul său volum, Filosofi şi sisteme, Societatea Română de Filosofie, Bucureşti, 1933 (referinţa la oltenism, pp 68 sq , dar şi p 114, unde dă titlul uşor schimbat şi alt număr la revistă) - „Profesorului meu C Rădulescu-Motru, respectuos omagiu" Volumul lui Brucăr este un exemplu al profesionalizării discursului filozofic românesc între cele două războaie 29 Este punctul de vedere susţinut de Cristian Preda în studiul „Zeletin nu a fost liberal, ci socialist", în Ştefan Zeletin, Burghezia Română, Neoliberalismul, ediţie îngrijită de Cristian Preda, note biobibliografice de CD Zeletin, stu- diu introductiv de Cristian Preda, Nemira, 1997, pp 23-51 (concluzia - Zeletin nu a fost liberal; nu a fost democrat; a fost în schimb socialist - este la p 51) 30 Pentru Zeletin, adevărata filozofie este numai aceea a idealismului german, sub a cărui influenţă declară că se află (cf Bagdasar, Istoria filosofiei româneşti, în: Scrieri, p 117) Vezi remarcile acrimonioase ale lui Mises referitoare la Şcoala istorică germană, căreia îi aparţine, fireşte, şi Werner Sombart, una din oile sale negre (Ludwig von Mises, The Historical Setting ofthe Austrian School ofEconomics, Arling- ton House, New Rochelle, N Y , 1969) 31 Recesivitatea ca structură a lumii, vol I, Eminescu, Bucureşti, 1983, p 42 32 Nu fără profunzime, limba denumeşte cu acelaşi cuvânt, disciplină, şi domeniul specializat (e g disciplina filozofiei) şi constrângerile impuse de efortul perfecţionării (disciplina filozofică, i e constrângerile pretinse de prac- ticarea filozofiei) 33 M Flonta, „Filosofie critică şi construcţie metafizică", Revista de filosofie, XL, 5 (sept - oct 1993), pp 445-451 34 E Bacaloglu (1830-l891) este primul român care publică în reviste de specialitate de prestigiu, precum Zeitschrift für Mathematik und Physik şi Archiv der Mathematik El are şi o biografie în Poggendorffs biographisches Handwörterbuch (Band 3, 1898) 35 De pildă, „Newton şi Leibniz sau descoperirea calcu- lului infinitezimal" (1872) 36 Aristotel, Metafizica, a, 1, 993b, traducere de Andrei Cornea, ediţia citată, p 104 37 între multe exemple, de pildă Le Mythe de l'éternel retour (1949, p 14): Eliade speră d'attirer l'attention [ ] de l'homme cultivé en général La Mircea Eliade, căutarea publicului potrivit receptării ideilor sale nu este deloc o formă de „înapoiere", decurgând din faptul că provine dintr-o cultură aflată în urma culturii occidentale Ea decurge din concepţia tradiţională a umanismului euro- pean, continuată de Iluminism (azi considerată depăşită în Occident), potrivit căreia există nu doar o unitate a cunoaşterii (universitatea tradiţională fiind expresia instituţională a acestei unităţi onto-epistemologice), ci şi o unitate a cunoaşterii cu societatea (idealul omului civili- zat prin cultură şi eliberat prin cunoaştere fiind expresia universală a menirii sociale a oricărui om) Conform acestei tradiţii, toată cunoaşterea se adresează omului de pe stradă; toată cultura e în vederea educării lui; iar acest ideal e social, nu elitär Abia în lumina acestei observaţii se poate înţelege cât de absurdă este acuzaţia de elitism adusă de corecţii politic care nu au succes la public incorecţilor politic care au - la judecata unui public care este esenţial- mente publicul general cultivat 38 Nu tocmai, însă, aşa cum vom vedea mai departe (vezi capitolul IX) 39 Vezi Anexa II, „Despre argumentul lui Titu Maiorescu" şi H -R Patapievici, Discernământul modernizării 7 conferinţe despre situaţia de fapt, Humanitas, Bucureşti, 2004, pp 45-56; 90-96 40 Este una dintre concluziile cercetărilor Elenei Siupiur: „Viaţa intelectuală la români în secolul XIX", în: Cartea interferenţelor, Bucureşti: Editura Ştiinţifică şi Enciclopedică, 1985, pp 232 şi 244; vezi şi „Formarea intelectualilor în sud-estul european în secolul al XlX-lea Modelul româ- nesc", în I Agrigoroaei, Gh Buzatu, V Cristian (coordo- natori), Românii în istoria universală, III, Universitatea „Al I Cuza", Iaşi, 1987, pp 427-453 Folosind datele sta- tistice furnizate de autoare şi încadrându-le într-un con- textcultural mai larg, concluzia este confirmată şi de Sorin Antohi: „E fascinant cum aceşti intelectuali din prima generaţie reuşesc în scurtă vreme să impună ca ideal al omului social tocmai tipul intelectualului: fie un om culti- vit (Bariţiu), fie oameni învăţaţi şi voitori de îmbunătăţiri (Diamant) " (Civitas imaginalis: istorie şi utopie în cultura română, Litera, Bucureşti, 1994, p 161) 41 Matei Călinescu, Ion Vianu, Amintiri în dialog, cap 5 (Casa de cărţi), Litera, Bucureşti, 1994, pp 89-90 42 De aceea centrul vieţii politice româneşti în cea mai mare parte din secolul al XlX-lea a fost naturaliter la stânga: până la 1900, PNL a fost un partid de stânga (în termenii noştri de azi), iar conservatorii se apropiau cel mai mult de un partid de centru, centru-dreapta 43 Recunoaştem exact modelul pe care îl combătea Titu Maiorescu în articolul „în contra direcţiei de astăzi în cul- tura română" (1868) 44 Elena Siupiur „Viaţa intelectuală la români în seco- lul XIX", op cit , pp 244^245 45 Un simptom al acestei situaţii este fenomenul perple- xant numit de Klaus Bochmann mehrfachen Ersterwähnung (primă menţionare multiplă), iar de Graur etimologie multiplă (Antohi, op cit , p 141) Despre limbajul social politic, vezi Klaus Bochmann, Der politisch-soziale Wortschatz des Rumänischen von 1821 bis 1850, Akademie-Verlag, Berlin, 1979 46 V Alecsandri către Ion Ghica (Mirceşti, decembrie 1883), în: Ion Ghica, Scrisori către V Alecsandri, Cultura Românească, Bucureşti, 1940, p 643 47 Ion Ghica, Scrisori către V Alecsandri, XII, ediţia citată, pp 229; 231 48 Edmond Goblot, Traité de logique, ediţia a V-a, Librairie Armand Colin, Paris, 1929, § 13, p 34 49 Ibidem 50 Ceea ce e posibil - şi chiar şi atunci numai în cazurile cele mai simple - doar în cercuri foarte restrânse numeric: trib, sat, familie 51 Forme care depăşesc stadiul religios-comunitar, cultual, al culturii: de pildă, cultura generală a societăţilor laice, cultura de specialitate a ideilor şi aşa mai departe 52 Cu permisiune de la conducere, dar sub comanda ei aberantă: când nu reforma cercetarea desfiinţând institutele performante de cercetare (de pildă, Institutul de Mate- matică), punea în practică cu forţa idei nefaste şi lipsite de noimă, precum aceea de a integra producţia cu cerce- tarea prin înfiinţarea unor unităţi industriale de producţie şi cercetare, cum a fost nefuncţionala întreprindere de Cercetare şi Producţie pentru Materiale Seminconductoare, desfiinţată după 1989 de propria ei nefuncţionalitate 53 O discuţie privitoare la rolul criticii literare în comu- nism, de fapt o încercare de a explica hegemonia ei în câmpul culturii postbelice şi de a evalua costurile acestei hegemonii din perspectiva absenţei culturii filozofice în spaţiul public, e de găsit în sclümbul epistolar dintre Gabriel Liiceanu, care critică şi evaluează, şi Sorin Vieru, care apără şi justifică {Epistolar, editat de Gabriel Liiceanu, ediţia a doua revăzută şi adăugită, Humanitas, Bucureşti, 1996, pp 144-l79) Liiceanu atinge şi chestiunea crucială a absen- ţei unei posterităţi filozofice a lui Blaga şi a inadecvării unei receptări strict literare a lui Noica (pp 170 sq ): efecte, în viziunea sa, ale faptului că întregul spaţiu public al jude- căţii legitime a fost ocupat de către critica literară Fireşte, la data publicării Epistolarului (1986), nu se putea vorbi public de catastrofa care făcuse cu putinţă exclusivismul criticii literare: distrugerea culturii române libere în şi sub comunism; dar, în ideal, observaţiile sale referitoare la treptata excludere a filozoficului din ultima cultură modernă (1980) se menţin; în mod ironic, din ultima cultură post- modernă (1990) a fost exclusă şi critica literară La noi s-a vorbit ad nauseam despre valoarea estetică a cărţilor, de parcă singura realitate ontologică a lumii (şi încă a unei lumi încarcerate!) ar fi fost estetică Nemoianu a explicat, cred, în mod adecvat rolul politic al esteticului, de mediator neutru convenabil între curentele de idei ire- ductibil opuse şi mereu dominante în cultura română: ataşamentul tradiţionalist arhaizant, pe de o parte, şi impulsurile raţionaliste, contractuale şi modernizatoare, pe de alta („Mihai Şora and the Traditions of Romanian Philosophy", op cit ',p 223) 54 Constantin Noica, „Comunicare şi cuminecare", în Cuvânt împreună despre rostirea românească, Humanitas, Bucu- reşti, 1996, pp 227-231 55 A treia premisă, secundară pentru argumentul meu, este aceea că anume experienţa corporalităţii (faptul de a avea un trup, o „carne", văzut de Maurice Merleau-Ponty ca o masivă formă de adeziune la Fiinţă, la Natură) joacă un rol decisiv şi inconturnabil în descoperirea subiec- tivităţii şi în articularea caracterului esenţialmente tem- poral al realităţii (cf Pierre Fedida, „Soma et psyche", în: Encyclopaedia Universalis, 1985, Corpus 5, p 561, coli 3) 56 The Collected Papers of Charles Sanders Peirce, C Harts- horne şi P Weiss (voi l-6), Harvard University Press, Cambridge, Mass , 5 311 (5 este volumul, 316 este paragraful) 57 Ibidem, 5 316 58 Ibidem, 5 407: The opinion which is fated to be ultimately agreed to by all who investigate, is what we mean by true, and the object represented in that opinion is the real 59 Ibidem, 5 408; 565 60 Ibidem, 5 311: Thus, the very origin of the conception of reality shows that this conception essentially involves the notion of community 61 Immanuel Kant, Critica raţiunii pure, „Metodologia transcendentală", cap II, § 3, traducere Nicolae Bagdasar, Elena Moisuc, Editura Ştiinţifică, Bucureşti, 1969, p 611 62 Asupra legăturii dintre idealul obiectivitătii qua comu- nicabilitate (Kant) şi ideea lui Peirce că obiectivitatea ştiinţifică este condiţionată de existenţa unei vaste comu- nităţi ştiinţifice, extinsă dincolo de spaţiu şi timp, dincolo chiar de prezenta epocă geologică şi dincolo de orice limi- tări (Peirce, „Three Logical Sentiments", in The Collected Papers, 2 396-400; în special 398), vezi comentariul lui Lorraine Daston, „Fear and Loathing of the Imagination in Science", Dœdalus, vol 127, nr 1, winter 1998, pp 73-95 (comparaţia e la p 82) Acest tip de teoretizare e lapidar epitomizată de fraza lui Claude Bernard: L'art c'est moi, la science c'est nous (Claude Bernard, Introduction à l'étude de la méthode expéri- mentale , ed François Dagognet, Garnier-Flamma- rion, Paris, 1966, p 77) 63 The Collected Papers of Charles Sanders Peirce, A Burks (vol 7-8), Harvard University Press, Cambridge, Mass , 7 51 (7 este volumul, 51 este paragraful): In storming the stronghold of truth one mounts upon the shoulders of another who has to ordinary apprehension failed, but has in truth succeeded by virtue of the lesson of his failure 64 Eu & tu & el & ea sau Dialogul generalizat, ed cit 65 Astfel de reguli, în diferite forme, pot fi azi găsite în multe locuri pe Internet: e g http://www debating org za/ rules shtml sau http://www oxford-union org/index php) 66 Roger Scruton, A Dictionary of Politicul Thought, second edition, Macmillan, 1996, s v consensus, p 99 67 Libertatea pe care o iubea Burke nu este „libertatea solitară", acea libertate „individuală" şi „egoistă", con- cepută ca şi cum fiecare om şi-ar stabili regulile compor- tamentului său numai prin voinţa sa proprie „Libertatea la care mă refer este libertatea socială Ea este acea stare de lucruri în care libertatea este asigurată prin egalitatea reţinerii (equality of restraint) O rânduială a lucrurilor în cadrul căreia libertatea nici unui om [ ] nu poate să violeze libertatea vreunei persoane [- ]" (E Burke, Scri- soare adresată d-lui Dupont în octombrie 1789, în Burke, Reflecţii asupra Revoluţiei din Franţa, traducere, studiu introductiv şi note de Mihaela Czobor-Lupp, Nernira, 2000, n 4>p 305) 68 Analizat filozofic, principiul moderaţiei se bazează pe două afirmaţii deontologice tari (a) Trebuie să accep- tăm slăbiciunea naturii umane (failibilism cognitiv şi moral), (b) Nu trebuie lăsată pe seama mecanismelor rezol- varea automată a conflictelor dintre oameni Punctul (a) nu trebuie mai mult explicat, deoarece, după opera lui Karl Popper, a devenit pentru noi, azi, evident a priori Punctul (b) e lămurit de următorul citat, şi profund, şi profetic, din Edmund Burke: „Există, prin natura esenţială şi fundamentală a lucrurilor, o infirmitate radicală în toate invenţiile umane; iar slăbiciunea este deseori în aşa fel legată de însăşi perfecţiunea mecanismelor noastre politice [termenul „perfecţiune" înseamnă, aici, mai degrabă capa- citate de a merge orb înainte, posibilitate mecanică de a merge până la capăt, decât desăvârşire în sens curent; acest termen se referă la absenţa unui „mecanism" intern de control, de limitare, de mediere], încât ceea ce este un defect din punct de vedere practic [ ] devine un element corectiv necesar pentru relele pe care perfecţiunea teoretică le-ar putea produce" (citat în Francis P Canovan, The Politicul Reason of Edmund Burke, Duke University Press, 1960, p 10 - apud Burke, Reflecţii asupra Revoluţiei din Franţa, traducere, studiu introductiv şi note de Mihaela Czobor- Lupp, Nemira, 2000, n 1, p 305) 69 Modelul nevrotic al dependenţei gnostice de demi- urgul cel rău este foarte vizibilă, azi [1996, data scrierii articolului care a stat la originea acestui text], în actuala provincie, unde realizarea publică şi/sau profesională depinde de acceptarea ta personală (adică extra-pro- fesională) de către cei, puţini, care fac şi desfac politica culturală a locului în capitală efectul este mai puţin pronunţat, deoarece sunt mai mulţi centri şi mai mulţi competitori Această situaţie de fapt sugerează şi soluţia problemei: înlocuirea criteriilor de acceptabilitate personală prin criterii impersonale şi înlocuirea logicii centrului unic (sau a centrilor rari), prin logica pieţei concurenţiale bazate pe proceduri impersonale de decizie (sau, altfel spus, nici unul din centri nu trebuie să posede puterea de a influenţa jocul liber al procedurilor impersonale de selecţie) 70 Despre neîncrederea românilor în idei s-a glosat, din perspectivă etnopsihologică, interminabil şi fără nici un folos - subcapitol spectaculos, dar lipsit de profunzime, al temei „celula românească nu rezistă" 71 Sub forma tezaurizării bibliografiei provenite din mediul extern, prin controlul accesului la sursele de cunoaştere inaccesibile intern, acest tip de îngrădire a cunoaşterii prin monopolizare a fost regula în mediile de specialitate din România comunistă Pe de altă parte, acest gen de realitate, tipic comunistă, caracterizată prin controlul asupra resurselor şi prin punerea în funcţiune a unui monopol de putere asupra schimburilor intelectuale, pare să fi constituit modelul mental nedecriptat al analizelor gnostice şi conspiraţioniste pe care Sorin Adam Matei le-a produs pentru a înţelege motívele din cauza cărora el şi prietenii săi (Grupul de la Braşov) continuă să fie marginali chiar şi în condiţiile pieţei libere: vina, potrivit acestui tip de analiză, aparţine nea- părat cuiva - de pildă, demiurgului cel rău, identificat funcţional cu ideal-tipul „grupurilor de prestigiu", şi con- spiraţiei arhonţilor săi, identificată cu manevrele „Grupului de la Păltiniş" Cartea lui Matei, Boierii minţii Intelectua- lii români între grupurile de prestigiu şi piaţa liberă a ideilor (Compania, 2004), este o ilustrare aproape didactică a ceea ce Karl Popper numea „teorii conspiraţionale ale socie- tăţii", care, în viziunea acestuia, îşi trag structura argu- mentativa „din teoria greşită că orice se întâmplă în societate - mai ales fenomene ca războiul, şomajul, sărăcia, crizele, fenomene care, de regulă, le displac oamenilor - este rezultatul unui plan pus la cale de către nişte indivizi sau grupuri influente" 1 NOTĂ De la-data publicării articolului meu, mai întâi în revistă (ianuarie 1997), apoi în volum (vezi Anexa I), Sorin Adam Matei a ofer,it două contribuţii asupra subiectului „piaţa ideilor" (1) Prima sa contribuţie la tema comună este un articol răspândit mai întâi pe Internet, apoi publicat în revista Interval din decembrie 199711, continuat în numărul urmă- tor cu o anchetă iniţiată de Caius Dobrescu sub titlul mobi- lizator „Cine îl rade pe dl H R Patapievici?" [sic] (unde răspund, critic faţă de articolul lui Matei, Aurelian Crăiuţu şi Bogdan Suceavă) 111 Acest articol este un violent atac la 1 Karl R Popper, „Autonomia sociologiei" , traducere de D Olaru) în: Filosofie socială şi filosofia ştiinţei, 28, antologie editată de David Miller, Trei, 2000, p 380 " Interval, nr 2 (decembrie 1997): http://members tripod com /interval/02-97/02-97 html Interval, nr 3 (mai 1998): http://members tripod com /interval/03-98/03-98 html persoană (Din păcate, varianta care se găseşte acum pe site-ul revistei ca fiind articolul din 1997iv nu este forma originală a atacului, ci o prelucrare mult mai reţinută a acestuia E regretabil că înclinaţia lui Matei de a rescrie istoria (potrivit „ultimei linii a partidului", cum ar fi spus Imre Lakatos), face imposibilă, pentru oricine nu posedă un exemplar pe hârtie al revistei Interval nr 2/1997, consultarea articolului original şi evaluarea „temperaturii" lui emoţionale ) (2) A doua contribuţie este cartea Boierii minţii, citată mai sus v Dacă articolul din 1997 era un atac la persoană, cartea din 2004 este raţionalizarea unei fixaţii Ca şi mine, Sorin Adam Matei pleacă de la constatarea că nu există o piaţă a ideilor, dar, spre deosebire de mine, el identifică răul în faptul că nu există o piaţă liberă a ideilor Ideea lui este aceea că piaţa românească de idei nu este liberă pentru că a fost cu intenţie aservită de către un „grup de pres- tigiu", într-o cultură normală, spune teoria, „grupurile de prestigiu" interacţionează potrivit unui mecanism de tip checks and balances; în societatea noastră, piaţa este domi- nată de un singur „grup de prestigiu", care dispune de o putere discreţionară Este vorba de aşa-zisul „grup de la Păltiniş" (Liiceanu, Pleşu, Patapievici), care ar controla în mod autoritar piaţa culturii româneşti: el poate, potrivit autorului, să decidă nu numai ce se publică şi ce autori merită promovaţi, ci reuşeşte să impună şi publicului receptor ce să creadă despre autorii agreaţi de grup Acest grup ar fi reuşit performanţa de a face din nişte nulităţi convenabile personalităţi de mare prestigiu (de pildă, Patapievici), blocând recunoaşterea publică tuturor celor care nu fac parte din grup (de pildă, grupului de la Braşov, din care face parte şi Sorin Adam Matei) Acest tip de iv http://matei org/secret html v Capitolul 1, „Secretul sănătăţii sociale: între grupurile de prestigiu şi piaţă", reprezintă forma prelucrată a articolului din 1997 raţionament ar putea fi prelungit, în mod ironic, invocând ca dovadă în sprijinul adevărului său constatarea că de Sorin Adam Matei însuşi se vorbeşte în presa românească numai atunci când atacă „Grupul de la Păltiniş": orice alt subiect ar aborda, teoriile sale nu stârnesc nici un interes public, dincolo de cercul său de prieteni (vezi site-ul său şi comentariile pe forum de la ziarele unde publică) Insă o explicaţie naturală a acestui fapt, în buna logică a cerce- tării, ar trebui să facă nişte ipoteze suplimentare referitoare la talentul personal al celui care nu reuşeşte să se impună ori/şi la capacitatea acestuia de a se adresa publicului Presupoziţia acestui tip de explicaţie este că în condiţii de democraţie (chiar şi doar procedurală) un „grup de prestigiu" ar putea deturna în favoarea sa mecanismele unei pieţe juridic libere şi ar putea deţine pârghiile prin care spiritul critic al unei societăţi poate fi paralizat în aşa măsură, încât societatea, în întregul ei, nu doar că nu poate beneficia de „sănătatea socială" a libertăţii, dar este con- damnată să rateze modernitatea sănătoasă, înfundân- du-se în labirintul fără ieşire a ceea ce autorul numeşte „paramod'ernitate" în ciuda unor nuanţe, precauţii şi ipoteze ad-hoc, teoria lui Matei nu e decât o variantă a teoriilor conspiraţioniste standard Ca să îi pastişez stilul (rudimentar) de gândire, aş spune că Matei nu gândeşte (modern) în termeni de mecanisme, ci (premodern) în termeni de persoane Pentru el, dacă undeva există un blocaj, este pentru că cineva l-a făcut; dacă cineva l-a făcut, înseamnă că cineva a plănuit totul; dacă cineva a plă- nuit, înseamnă că cineva conspiră; deci blocajul (feno- men obiectiv) este consecinţa unei conspiraţii (fenomen subiectiv) reuşite (triumful fantasmelor) Iată şi o altă variantă de discuţie a teoriei expuse în Boierii minţii: Premisa teoriei lui Sorin Adam Matei este că putem gândi spaţiul public ca o luptă între grupuri de prestigiu, iar teoria sa susţine că „secretul sănătăţii sociale" într-o societate modernă constă în omogenizarea spaţiului public, fie prin dizolvarea grupurilor de prestigiu, fie prin echili- brarea reciprocă a puterii lor Explicaţia lui Matei la inexis- tenţa pieţei de idei este că în România selecţia autorilor prin succesul pe piaţă este înlocuită de o contraselecţie a lor, operată prin manevrele grupurilor de prestigiu La noi, când există succes de piaţă, susţine teoria sa, avem de-a face, în realitate, cu un succes de manipulare a opiniei cul- turale de către grupurile de prestigiu Prin urmare, nu piaţa liberă impune valorile, ci manevrele culiselor Culisele, în această teorie, sunt în mâna grupurilor de prestigiu, iar personalităţile care ajung să aibă impact public, precum şi opinia publicului despre aceştia, nu sunt decât conse- cinţe intenţionate ale manevrelor acestora Altfel spus, valo- rile care populează spaţiul nostru public nu sunt reale, deoarece, în loc să fie produse în mod public şi transparent de mecanismele pieţei, sunt confecţionate în culise, în mod secret şi fără control public, de către grupuri subterane care conspiră Dacă lucrurile stau aşa, atunci sunt două posibilităţi (i) Piaţa de fapt există, iar grupurile de prestigiu trebuie să conspire pentru a o putea manipula Dacă este aşa, atunci cel care crede în astfel de idei trebuie să admită că teoria sa nu este decât o subspecie a teoriilor conspiraţioniste O teorie conspiraţionistă poate fi adevărată ori falsă O teorie conspiraţionistă demonstrabil falsă este teoria „Protocoalelor înţelepţilor Sionului" Pentru a-şi demon- stra teoria conspiraţionistă şi a nu fi acuzat că nutreşte fantasme vindicative împotriva celor pe care îi acuză de manipulare, Sorin Adam Matei se află în faţa sarcinii de a demonstra analitic care sunt mecanismele prin care un grup de prestigiu poate controla succesul de piaţă al unui autor în cazul H-RP - eu sunt exemplul său favorit de nulitate care ar fi fost impusă pieţei de către grupul pălti- nişan -, autorul teoriei conspiraţioniste a grupurilor de prestigiu ar fi trebuit să numească pârghiile sociale şi instituţionale de care au dispus Gabriel Liiceanu, Andrei Pleşu, Sorin Vieru, Radu Bercea şi Andrei Cornea (adică adevăratul Grup de la Păltiniş) pentru a face din mine un autor de succes în special, Matei ar trebui să fie capabil să explice în mod concret cum a putut fi manipulat discer- nământul cultural al câtorva zeci de mii de oameni, care a condus la distorsionarea comportamentului lor econo- mic normal Dincolo de cazul meu, când este vorba de a indica mecanismele de control de care ar dispune grupul păltinişan, Sorin Adam Matei nu poate produce decât câteva speculaţii şi reproduce câteva bârfe (de tip Dan Petrescu) (ii) A doua posibilitate este că piaţa, de fapt, nu există şi atunci lupta dintre grupurile de prestigiu reprezintă tot spaţiul public, fără rest Dacă este aşa, atunci autorul ar trebui să admită că toţi autorii publicaţi sunt reprezentanţi ai unor grupuri de prestigiu şi că inclusiv el, autorul acestei teorii, este exponentul unui grup de prestigiu rival celui pe care; din motive de competiţie, îl critică ori înfierează Dar atunci autorul acestei teorii ar trebui să declare în mod cinstit că teoria sa este elaborată în beneficiul Editurii Compania (unde şi-a publicat cartea) şi a grupului de prestigiu Muşina (din care mărturiseşte că face ori a făcut parte) şi ar trebui să tragă consecinţa inevitabilă că, potrivit premiselor sale teoretice, orice dispută intelectuală nu este, în fond, decât un episod non-intelectual din lupta hobbe- siană pentru supremaţie între grupurile de prestigiu rivale, ceea ce este mai degrabă poor, nasty and brutish în concluzie, Sorin Adam Matei este fie animat de fan- tasme conspiraţioniste (deoarece nu îşi poate dovedi teoria cu fapte, ci doar cu insinuări şi procese de intenţie), fie este un hobbesian pur şi dur, angajat în competiţia pentru supremaţia pe piaţa în care fiecare este pentru celălalt un carnasier (homo homini lupus) Nu este poate inutil să menţionez că, nesocotind el însuşi criteriile de existenţă ale pieţei de idei, în care pretinde a crede şi pe care susţine că le promoviM/rt, Soriii Aildin Matei nu a menţionat niciodată conlribuţi i IIHM In ICIIKI comună, deşi ea cu siguranţă îi era cunoscuta, tic vu-mr ce revista Interval este publicată pe Internet chi ir (li • i -l, i u articolul meu a fost discutat în cuprinsul revistei de i vil re Aurelian Crăiuţu, în articolul „înapoi la Tocquevillc"", unde tezele mele sunt explicit opuse tezelor sale, ca unele care sunt mai adevărate decât ele 72 „Titu Maiorescu şi posteritatea lui critică" , în: Scrieri, voi 8, Minerva, Bucureşti, 1980, p 153 73 Ludwig von Mises, „The Role of Doctrines in Human Thought" , in Money, Method, and the Market Process, Kluwer Academic Publishers, 1990, p 289 74 Traducere de Andrei Cornea 75 O discuţie interesantă, dar care excede nevoile de expunere ale argumentului dezvoltat în această carte, ar fi imaginarea şi gândirea unui model tridimensional al culturii bine rânduite 76 Rezum teoria lui Bourricaud după Toma Pavel, Mira- jul lingvistic Eseu asupra modernizării intelectuale, traducere de Mioara Tapalagă, Univers, Bucureşti, 1993, p 155 77 în Omul recent (Humanitas, Bucureşti, 2005, frag- mentul 1, pp 28-47), am definit modernitatea ca inversiune a atributelor tari ale divinităţii In cazul modernităţii, faptul de a fi gnosticism (teza lui Eric Vbegelin, The New Science ofPolitics, 1987, capitolele IV-V, pp 107-l61) e derivat din inversiune şi nu invers 78 Karl R Popper, „The Nature of Philosophical Pro- blems and Their Roots in Science" , in: Conjectures and Refutations The Growth ofScientific Knowledge, Rout- ledge and Kegan Paul, London and Henley, 1963, p 72 Fraza e reluată în eseul „împotriva cuvintelor pretenţioase (O scrisoare care iniţial nu era destinată publicării)", scris VI Interval, nr 3, mai 1998: http://members tripod com/inter- val/03-98/03-98 html probabil în 1970, cules apoi în volumul în căutarea unei lumi mai bune (ediţia românească: Humanitas, 1998, pp 96-l10; autocitatul este la p 98) 79 Karl R Popper, „Cum văd eu filozofia", § X , în în căutarera unei lumi mai bune, ediţia citată, p 196 80 „Şi acum, şi la început, oamenii au început să filo- zofeze datorită uimirii " Vezi tot fragmentul dintre 982b şi 983a, până la sfârşitul capitolului 2 din cartea „Alpha mare" (Aristotel, Metafizica, A, 2,982b-983a, traducere Andrei Cornea, Humanitas, Bucureşti, 2007, pp 60-62) 81 în chestiunea specificului filozofiei, Paul Gochet povesteşte că Jean Wahl i-a pus lui Austin următoarea întrebare: filozofia este o insulă sau un promontoriu? Dacă este o insulă, atunci filozofia e izolată de celelalte ştiinţe, având metode proprii şi un obiect specific de investigaţie; dacă este un promontoriu, atunci filozofia este legată de celelalte ştiinţe, având însă asupra lor privilegiul unui punct înalt de observaţie şi critică Austin a refuzat alter- nativa propusă de Wahl, cu observaţia că singura manieră de a defini obiectul filozofiei constă în a spune că filozofia se ocupă de toate reziduurile: de toate problemele care continuă să rămână insolubile şi după ce ştiinţele şi-au încercat asupra lor toate metodele Filozofia ar fi, astfel, un depozit al tuturor resturilor lăsate în urmă de celelalte ştiinţe (Paul Gauchet, Quine en perspective: essai de philoso- phie comparée, Préface de W V O Quine, Flammarion, Paris, 1978 - apud Robert Nadeau, Vocabulaire technique et analy- tique de Y epistemologie, Presses Universitaires de France, Paris, 1999, pp 484-485) 82 Aş vrea să precizez fără echivoc că mă refer aici la acea filozofie care e capabilă să adreseze întrebări al căror răspuns nu poate fi găsit, în principiu, fără rest, univoc, complet şi în mod definitiv Nu mă refer deloc la disciplina tehnic specializată numită „filozofie universitară", al cărei epitom postbelic cel mai tipic este filozofia analitică şi care este o disciplină între altele, aparţinând fără dubiu clasei a doua, clasa disciplinelor care admit răspunsuri lipsite de rest la toate întrebările care pot fi formulate în interiorul lor, specie de filozofie de la care, oricât de interesante şi spectaculoase ar fi soluţiile ei, nu se mai poate aştepta nimic cu adevărat fertil, deoarece este deja încheiată, oricât ar mai continua 83 Nu pun în discuţie necesitatea sincronizării cu civi- lizaţia Europei şi Statelor Unite, la care nu există alternativă raţională şi în care văd singurul lucru bun, politic vorbind, care ni se întâmplă azi Ceea ce pun în discuţie este servi- lismul nostru cultural şi lipsa noastră cronică de imaginaţie instituţională Noi ne integrăm în genunchi, ignorând cu totul şi ce suntem, şi de unde venim, şi ce putem, şi ce vrem, şi ce am vrea să putem Deşi de răspunsul adecvat la aceste întrebări atârnă nu doar supravieţuirea noastră în istorie, ci şi eficacitatea proceselor în care pretindem că ne angrenăm cu tot sufletul, noi, pur şi simplu, nu ridicăm niciodată aceste probleme De ce? Deoarece lumea politicii noastre e definită de un oportunism cras, gros şi greţos, care ne pune în primejdie ori de câte ori vântul istoriei nu bate din direcţia cea bună, dar şi pentru că nu există o adevărată dezbatere publică a problemelor cruciale cu care nu doar noi, ci orice naţiune occidentală clasică, se con- fruntă azi La noi, postmodernii sincronişti au tranşat ches- tiunea: cine pune în discuţie spiritul lumii în care ne integrăm e fascist; cine atrage atenţia asupra rolului tra- diţiei e fundamentalist; iar cine arată că democraţia nu trebuie să fie tratată ca o religie e legionar 84 Michael Oakeshott, „Raţionalism in Politics" , in: Raţionalism in Politics and Other Essays , Liberty Fund, Indianapolis, 1991, pp 9-25 85 „Directiva de la Bologna" industrializează universi- tăţile, le transformă în pieţe de desfacere a programelor, în care profesorii sunt obligaţi să se transforme în antre- prenori, iar studenţii sunt încurajaţi să joace ca cumpărători f (sau speculanţi de bursă, după caz), şi orientează învăţă- mântul superior numai spre ştiinţe şi tehnologii 86 Toate aceste trăsături trebuie înţelese împreună cu fobiile lor corespunzătoare, la fel de active în postmo- dernitate ca şi recesivele lor tradiţionale: relativismul e dat simultan cu fobia absolutului; divertismentul, cu fobia seriosului, a tragicului etc ; consumismul cultural, cu fobia culturii înalte; setea abisală de prezent, cu fobia tradiţiei 87 Friedrich von Hayek, Autobiografie intelectuală , volum editat de Stephen Kresge şi Leif Wenar, traducere din limba engleză de Cristina Moisa, comentarii de Miruna Tătaru-Cazaban şi Cristian Preda, Nemira, 1999, p 182 (Hayek explică prin acest discredit împrejurarea că, deşi în anii '30 teoriile lui Hayek rivalizau cu cele ale lui Keynes, după război, Keynes a câştigat complet piaţa) 88 Eseul este forma prin care ideile trăiesc la nivelul culturii generale Romanul, în ceasul modernităţii sale Reflexive, înglobase această tradiţie dialogică a eseului Cazurile unor Musil, Broch şi Joyce sunt notorii Eseul este viaţa generală a ideilor Cine refuză această formă de viaţă, refuză societăţii dreptul de a avea idei proprii şi de a le gândi potrivit puterilor proprii O societate care are viaţă academică este una capabilă de performanţe O societate care are cultură generală este una civilizată Dar o socie- tate fără cultură generală, în ciuda tuturor performanţelor sale, este una barbară, fundamental necultivată, ignară etc Iar o societate fără viaţă academică este ireversibil con- damnată la minorat cultural Pentru a oferi vieţii posi- bilităţile propriei ei bogăţii naturale, ambele sunt necesare: atât cultura generală, cât şi culturile de specialitate 89 Jacob Burckhardt, Weltgeschichtliche Betrachtungen, Erläuterte Ausgabe, Herausgegeben von Rudolf Marx, Alfred Kröner Verlag, Stuttgart, 1978, S 22-23 90 Fireşte, aici se poate adăuga şi avertismentul lui CG Jung în privinţa irelevanţei epistemologice a specia- listului de carieră, a aceluia care a pierdut acel common sense ontologic pe care, în timpurile unei 1511111' tiillinr ^i'iii'iiilf, îl putea avea oricine era pur şi simplu 1111 0111 ailliml Iiiipo triva îngustimii de spirit a specialiştilor, CCJ Jun^ ,1 i>vl denţiat platitudinea spirituală la care conduce canlon ntM strictă în provincia specialităţii: ca exemplu, el se relviYi la specialiştii sanscritologi, care au abordat Orientul pe un plan absolut inadecvat, cel al intelectului (Psihologie şi alchimie, voi 2, traducere de C Oniţi, Teora, Bucureşti, 1996, p 117) 91 Stanley Rosen, The Ancient and the Modems, Yale University Press, New Häven, 1989 92 Robert B Pippin, Modernism as a Philosophical Problem On the Dissatisfactions of European High Culture , edi- ţia a II-a, Blackwell Publishers, 1999, p 1 93 Robert B Pippin, Idealism as Modernism Hegelian Vari- ations, Cambridge University Press, 1997, p 272 (Voegelin este citat o dată în această carte, la p 3, într-o enumerare, fără referinţă la vreo lucrare anume ) 94 Până la articolul lui Emil Kauder, „Intellectual and Political Roots of the Older Austrian School", Zeitschrift für Nationalökonomie, 17 (1957), pp 411^25 95 Vezi Raimondo Cubeddu, The Philosophy of the Aus- trian School, Routledge, London and New York, 1993 şi Barry Smith, Austrian Philosophy The Legacy of Franz Brentano, Open Court, Chicago and La Salle, III , 1994 96 Ce va urma? Legatul cultural al Austriei Imperiale devine din ce în ce mai imprevizibil, pe măsură ce ne îndepărtăm de vremea în care Imperiul trăia Spre pildă, ideile federaliste, atât de abhorate timp de 70 de ani de la executarea Imperiului (ura faţă de federalism, altă fixaţie franceză intrată în instinctele europene), sunt astăzi redes- coperite şi prudent acceptate Principiul definirii identităţii naţionale prin „etnic" (care a distrus Austria) apune azi, lăsând în loc un principiu al identităţii politice (fidelitate faţă de o constituţie), care pare a reprezenta, azi, singurul mod de a salva pacea socială în condiţii de convieţuire multietnică şi multiculturală 97 Trebuie să ne reamintim că scufundarea Imperiului Austro-ungar a produs o enormă satisfacţie în toată Europa, care, în sentimentele ei politice, nu făcea decât să urmeze una din fixaţiile lui Napoleon: menajează Rusia, distruge Austria 98 Gh Vlăduţescu, s v „Istoria filozofiei româneşti", în Dicţionarul operelor filozofice româneşti, pp 99; 100; 101 99 Un model de analiză conceptuală superior poate fi găsit la I Brucăr, Filosofi şi sisteme, Societatea Româna de Filosof ie, Bucureşti, 1933 La pp 33l-360 analizează lucra- rea lui Lucian Blaga Eonul dogmatic 100 „Cel ce afară, iar nu în casă, pururea se gândeşte, se cufundă în greşeli " 101 La noi, despre conservatorismul anglo-saxon a scris empatic şi cu acribie Paul-Adrian Iliescu (Conservatorismul ănglo-saxon, AII, Bucureşti, 1994), care a tradus fragmente din lucrarea lui Michael Oakeshott, clasică pentru epis- temologia punctului de vedere conservator, Raţionalismul în politică (AII, Bucureşti, 1995; prefaţa este a traducătorului, iar postfaţa îi aparţine lui Mihail-Radu Solcan) 102 Mickey Edwards, conferenţiar la Harvard, fost pre- şedinte al Comitetului Politic Republican şi timp de 16 ani congresman din partea Partidului Republican, Donald Devine, consilier politic, columnist la Washington Times, director adjunct al campaniilor electorale ale lui Ronald Reagan şi William Rusher, fost editor, alături de William F Buckley Jr , la National Review 103 Edward Mortimer, editor şi responsabil pentru politică externă la Financial Times, Josef Joffe, columnist şi editor la Süddeutsche Zeitung şi U S News and World Report şi Alain-Gerard Slama, columnist la Le Figaro, Le Point şi director al Institutului de Studii Politice din Paris 104 Toate aceste cărţi au fost traduse în limba română 105 Mizeria istoricismului [publu il l 111MI 1 diil l, in 111 ■ 1 părţi, în 1944 şi 1945], traducere de Dan Sin iu Adol i Zamfir, AU, 1996 106 Cele mai notorii pagini sunt în Societatea deschişii şi duşmanii ei Apărută în 1945, cele două masive volume ale cărţii au fost scrise între 1938 şi 1943 (vezi Prefaţa la edi- ţia a doua: K R Popper, Societatea deschisă şi duşmanii ei, 2 volume, traducere de D Stoianovici, Humanitas, Bucureşti, 1993, vol I, p 8) 107 Popper se prezenta pe sine „ca un adept al acelei mişcări de mult depăşite şi dispărute pe care Kant a nu- mit-o „Aufklärung", se considera un „filozof de modă veche", spunea „noi, iluminiştii" şi vorbea în mod ironic de „mania mea iluministă" - era, în mod cert, un adept al ideilor Iluministe (cf Popper, „în ce crede Occidentul?" , în în căutarea unei lumi mai bune Conferinţe şi eseuri din trei decenii , traducere din germană de Anca Rădulescu, Humanitas, Bucureşti, 1998, pp 220; 222; 224) 108 Karl R Popper, „Autoeliberarea prin cunoaştere", , op cit , pp 152-l53 109 Ibidem 1,1 l'll'llll ill i ilin l'iiiiulnlit Conl nr K( Ml K'N( II Mlll ililllilill 'I UIUM II ( \< I nil ,i Un IM, Tehnoredactor DOINA ELENA PODARU Corector CRISTINA JELESCU DTP STELIAN BIGAN Apărut 2007 BUCUREŞTI - ROMÂNIA Lucrare executată la C N I „CORESI" S A 